Ooredoo in Sea Ambulance thakeh hadhiyaa kohfi\nއުރީދޫ އިން ސީއެމްބިއުލާންސްތަކެއް ހަދިޔާކޮށްފި\nއުރީދޫންއިން ހަދިޔާ ކުރި ދެ ސީއެމްބިއުލާންސް-\nގަތަރުގެ އުރީދޫ ގްރޫޕުގެ، އުރީދޫ މޯލްޑިވްސްއިން ތިން ސީއެބިއުލާންސް ރާއްޖެއަށް މިއަދު ހަދިޔާކޮށްފި އެވެ.\nގަތަރުގެ ހަލޫލް ކުންފުނިން ބަނދެގެން ގެނެސްފައިވާ މި ސީއެމްބިއުލާންސްތައް ދިވެހި ސަރުކާރާ ހަވާލު ކޮށްދެއްވީ އެއް ނަންބަރު ފާލަން ކައިރީގައި ބޭއްވި ރަސްމިއްޔާތެއްގައި އުރީދޫ ގްރޫޕުގެ ޗެއާމަން ޝައިހު އަބްދުﷲ ބިން މުހައްމަދު ބިން ސައުދު އަލްސާނީ އެވެ.\nމި ރަސްމިއްޔާތުގައި ޗެއާމަން ވިދާޅުވީ އުރީދޫ ގްރޫޕުގެ މަގުސަދަކީ ރާއްޖޭގެ ހުރިހާ ދާއިރާ އަކަށް އެހީތެރިކަން ދިނުން ކަމަށެވެ. މިއަދު ތައާރަފުކުރި ސީއެމްބިއުލާންސްތަކަކީ ފެންވަރު ރަނގަޅު، ފަހުގެ ޓެކްނޮލޮޖީ ބޭނުންކޮށްފައިވާ އުޅަނދުތަކެއް ކަމަށް އަބްދުﷲ ބިން މުހައްމަދު ބިން ސައުދު އަލްސާނީ ވިދާޅުވި އެވެ.\n"ރާއްޖޭގެ ސިއްހީ ދާއިރާގެ ކުރިއެރުމަށް އަޅުގަނޑުމެން އެހީތެރިވެދޭނަން. މިއަދު ހަދިޔާކުރި ސީއެމްބިއުލާންސް ތަކުގެ އިތުރުން ހަތަރު ވަނަ ސީއެމްބިއުލާންސްއެއް ވެސް ހަދިޔާކުރާނެ. މި ސީއެމްބިއުލާންސްއަކީ ވީއައިޕީ ފަހުގެ ޓެކްނޮލޮޖީތަކާއެކު ގެނެސްދޭ އެއްޗެއް،" އޭނާ ވިދާޅުވި އެވެ.\nއުރީދޫން ރާއްޖޭގެ ސީއެމްބިއުލާންސް ފްލީޓަށް ހަދިޔާކުރި އެމްބިއުލާންސްތަކާއެކު އެމްބިއުލާންސުގެ އަދަދު ވަނީ 29 އަށް އިތުރުވެފަ އެވެ. އުރީދޫން މިފަހަރު ހަދިޔާކުރި ސީއެމްބިއުލާންސްތަކުގައި ބަލި މީހުން އުފުލޭނެ އެންމެ ޒަމާނީ ވަސީލަތްތަކާއި ބަލި މީހާއަށް ކުއްލި ހާލަތުގައި ފަރުވާ ދޭން ބޭނުންވާ ވަސީލަތްތައް ހަރުކުރެވޭނެ އިންތިޒާމު ވެސް ހަމަޖައްސާފައިވެ އެވެ.\nމި ރަސްމިއްޔާތުގައި ހެލްތް މިނިސްޓަރު އަބްދުﷲ ނާޒިމް އިބްރާހިމް ވިދާޅުވި އުރީދޫންއިން ހަދިޔާކުރި ސީއެމްބިއުލާންސްތަކަކީ ރާއްޖޭގެ ސީއެމްބިއުލާންސް ފްލީޓު ވަރުގަދަ ކުރަން ލިބިގެން ދިޔަ އިތުރު އެހީއެއް ކަމަށެވެ.\nއުރީދޫ ގްރޫޕުގެ ޗެއާމަން ޝައިހު އަބްދުﷲ ބިން މުހައްމަދު ބިން ސައުދު އަލްސާނީ--\n"ރާއްޖޭގައި ސީއެމްބިއުލާންސުގެ ހިދުމަތް ފައްޓަވައި ދެއްވީ 2015 ވަނަ އަހަރު ރައީސް ޔާމީން. މި ސީއެމްބިއުލާންސްތައް ވެގެން މިހާރު ގޮސްފައި މިވަނީ ރާއްޖޭގެ ސިއްހީ ދާއިރާގެ މުހިންމު ބަހާއަކަށް. ރާއްޖެ އުފެދިފައިވާ ގޮތުން ބަލި މީހުން އެއްތަނުން އަނެއް ތަނަށް ގެންގޮސްދޭން މި ސީއެމްބިއުލާންސްތަކުގެ އެހީތެރިކަން ބޮޑު،" ނާޒިމް ވިދާޅުވި އެވެ.\nމޮބައިލް ހެލްތް ކްލިނިކް ތަކެއް ފަށަނީ\nސީއެމްބިއުލާންސްތައް ހަދިޔާ ކުރަން ބޭއްވި ރަސްމިއްޔާތުގައި އުރީދޫގެ ސީއީއޯ ނަޖީބު ހާން ވިދާޅުވީ 2016 ވަނަ އަހަރު އެ ކުންފުނިން ސީއެމްބިއުލާންސްތައް ހަދިޔާ ކުރާނެކަން އިއުލާނު ކުރުމާއެކު އެ މަސައްކަތް ފެށިގެން ދިޔަ ކަމަށެވެ. އަދި ފުރަތަމަ ހަދިޔާކުރާ ތިން ސީއެމްބިއުލާންސުގެ ތެރެއިން ފުރަތަމަ މިއަދު ގެނައީ ދެ ސީއެމްބިއުލާންސް ކަމަށާ، ބާކީ ސީއެމްބިއުލާންސްވެސް ވަރަށް އަވަހަށް ރާއްޖެ ގެންނާނެ ކަމަށް ނަޖީބު ވިދާޅުވި އެވެ.\nއޭނާ އިތުރަށް ވިދާޅުވީ ސީއެމްބިއުލާންސް ހަދިޔާ ކުރުމުގެ އިތުރުން އިތުރު މަސައްކަތްތަކެއްވެސް ކުރާނެ ކަމަށެވެ.\n"އދ. ގެ ދެމެހެއްޓެނިވި ތަރައްގީގެ ލަނޑުދަނޑިތަކުގައި ހިމެނޭ މުހިންމު ބައެއް ރަނގަޅު ސިއްހީ ހިދުމަތަކީ. އެ ލަނޑުދަނޑިތައް ރާއްޖޭން ހާސިލް ކުރަން، ކުރަމުން ގެންދާ މަސައްކަތުގައި އުރީދޫންއިން ބައިވެރިވަނީ. އެގޮތުން މިހާރު ރާވާފައިވަނީ އުރީދޫ އިން މޮބައިލް ހެލްތް ކްލިނިކް ތަކެއް ފަށަން. މި މަސައްކަތް ކުރާނީ އެމްއެންޑީއެފް އާއި ހެލްތް މިނިސްޓްރީ އަދި ދިވެހި ރެޑްކެރެސެންޓްއާ ގުޅިގެން،" ނަޖީބު ވިދާޅުވި އެވެ.\nކުރީގެ ވަތަނިއްޔާ އަދި މިހާރުގެ އުރީދޫއިން ރާއްޖޭގައި މޮބައިލް ހިދުމަތް ފަށާފައިވަނީ 2005 ވަނަ އަހަރު އެވެ. އެ ކުންފުނިން ރާއްޖޭގެ ޓެލެމޮކް ސިނާއަތުގައި އިންވެސްޓް ކުރުމަށްފަހު، ގިނަ ދާއިރާތަކަކުން ދަނީ އެހީތެރިވެދެމުންނެވެ.\nއުރީދޫ އަބްދުﷲ ނާޒިމް އިބްރާހިމް


SunOnline: Maabandu dhuvasvaru mey nubaikurun kuda kurumah kurevidhaane kanthahthah\nމާބަނޑު ދުވަސްވަރު މޭނުބައިކުރުން ކުޑަކުރުމަށް ކުރެވިދާނެ ކަންތައްތައް\nފާތިމަތު ސާނިހާ 19 Jun 2022, 09:08\nމާބަނޑު ދުވަސްވަރަކީ އަންހެނާގެ ހަށިގަނޑަށް ގިނަ ބަދަލުތަކެއް އަންނަ ދުވަސްވަރެކެވެ. އެގޮތުން މާބަނޑު ދުވަސްވަރު މޭނުބައިކޮށް ހޮޑުލެވުމަކީ ވަރަށް ގިނަ އަންހެނުންނަށް ދިމާވާ ކަމެކެވެ.\nމާބަނޑު ދުވަސްވަރު ހޮޑުލެވުމަކީ މީހާގެ ދިރިއުޅުމަށް ބަދަލުތަކެއް އަންނަކަމެކެވެ. އެގޮތުން ކެއުން މަތިން ފޫހިވެ، ވަޒީފާގެ މަސައްކަތަށް ބުރޫއަރާ އަދި މުޅި ދުވަހު ވަރުބަލިކަން އިހުސާސް ކުރެވޭ ކަމެކެވެ. ނަމަވެސް އާންމުކޮށް ބަނޑަށް 16-20 ހަފުތާ ވުމުން ހޮޑުލެވުން ހުއްޓެއެވެ.\nމާބަނޑު ދުވަސްވަރު މާބޮޑަށް ހޮޑުލެވުން އިތުރުވާނަމަ އެކަމަށް ކިޔަނީ ހައިޕަމީސިސް ގްރެވިޑަރަމް އެވެ. އޭގެ ސަބަބުން ގައިން ވަރުދެރަވެ، ހަށިގަނޑަށް ބޭނުންވާ މިންވަރަށް ފެން ނުލިބޭނަމަ ސިއްހަތަށް ނުރައްކާވެއެވެ.\nމޭނުބައިކޮށް ހޮޑުލުން މަދުކުރަން ބޭނުންވާނަމަ ތިން ގަޑިއިރު ގިނައިން ކެއުމުގެ ބަދަލުގައި، އެ ގަޑިތަކުގައި ކާ މިންވަރު މަދުކޮށް، އެދޭތެރޭގައި ސިއްހަތަށް ފައިދާހުރި ލުއި ކާނާ ކެއުން ރަނގަޅެވެ. ސަބަބަކީ އެއް ފަހަރާ މާގިނައިން ކެއުމަކީ މޭނުބައިކުރުމުގެ ފުރުސަތު ބޮޑުވާ ކަމަކަށްވާތީއެވެ. މީގެ އިތުރުން، ދުވާލަކު މަދުވެގެން އަށް ތަށި ފެން ބުއިމަކީވެސް ވަރަށް މުހިންމު ކަމެކެވެ.\nގެސްޓްރޯއީސޮފޭގަލް ރިފްލަކްސް ޑިޒީޒް (ޖީއީއާރުޑީ) ނުވަތަ މެއިން ދިލަނެގުމަކީ މާބަނޑު ދުވަސްވަރު ދިމާވާ މައްސަލައެކެވެ. މިކަމުގެ ސަބަބުން ބޮލުގައި ރިއްސުމާއި މޭނުބައި ކުރުންފަދަ ކަންކަން މެދުވެރިވެއެވެ. އެހެން ކަމުން މާބަނޑު ދުވަސްވަރުގައި ކުޅިކޮށް ކެއުމުން ދުރުހެލިވާށެވެ.\nކާއެއްޗެހީގެ ވަސް ދުވުމުންވެސް ބައެއްފަހަރު މޭނުބައިކުރެއެވެ. އެހެންކަމަށްވާނަމަ އެފަދަ ކެއުންތަކުން ދުރުހެލިވާށެވެ. އަދި ކެއުމުގައި ވީހާވެސް ގިނައިން ކާބޯހައިޑްރޭޓްސް ބޭނުންކުރާށެވެ. ޕާން، ބަތް އަދި ޕާސްތާވެސް ކާބޯހައިޑްރޭޓްސްގެ ތެރޭގައި ހިމެނެއެވެ.\nގިނަ ބަޔަކު ގަބޫލުކުރާ ގޮތުގައި އަދި ބައެއް ދިރާސާތަކުން ވެސް ދައްކާ ގޮތުގައި މާބަނޑު ދުވަސްވަރު އިނގުރު ފެން އަދި އިނގުރު ހިމެނޭ ބުއިންތައް ބޭނުންކުރުމަކީ މޭނުބައި ކުރުމުން ދުރުހެލިކޮށްދޭނެ ކަމެކެވެ.


Addu: Nalafehi Addu akah hedheynee kunin salaamaiy kohggen\nއައްޑޫ: ނަލަފެހި އައްޑުއަކަށް ހެދޭނީ ކުނިން ސަލާމަތްކޮށްގެން\nއައްޑޫސިޓީއަށް ޓޫރިޒަމާއި ލޯކަލް ޓޫރިޒަމް އަތުވެއްޖެއެވެ. ދެންއޮތީ އެކަން ތަރައްގީކޮށް ދެމެހެއްޓުމުގެ މަސައްކަތެވެ.\nއެކަންކުރުމަށް ކުރަންޖެހޭ ކަންކަމުގެ ތެރެއިން އެއްކަމަކީ އައްޑޫ ސިޓީ ސާފު ސިޓީއަކަށް ހެދުމެވެ. ކުނިބުނިތަކުން ސަލާމަތްވެފައިވާ ތިމާވެއްޓާ ރައްޓެހި ތަނަކަށް ހެދުމެވެ. އެހެންނަމަވެސް އެކަން އެންމެ އެދެވޭ ގޮތުގައި ކުރެވޭތަނެއް ނުފެނެއެވެ.\nދޭތެރެދޭތެރެއިން ބަޔަކު ނުކުމެ އައްޑޫސިޓީގެ އެކި އަވަށްތަކާއި ތަންތަން ސާފުކުރާތަން ފެނެއެވެ. އެއީ އިޖުތިމާއީ މަސައްކަތެއްގެ ގޮތުގައި ކުރާކަމެކެވެ. އެހެންނަމަވެސް އެކަން ކާމިޔާބުވާނީ މުޅި މުޖުތަމައު އެކަމުގައި އެއްބަހެއް ކިޔައިގެންނެވެ. އެއްބަޔަކު ސާފުކުރަމުންދާ ވަރަކަށް އަނެއް ބަޔަކު ކުނިއަޅާ ކަމަށްވާނަމަ މަސައްކަތްކުރަން ތިބޭ މީހުންގެ ހިތްވަރާއި އުންމީދު ގެއްލޭނެއެވެ.\nއައްޑޫސިޓީގެ އެކިއަވަށްތަކުގައި ދުއްވައިލުމުން ފުނިފުންޏަށްހުރި ކުނިތައް މިހާރުވެސް އެބަފެނެއެވެ. ބައެއް ފިހާރަތަކާއި ރެސްޓޯރެންޓް ހިމެނޭ ސަރަހައްދުތަކުން އެފަދަކުނިތައް އެބަފެނެއެވެ. އެއީ ކޮންމެ ބަޔަކުކުރާ ކަމަކަށްވިޔަސް އެކަން ހުއްޓާލަން އެބަޖެހެއެވެ.\nނިސްބަތުން އައްޑޫގެ އާބާދީ ބޮޑެވެ. އެހެންނަމަވެސް އަތޮޅު ކުޑައެވެ. އެހެންވީމާ މުޅި އަތޮޅު ނުވަތަ މުޅިސިޓީވެސް ސާފުތާހިރުކޮށް ބާއްވަންޖެއެވެ.\nތަފާތު ބަލިތަކުން ސަލާމަތްވެ ތިބުމަށް ސާފުތާހިރުކަންމަތީ ތިބެންޖެއެވެ. ސިޓީގައި އިންޓަރނޭޝަލަން އެއާޕޯޓެއް އެބައޮތެވެ. ރިސޯޓުތައް އެބަހުއްޓެވެ. ގެސްޓުހައުސްތައް އެބަހުއްޓެވެ. އެތަންތަނަށް އަންނަ ގެސްޓުންނަށް އައްޑޫގެ ސާފުތާހިރުކަން ދައްކަން އެބަޖެހެއެވެ. މިސިޓީގެ ސާފުތާހިރު ކަމާމެދު އެމީހުންގެ އިތުބާރު ހޯދަން އެބަޖެހެއެވެ.\nއައްޑޫ ސިޓީ ވިއްކާލެވޭނީ ނުވަތަ ބޮޑަށް އިސްތިހާރު ކުރެވޭނީ އޭރުންނެވެ. ނަލަފެހި އައްޑޫ، ނަލަނަލަ އައްޑޫ، އައްޑޫގެ ރީތި ޖައްވުފަދަ ތިމާވެއްޓާ ރައްޓެހި ބަސްތައް ބޭނުންކޮށް އައްޑޫ ޕްރޮމޯޓް ކުރުމުގެ އިތުރަށް އެކަން އަމަލުންވެސް ދައްކަން އެބަޖެހެއެވެ. އެހެންނޫނީ އައްޑޫގައި ލޯކަލް ޓޫރިޒަމް ފައްކާވަމުން އަންނައިރު އޭގެ އެންމެ އެދެވޭ މަންފާ ހޯދުމަށް ހުރަސްތަކެއް ދިމާވެދާނެއެވެ.


އެންމެ ފަހުގެ ޗެމްޕިއަން ގްރޭޓަރ މާލޭ އިންޑަސްޓްރިއަލް ޒޯލް ލިމިޑެޓް މުބާރާތުގެ ދެވަނަ ބުރަށް އެންމެ ފަހުގެ ޗެމްޕިއަން ގްރޭޓަރ މާލޭ އިންޑަސްޓްރިއަލް ޒޯލް ލިމިޑެޓް މުބާރާތުގެ ދެވަނަ ބުރަށް\nއެންމެ ފަހުގެ ޗެމްޕިއަން ގްރޭޓަރ މާލޭ އިންޑަސްޓްރިއަލް ޒޯލް ލިމިޑެޓް މުބާރާތުގެ ދެވަނަ ބުރަށް\nކްލަބް މޯލްޑިވްސް ކަޕުގެ އެންމެ ފަހުގެ ޗެމްޕިއަން ގްރޭޓަރ މާލޭ އިންޑަސްޓްރިއަލް ޒޯލް ލިމިޑެޓް މުބާރާތުގެ ދެވަނަ ބުރަށް ދަތުރުކޮށްފިއެވެ.\nއެޓީމު ދެވަނަ ބުރަށް ދަތުރުކުރީ ގްރޫޕް ސްޓޭޖުގައި ރޭ ކުޅުނު ދެވަނަ މެޗުގައި ޔޫތް މިނިސްޓްރީގެ ޓީމާއި ވާދަކޮށް ނުވަ ލަނޑު ދެ ލަނޑުން މެޗު ކާމިޔާބުކޮށްގެންނެވެ.\nމި މެޗުގައި ޖީއެމްއައިޒެޑްއެލް ގެ ލަނޑުތައް ޖަހައިދިނީ މުހައްމަދު ލިޔާހް، އަބްދުﷲ ޒިޔާން، އިބްރާހިމް ރައްޒާން އަދި މުހައްމަދު ރިފްއަތުގެ އިތުރުން ހުސައިން ޝަރީފް އާއި އިބްރާހިމް ރިމާހެވެ. ޔޫތް މިނިސްޓްރީން މި މެޗުގައި ޖެހި ދެ ލަނޑުވެސް އެޓީމަށް ޖަހައިދިނީ އަސްއަދު އަލީއެވެ.\nމީގެ އިތުރުން ކްލަބް އެޗްޑީސީ އާއި ފެން ކްލަބް ވާދަކުރި މެޗު އެޗްޑީސީން ކާމިޔާބުކުރީ ފަހެއް އެކަކުންނެވެ. މި މެޗުގައި އެޗްޑީސީގެ ލަނޑުތައް ޖަހައިދިނީ، އަބްދުﷲ ޝާފިއު، ޔާމިން މުހައްމަދު، އިބްރާހިމް ފުރުގާން އަދި އަކުރަމް އަބްދުއްރަޝީދެވެ.\nފެން ކްލަބުގެ ހަމައެކަނި ލަނޑު އެޓީމަށް ޖަހައިދިނީ، ނަސޫހް ސައީދު. މުބާރާތުގެ ގްރޫޕް އެޗްގައި ރޭ ދިރާގުން ވަނީ މިފްކޯގެ މައްޗަށް ހަ ލަނޑު އެއް ލަނޑުން ކުރިހޯދާ މުބާރާތުގައި ކުރިޔަށްދިޔުމުގެ އުއްމީދު އާކޮށްފައެވެ. އެގޮތުން މި މެޗުގައި ދިރާގުން ޖެހި ލަނޑުތައް އެޓީމަށް ޖަހައިދިނީ، ފައުޒާން ހަބީބް، އިބްރާހިމް އަތީގް ހަސަން އަދި މުހައްމަދު ރިފާއުގެ އިތުރުން އަބްދުﷲ އަބޫބަކުރެވެ.\nމިފްކޯގެ ހަމައެކަނި ލަނޑު އެޓީމަށް ޖަހައިދިނީ، އަލީ ޝާހީނެވެ. މުބާރާތުގައި ރޭ ކުޅުނު އެންމެ ފަހު މެޗުގައި އެމްޓީސީސީ ވަނީ ހަ ލަނޑެވެ. އެއް ލަނޑުން ތައުލީމީ ގުޅުން ބަލިކޮށްފައެވެ. މި މެޗުގައި އެމްޓީސީސީގެ ލަނޑުތައް ޖަހައިދިނީ، ހަސަން މިފްރާހް، އިސްމާއިލް މުނީޒް އަދި އިސްމާއިލް ޝިއާދުގެ އިތުރުން އަހުމަދު އަރީސް. ތައުލީމީ ގުޅުމުން ޖެހި ހަމައެކަނި ލަނޑު އެޓީމަށް ޖަހައިދިނީ އިބްރާހިމް ނޫރައްދީނެވެ. މި މުބާރާތުގެ ކުޅުން މިރޭވެސް ކުރިޔަށްދާނެއެވެ.


ބަންގުލަދޭޝްގައި ބަލިފެތުރުން އިތުރުވުމުން ރައްކާތެރިކަމުގެ އިތުރު ފިޔަވަޅުތަކެއް ބަންގުލަދޭޝްގައި ބަލިފެތުރުން އިތުރުވުމުން ރައްކާތެރިކަމުގެ އިތުރު ފިޔަވަޅުތަކެއް\nބަންގުލަދޭޝްގެ ވެރިރަށް ޑާކާގެ މަދަރުސާއެއްގައި ދަރިވަރުންތަކެއް ކިޔަވަނީ / ފައިލް ފޮޓޯ: ރޮއިޓަރސް\nބަންގުލަދޭޝްގައި ކޯވިޑް-19 ފެތުރުން އިތުރުވުމުން އެ ޤައުމުގައި އަޅާފައިވާ ރައްކާތެރިކަމުގެ ފިޔަވަޅުތައް އިތުރަށް ވަރުގަދަކޮށްފިއެވެ.\nބަންގުލަދޭޝްގައި ކޯވިޑް-19ގެ ނުރައްކާތެރި ވައްތަރެއްކަމަށްވާ އޮމިކްރޯން ފެތުރެމުންދާ ދަނޑިވަޅެއްގައި އެ ޤައުމުގެ ޞިއްޙަތާބެހޭ ވުޒާރާއިން ބުނެފައިވަނީ އެ ޤައުމުގައި ބަލިޖެހޭ މީހުންގެ ނިޞްބަތް %28.5އަށް އިތުރުވެފައިވާކަމަށެވެ. އެ ގޮތުން ފާއިތުވި 24 ގަޑިއިރުގެ ތެރޭގައި އެ ޤައުމުގައި 11,434 މީހުންނަށްވަނީ ބަލިޖެހިފައެވެ. އެއީ މިދިޔަ އޮގަސްޓު މަހުގެ 9ވަނަ ދުވަހުގެ ފަހުން އެ ޢަދަދުތައް އެ ނިޞްބަތުން އިތުރުވި ފުރަތަމަ ފަހަރެވެ.\nބަންގުލަދޭޝްގައި އަޅާފައިވާ ރައްކާތެރިކަމުގެ ފިޔަވަޅުތައް އިތުރަށް ވަރުގަދަކުރުމަށް ނިންމައި އެ ޤައުމުގެ ޞިއްޙަތާބެހޭ ވުޒާރާއިން ބުނެފައިވަނީ އެ ޤައުމުގެ މަދަރުސާތައް އަލުން ބަންދުކުރުމަށް ނިންމާފައިވާކަމަށެވެ. ކޯވިޑް-19ގެ ސަބަބުން ދޮޅު އަހަރުދުވަހު އެ ޤަައުމުގެ މަދަރުސާތައް ބަންދުކުރުމަށްފަހު އަލުން ހުޅުވާފައިވަނީ މީގެ4މަސްދުވަސް ކުރިންނެވެ.\nބަންގުލަދޭޝްގެ ޞިއްޙަތާބެހޭ ވުޒާރާއިން ބުނެފައިވަނީ 100އަށްވުރެ ގިނަ މީހުން ބައިވެރިވާ ހަފުލާތައް ބޭއްވުންވެސް މަނާކޮށްފައިވާކަމަށެވެ. އޭގެ ތެރޭގައި ދީނީ އަދި ސިޔާސީ އެއްވުންތައް ހިމެނެއެވެ. އެ ވުޒާރާއިން ބުނެފައިވަނީ ބަލިޖެހޭ މީހުންގެ ޢަދަދުތައް ދަށަށް ނުދާނަމަ އެ ޤައުމުގެ ޞިއްޙީ ޚިދުމަތް ފޯރުކޮށްދޭ ނިޒާމަށް ބާރުބޮޑުވެ ޙާލުދެރަވާ މީހުންނަށް އެހީތެރިކަން ފޯރުކޮށްދިނުމަށް ދަތިތަކަކާ ކުރިމަތިލާން ޖެހިދާނެކަމަށެވެ. އެ ގޮތުން ބަންގުލަދޭޝްގެ ވެރިރަށް ޑާކާގެ ތިންބައިކުޅަ އެއްބައި ހަސްފަތާލު އެނދުތައް މިހާރުވެސް ފުރިފައިވާކަމަށް އެ ވުޒާރާއިން ބުނެފައިވެއެވެ.\nބަންގުލަދޭޝްގައި ޢުމުރުން 60 އަހަރުން މަތީގެ މީހުންނަށާއި ކުރީ ސަފުގައި ޙަރަކާތްތެރިވާ މީހުންނަށް ކޯވިޑް-19ގެ ވެކްސިންގެ 3ވަނަ ޑޯސް ނުވަތަ ބޫސްޓަރު ޑޯސް ދޭންވަނީ ފަށައިފައެވެ. 165 މިލިޔަން މީހުންގެ އާބާދީއެއް އޮންނަ ބަންގުލަދޭޝްގެ %47 މީހުންވަނީ ވެކްސިންގެ2ޑޯސް ފުރިހަމަކޮށްފައެވެ. އޭގެ ތެރޭގައި ޢުމުރުން 12 އަހަރާއި 17 އަހަރުގެ 2.89 މިލިޔަން ކުދިންވެސް ހިމެނެއެވެ.\n2020ވަނަ މާރިޗު މަހުގެ ތެރޭގައި ބަންގުލަދޭޝްގައި ކޯވިޑް-19 ފެތުރެން ފެށުނު ފަހުން އެ ޤައުމުގައި ޖުމުލަ 1.66 މިލިޔަން މީހުންނަށް ބަލިޖެހި 28,192 މީހުންވަނީ މަރުވެފައެވެ.\nއެކި މިނިސްޓްރީ ތަކުގެ ނަމުގައި މަކަރާއި ޙީލަތުން ފައިސާ ހޯދަނީ


ކައިބޮއިހަދަނީ ދިރިތިބުމަށް ހެއްޔެވެ؟ ނުވަތަ ދިރިއުޅެނީ ކައިބޮއިހަދަން ހެއްޔެވެ؟ – Ilm\nކައިބޮއިހަދަނީ ދިރިތިބުމަށް ހެއްޔެވެ؟ ނުވަތަ ދިރިއުޅެނީ ކައިބޮއިހަދަން ހެއްޔެވެ؟\nއިންސާނާ ޚަލްޤު ކުރައްވައި ވުޖޫދަށް ފޮނުއްވާފައިވަނީ އެއްވެސް ބޭނުމަކާއި ނުލައި ކަމަށް ހީކުރެވޭނަމަ، ދެލޯ ކަނުބަދެގެންހުރެ ނިކަން ވިސްނާލަ ބަލާށެވެ. ކީރިތިވަންތަ ﷲ ސުބުޙާނަހޫ ވަތަޢާލާ އޭނާއަށް ދެލޯ ދެއްވާފައިވަނީ ބޭނުމެއްނެތި ނޫންކަން އޭރުން ވިސްނޭނެއެވެ. ނުވަތަ ދެކަންފަތަށް އުނގުރި ޖަހައި ބަންދު ކޮށްލައިގެން ހުރެބަލާށެވެ. ކަންފަތަކީވެސް ކިހާވަރެއްގެ ބޭނުންތެރި ގުނަވަނެއްކަން އިޙްސާސް ކުރެވޭނެއެވެ. ނުވަތަ އަތުގެ އިނގިލިތައް ނިކަންހުރެ ބުރިކޮށްލަ ބަލާށެވެ. މިއީވެސް ކިހާވަރެއްގެ ބޭނުންތެރި އެއްޗެއްކަން އޭރުން އެނގޭނެއެވެ.އާދޭހެވެ! ހަށިގަނޑުގައިވާ ކުޑަ ނާރެއް ބުރިވިއަސް މުޅިހަށިގަނޑަށް ލިބޭ ވޭނުން، މިގުނަވަންތަކަކީ ކޮންފަދަ ޙިކުމަތަކާ ލައިގެން އުފައްދަވާފައިވާ ގުނަވަންތަކެއްކަން އިންސާނާއަށް ޤަބޫލު ކުރެވޭނެއެވެ.\nހަށިގަޑުގައިވާ ތަފާތު އެކިއެކި ގުނަވަންތަކުގެ ބޭނުންތައް ދަނެގަތުމަށް ބޭނުންނަމަ އަޅުގަނޑުމެންނަށް ޖެހޭނީ މެޑިކަލް ކޮލެޖެއްގައި އަހަރުތަކެއް ވަންދެން ކިޔަވާށެވެ.ހަށިގަނޑުގައިވާ ކޮންމެ ގުނަވަނަކީވެސް،ހަށިގަނޑަށް ބޭނުންވާ ކޮންމެވެސްބޭނުމެއް ފުއްދައިދޭ ގުނަވަނެކެވެ.މުޅި ހަށިގަނޑު ސަލާމަތުން ލެހެއްޓުމަށްޓަކައި ބެނުންވާ ކޮންމެވެސް މަސައްކަތެކެވެ. މިސާލަކަށް ބަލަމާ ހިގާށެވެ! އަނގައިގެ ރީޢާއިން ހަށިގަނޑަށް ބޭނުންވާ ކާނާ އެތެރެ ކޮށްދެއެވެ. ކިޑްނީން ހަށިގަނޑުގައިވާ ލޭ ސާފުކޮށްދެއެވެ. ހިތުން ހަށިގަނޑުގެ އެކިއެކި ގުނަވަންތަކަށް ބޭނުންވާ ލޭ އެގުނަވަންތަކަށް ފޮނުވައިދެއެވެ. މިހެންބަލާލާއިރު އިންސާނާގެ ހަށިގަނޑުގައިވާ ކޮންމެ ގުނަވަނަކީވެސް ކޮންމެވެސް ވަޒީފާއެއް އަދާކުރާ ގުނަވަނެކެވެ. ބޭކާރު ގޮތުގައި އެއްވެސް ގަނަވަނެއް ލައްވާފައެއް ނުވެއެވެ. މިހުރިހާ ގުނަވަންތަކުގެވެސް ބޭނުމަކީ ހަށިގަނޑު ސަލާމަތުން ލެހެއްޓުމަށް ބޭނުންވާނޭ އެންމެހައި ކަންތައްތައް ފުރިހަމަ ކޮށްދިނުމެވެ.\nއެހެންކަމުގައި ވަނީނަމަ އިންސާނާއޭ މިކިޔާ ކާއިނު އުފައްދަވައި މިދުނިޔެއަށް ފޮނުއްވާފައިވަނީ އެއްވެސް ބޭނުމަކާނުލައި ކަމުގައި ބުނުމީ ހަމަބުއްދި ހުރި މީހެއްގެ ޝަމީރު ޤަބޫލު ކުރާނޭ ކަމެއް ހެއްޔެވެ؟ ތިމާ ލާހެދުމަކީ ކޮން ބޭނުމެއްގައި ލާއެއްޗެއްކަން ނޭނގޭ މީހާއާމެދު ބުނާނީ ކީކޭތޯއެވެ؟ ތިމާ ދިރިއުޅެން ހަދާފައިވާ ގެއަކީ ކޮން ބޭނުމެއްގައިވާ ތަނެއްކަން ނޭނގޭ މީހާއާމެދު ފަހެ ބުނާނީ ކީކޭތޯއެވެ؟ މިފަދަ ވިސްނުމެއް، ގެންގުޅޭ މީހުންނާއިމެދު ހަމަ ޙައިރާން ވާންޖެހެއެވެ! އެކަމަކު ދަންނަވަންތޯއެވެ؟ މިއަށްވުރެވެސް ބޮޑަށް ޙައިރާން ވާންޖެހެނީ ތިމާގެ އަމިއްލަ ހަށިގަނޑުގައިވާ ގުނަވަންތަކުގެ ބޭނުންވެސް ނުވިސްނޭ މީހާއާ މެދުގައެވެ. ލޮލަކީ ކޮން ބޭނުމެއްގައިވާ އެއްޗެއްކަންވެސް ނޭނގޭ މީހާއާ މެދުގައެވެ. ކަންފަތަކީވެސް ކޮން ބޭނުމެއްގައިވާ އެއްޗެއްކަން ނޭނގޭ މީހާއާ މެދުގައެވެ. އަދި މިހިސާބުންވެސް ނިމުނީއެއް ނޫނެވެ. މިހުރިހާ ކަމަކަށްވުރެވެސް ބޮޑަށް ޙައިރާންވާން ޖެހެނީ ތިމާ ވުޖޫދުގައި މިވާ ވުމުގެ ބޭނުން ނުދަންނަ މީހާއާ މެދުގައެވެ. މިދުނިޔެއަށް ތިމާ ފޮނުއްވުމުގެ ބޭނުން ނުދަންނަ މީހާއާ މެދުގައެވެ. އިންސާނާ އުފައްދަވައި ފުރިހަމަ ކުރައްވައި މިދުނިޔެއަށް ފޮނުއްވާފައިވުމުގެ ޙިކުމަތަކީ ކޮބައިކަން ނުދަންނަ މީހާއާ މެދުގައެވެ.\nأَفَحَسِبْتُمْ أَنَّمَا خَلَقْنَٰكُمْ عَبَثًا وَأَنَّكُمْ إِلَيْنَا لَا تُرْجَعُونَ (ސޫރަތުލް މުއުމިނޫން: 115)\nމާނައީ: “ތިމަން ރަސްކަލާނގެ ތިޔަބައިމީހުން އުފެއްދެވީ ބޭނުމެއްނެތް ގޮތުގައި ކަމުގައި ތިޔަބައިމީހުން ހީކުރަމު ހެއްޔެވެ؟ އަދި ހަމަކަށަވަރުން ތިމަން ރަސްކަލާނގެ ޙަޟްރަތަށް ތިޔަބައިމީހުން އެނބު ރުޖޫޢަ ނުވާނޭކަމުގައި ތިޔަބައިމީހުން ހީކުރަނީހެއްޔެވެ؟”\nއާދޭހެވެ! ޙައިރާންވާން ޖެހެނީ ތިމާގެ ހަށިގަނޑުގައިވާ އެންމެ ކުޑަކުޑަ ގުނަވަންތަކުގެ ބޭނުން އެނގޭއިރުވެސް އެހުރިހާ ގުނަވަންތައް އެއްވެގެން މިކުރާ މަސައްކަތުގެ ބެނުން ނުވަތަ ޙިކްމަތް ނޭނގޭތީއެވެ!!!\nوَالَّذينَ كَفَروا يَتَمَتَّعونَ وَيَأكُلونَ كَما تَأكُلُ الأَنعامُ وَالنّارُ مَثوًى لَهُم (ސޫރަތު މުޙައްމަދު :12)\nމާނައީ: “ކާފިރުވި މީހުން ގެރިބަކަރި ޖަނަވާރު ކައިއުޅޭ ފަދައިން ދުނިޔޭގައި ކައިބޮއި މަޖާކޮށް އުޅެތެވެ. ނަމަވެސް ޤިޔާމަތް ދުވަހު އެބައިމީހުން ތިބޭނޭ ތަނަކީ ނަރަކައެވެ.”\nއާދޭހެވެ. އިންސާނާ މިއަދު މިވަނީ ނޭނގުމެއްގެ ތެރޭގައި ދެ ސުވާލެއްގެ މެދުގައި މަގު އޮޅިފައެވެ. މި ދެސުވާލަކީ: އަހުރެމެން ކައިބޮއި ހަދަނީ ދިރި ތިބުމަށްޓަކައި ހެއްޔެވެ؟ ނުވަތަ އަހުރެމެން ދިރިއުޅެނީ ކައިބޮއި ހަދަންހެއްޔެވެ؟\nނަމަވެސް ތިމާ މި ދުނިޔެއަށް ފޮނުއްވި ޙިކްމަތަކީ ކޮބައިކަން ދަނެގަތް މީހެއްނަމަ ޚާލިޤުވަންތަ ޢިލާހު އޭނާ އުފައްދަވާފައިވަނީ ދަނެގަތް މީހެއްނަމަ ޚާލިޤުވަންތަ އިލާހު އޭނާ އުފައްދަވާފައިވަނީ އެކަލާނގެއަށް ކިޔަމަންތެރިކަން އަދާކުރުމަށްކަން ޤަބޫލު ކުރާނެއެވެ. ކޮންމެ އެއްޗެއްވެސް އުފައްދަވާފައިވާ ބޭނުން އެހެންމީހުންނަށް އެނގޭނީ އެ އެއްޗެއް އުފެއްދި މީހަކު އެހެން މީހުންނަށް އެކަން އަންގައި ދިނުމުންނެވެ.\nوَمَا خَلَقْتُ الْجِنَّ وَالاِنسَ إِلا لِيَعْبُدُونِ ﴿٥٦﴾ مَا أُرِيدُ مِنْهُم مِّن رِّزْقٍ وَمَا أُرِيدُ أَن يُطْعِمُونِ ﴿٥٧﴾ إِنَّ اللَّهَ هُوَ الرَّزَّاقُ ذُو الْقُوَّةِ الْمَتِينُ ﴿٥٨﴾ (ސޫރަތުލް ޒާރިޔާތު: 58-56)\nމާނައީ: “ތިމަން ރަސްކަލާނގެއަށް އަޅުކަން ކުރުމަށްމެނުވީ ތިމަންރަސްކަލާނގެ ޖިންނީންނާއި އިންސީން ނަހައްދަވަމެވެ. އެބައިމީހުންގެ ކިބައަކުން ތިމަންރަސްކަލާނގެ ރިޒްޤަކަށް އެދިވޮޑިއެއް ނުގަންނަވަމެވެ. އަދި ކާންދިނުމަކަށްވެސް އެދި ވޮޑިއެއް ނުގަންނަވަމެވެ.\nކޮންމެ އެއްޗެއްވެސް ބޭނުން ހިފަންވާނީ އެކަމަކަށްޓަކައި އެއެއްޗެއް އުފެއްދީ ބޭނުމާ އެއްގޮތަކަށެވެ.\nމަސްދަރު: އަލްމަޙުރޫމް ޑރ.އަބުދުލް މަޖީދު ޢަބުދުލް ބަރީގެ ދަރުމަ މަޖައްލާގެ ލިޔުމެއް


Saudi Consulate Faaskuran Turkey Thahyaaru Vanee - Vaguthu\nކޮވިޑް-19: އަތޮޅުތައް ނުރައްކަލުގައި! -5މިނެޓް ކުރިން\nސައުދީ ކޮންސިއުލޭޓް ފާސްކުރަން ތުރުކީ ތައްޔާރުވަނީ\nވޮޝިންޓަން ޕޯސްޓަށް ލިޔަމުން އަންނަ، ގެއްލިފައިވާ ނޫސްވެރިޔާ ޖަމާލް އަހުމަދު ޚާޝޮގީ ސައުދީ ކޮންސިއުލޭޓަށް ވަންނަ ފޮޓޯއެއް ވޮޝިންޓަން ޕޯސްޓްއިން އާއްމު ކުރުމާއިއެކު، ނޫސްވެރިޔާއަށް ހޯދުމަށް ކުރާ ތަޙްޤީޤްގެ މަސައްކަތުގައި ސައުދީ ކޮންސިއުލޭޓް ބަލާ ފާސްކުރާނެ ކަމަށް ތުރުކީއިން ބުނެފިއެވެ.\nމިދިޔަ އަންގާރަ ދުވަހު ތުރުކީގެ އިސްތަންބޫލް ކޮންސިއުލޭޓަށް ޚާޝޮގީ ދިޔަފަހުން ވީނުވީއެއް ނޭނގި ގެއްލިފައިވާއިރު، ތުރުކީއިން ވަނީ ސައުދީ އިން ނޫސްވެރިޔާ މަރާލާފައިވާ ކަމަށް ތުހުމަތުކޮށްފައެވެ. ނަމަވެސް ސައުދީއިން މިކަން ދޮގުކޮށްފައިވާއިރު ސައުދީގެ ވަލީ އަހްދު މުހައްމަދު ބުން ސަލްމާން މީގެ ކުރިން ވަނީ ސައުދީއަށް ނިސްބަތްވާ މިމީހާ ހޯދުމުގެ މަސައްކަތަކަށް ދެވެން އޮތް އެއްބާރު ލުމެއް ދެއްވަން ތައްޔާރަށް އޮތް ކަމަށް ވިދާޅުވެފައެވެ. އަދި ތަޙްޤީޤަށް ސައުދީ ކޮންސިއުލޭޓްއަށް ވަންނަން ބޭނުން ވެއްޖެ ހާލަތެއްގައި އެތަނަށް ވަނުމަށްވެސް ވަލީ އަހްދު މީގެ ކުރިންވަނީ ވިދާޅުވެފައިއެވެ.\nތުރުކީއިން މިމައްސަލައިގައި ޚާޝޮގީ ކޮންސިއުލޭޓް ތެރޭގައި މަރާލާފައިވާ ކަމަށް ތުހުމަތުކޮށްފައިވާއިރު، ތުރުކީގެ އޮފިޝަލުންވަނީ ތަކުރާރުކޮށް ސައުދީ ކޮންސިއުލޭޓް ކުރެން ޚާޝޮގީ ސައުދީ ކޮންސިއުލޭޓްއިން ނިކުތްކަން ޔަގީންކޮށްދިނުމަށް އެދިފައެވެ. ނަމަވެސް ސައުދީ ކޮންސިއުލޭޓުން މިކަމަށް މިހާތަނަށް ޖަވާބު ދާރީ ވެފައެއް ނުވެއެވެ.\nތުރުކީގެ ފޮރިންމިނިސްޓީގެ ތަރުޖަމާން ވިދާޅުވީ، މިމައްސަލައިގެ ތަޙްޤީޤް ކުރިޔަށް ދާ ކަމަށާއި އަދި ތަޙްޤީޤަށް ބޭނުންވާ މައުލޫމާތު ހޯދުމަށް ސައުދީ ކޮންސިއުލޭޓަށް ވަންނާނެ ކަމަށެވެ. އަދި ސައުދީއިން މިކަމުގައި އެއްބާރުލުން ދޭނެކަން ހާމަކޮށްފައިވާ ކަމަށްވެސް އޭނާ ވިދާޅުވިއެވެ. ނަމަވެސް ސައުދީ ކޮންސިއުލޭޓް ބަލާ ފާސްކުރާނީ ކޮން ދުވަހަކު ކަމެއް އަދި މިހާތަނަށް ހާމަކޮށްފައިއެއް ނުވެއެވެ.\nޖަމާލް އަހުމަދު ޚާޝޮގީއަކީ ސައުދީ އަރަބިއްޔާގެ ވަލީ އަހްދަށާއި ސައުދީގެ ސަރުކާރަށް ވަރަށް ބޮޑެތި ފާޑު ކިޔުންތަކެއް އަމާޒުކޮށް ލިޔެފައިވާ ނޫސްވެރިއެކެވެ. އަދި އޭނާ ސައުދީ ކޮންސިއުލޭޓަށް ދިޔައީ އޭނާ ކުރިން ކައިވެނިކުރި ސައުދީ އަންހެން މީހާގެ ވަރީގެ ސެޓްފިކެޓް ހޯދާށެވެ. ސައުދީ ކޮންސިއުލޭޓަށް ދިޔަ ފަހުން އޭނާވަނީ ވީނުވީއެއް ނޭނގި ގެއްލިފައެވެ.


ސުއޭޒް ކެނަލް ބަންދުވުން : ބޯޓު ބީހުނީ ހަމައެކަނި މޫސުން ގޯސްވެގެނެއް ނޫން!\nމިދިޔަ އަންގާރަދުވަހު ސުއޭޒް ކެނަލްއަށް ބޯޓެއް ބީހުމުގެ ހާދިސާ މެދުވެރިވީ ހަމައެކަނި މޫސުން ގޯސްވެގެންކަމަށް ބުނެވެން ނެތްކަމަށް އޮފިޝަލުން ވިދާޅުވެއްޖެއެވެ.\n"އެވަރގިވަން" ނަމަކަށް ކިޔާ އާގުބޯޓެއް ސުއޭޒް ކެނަލްއަށް ބީހުމާއި ގުޅިގެން މިދިޔަ ހަފްތާގެ އަންގާރަދުވަހުން ފެށިގެން ކެނަލް ވަނީ ބަންދުވެފައެވެ.\nހޮނިހިރުދުވަހު ނޫސްވެރިންނާއި ބައްދަލުކުރައްވާ މައުލޫމާތު ދެއްވަމުން މިސްރުގެ ސުއޭޒް ކެނަލް އޮތޯރިޓީގެ ވެރިޔާ އުސާމާ ރަބީ ވިދާޅުވީ 400 މީޓަރުގެ ދިގުމިނުގެ އާގު ބޯޓު ބީހެން މެދުވެރިވި މައިގަނޑު ސަބަބަކީ މޫސުން ގޯސްވުންކަމަށް ބުނެވެން ނެތްކަމަށް މިހާތަނަށް ބެލި ބެލުމުން ފެންނަކަމަށެވެ. އުސާމާ ވިދާޅުވީ މި ހާދިސާ މެދުވެރިވުމުގައި ޓެކްނިކަލް މައްސަލަތަކެއް ނުވަތަ ހިއުމަން އެރާއެއް އުޅުމަކީ ގާތްކަމެއްކަމަށް އޭނާ ވިދާޅުވިއެވެ. އަދި މިކަމާއި ބެހޭ ތަހުޤީޤީ ރިޕޯޓު އާއްމުވުމުން ހުރިހާ ކަމެއް ސާފުވާނެކަމަށްވެސް އޭނާ ވިދާޅުވިއެވެ.\nސުއޭޒް ކެނަލްއަށް ބީހިފައިވާ ބޯޓު ފުންކުރުމުގެ މަސައްކަތް ހުއްޓުމެއް ކުރިއަށްދާއިރު، ސުއޭޒް ކެނަލް އޮތޯރިޓީގެ ވެރިޔާ އުސާމާ ރަބީ ވިދާޅުވީ ހޮނިހިރުދުވަހާ ހަމައަށް ކުރެވުނު މަސައްކަތުން ބޯޓުގެ ކުރީކޮޅު ކޮންމެވެސް ވަރަކަށް ގުޑާލާފައިވާކަމަށެވެ. އަދި ބޯޓުގެ ދަށުން މިހާރު ފެން ދައުރުވަމުންދާކަމަށްވެސް އެނާ ވިދާޅުވިއެވެ. އެހެންކަމުން ވަރަށް އަވަހަށް ބޯޓު ފުންވެ، ކެނަލް ހުޅުވޭނެކަމަށް ބެލެވޭކަމަށް އޭނާ ވިދާޅުވިއެވެ.\nމިސްރުގެ ސުއޭޒް ކެނަލް އޮތޯރިޓީން ބުނީ ހޮނިހިރުދުވަހާ ހަމައަށް 300 އަށްވުރެ ގިނަ އުޅަނދު ސުއޭޒް ކެނަލްއަށް ވަނުމަށް ކިޔޫގައި އެބައޮތްކަމަށެވެ.\nމިސްރުގެ އޮފިޝަލުން ބުނާގޮތުން ސުއޭޒް ކެނަލް ބަންދުވުމާއި އެކެނަލްއިން ކޮންމެ ދުވަހަކު 12 މިލިއަން ޑޮލަރާއި 14 މިލިއަން ޑޮލަރާއި ދެމެދުގެ އާމްދަނީއެއް ގެއްލެމުންދާކަމަށެވެ.\nމިދިޔަ އަންގާރަދުވަހު ހެނދުނުގެ ވަގުތެއްގައި ޓައިވާނުގެ "އެވަރގްރީން" ކުންފުނިން ލީސްކޮށްފައިވާ "އެވަރގިވަން" ނަމަކަށް ކިޔާ ކާގޯ ބޯޓު މިސްރުގެ ސުއޭސް ކެނަލްއަށް ބީހުނީ މޫސް ގޯސްވި ވަގުތެއްގައި، ބޯޓުން ކަރަންޓްވެސް ކެނޑިފައިވަނިކޮށެވެ.2ލައްކަ ޓަނުގެ މިބޯޓަކީ ރެޑްސީން ނެދަލެންޑްސްގެ ރޮޓަރޑަމްއަށް ދަތުރުކުރަމުންދިޔަ ބޯޓެކެވެ. މިބޯޓުގެ ދިގުމިނުގައި 400 މީޓަރު ހުންނައިރު، އެއީ ގާތްގަނޑަކަށް4ފުޓްބޯޅަ ދަނޑުގެ ދިގުމިނެވެ. އަދި މިއީ 20 ހާސް ކޮންޓެއިނަރ އުފުލުމުގެ ޤާބިލުކަން ލިބިފައިވާ ބޮޑު އުޅަނދެކެވެ. ޓައިވާނުގެ ކުންފުންޏަކަށް ނިސްބަތްވާ މި އުޅަނދު މިވަގުތު އޮތީ އެހެން ބަޔަކަށް ކުއްޔަށް ދީފައެވެ.\nބައިނަލްއަޤްވާމީ ވިޔާފާރީގައި މުހިއްމު ދައުރެއް އަދާކުރާ ސުއޭޒް ކެނަލްގެ ސަބަބުން އޭޝިޔާއާއި ޔޫރަޕާއި ދެމެދު ކުރާ ކަނޑުދަތުރުތަކުގެ ދިގުމިން ވަރަށް ބޮޑަށް ކުރުކޮށްދެއެވެ. ރަތް ކަނޑާއި މެޑިޓެރޭނިއަން ކަނޑު ގުޅުވައިދޭ 120 މޭލުގެ މި ކެނަލްއިން ދަތުރުކުރުމުން، ދަތުރުގެ ދިގުމިނުން 15 ދުވަސް މަދުވެގެންދެއެވެ. މި ކެނަލް ނެތްނަމަ ދުނިޔޭގެ އިރުމަތިން، ހުޅަނގު ޤައުމުތަކަށް ދަތުރުކުރާ ބޯޓުތަކަށް ޖެހޭނީ ދެކުނު އެޓްލާންޓިކް ކަނޑުން އެފްރިކާ ބައްރު ހުރަސްކުރުމަށްފަހު ޔޫރަޕަށް ދަތުރުކުރާށެވެ.\nސުއޭޒް ކެނަލްގެ ސަބަބުން ދަތުރުތަކުގެ ދިގުމިން ކުރުކޮށްދޭއިރު، އިންޓަނޭޝަނަލް މެރިޓައިމް ޓްރޭޑް ޓްރެވަލްގެ 10 އިންސައްތަ ދަތުރުކުރަނީ މި ކެނަލްއިންނެވެ. އެގޮތުން އެވްރެޖްކޮށް ދުވާލަކު ފަންސާކަށް ބޯޓު މި ކެނަލް ހުރަސްކުރެއެވެ. އަދި މިއީ މިސްރުގެ އިޤްތިޞާދަށްވެސް މަންފާތަކެއް ކުރާ ކެނަލްއެކެވެ. އެގޮތުން މިދިޔަ އަހަރުވެސް ކެނަލްއިން ލިބުނު އާމްދަނީ5ބިލިއަން ޑޮލަރަށް އަރައެވެ. ޚަބަރުތައް ބުނާގޮތުން ސުއޭޒް ކެނަލް ބަންދުވުމާއި ގުޅިގެން ކޮންމެ ދުވަހަކުވެސް ބައިނަލްއަޤްވާމީ ވިޔަފާރިއަށް 8 ބިލިއަން ޑޮލަރާއި 10 ބިލިއަން ޑޮލަރާ ދެމެދުގެ ގެއްލުމެއް ކުރިމަތިވާނޭކަމަށް ތަޖުރިބާކާރުން ލަފާކުރެއެވެ.\nއަރުޝީފަށް ނެގީ 28/03/2021 11:19\nއެންމެފަހުން އަޕްޑޭޓްކުރީ 28/03/2021 11:19\nވަފީޤާ ޙާމިދު 11 މިނެޓު ކުރިން\nމޫސާ ވަހީދު 21 މިނެޓު ކުރިން


ހޯރަފުށީ އެއަރޕޯޓްގައި ގަސްއިންދުން- ދާއިރާގެ އެއްބައިވަންތަކަމުގެ ނަމޫނާއެއް! | Sandhaanu\nހޯރަފުށީ އެއަރޕޯޓްގައި ގަސްއިންދުން- ދާއިރާގެ އެއްބައިވަންތަކަމުގެ ނަމޫނާއެއް!\nހޯރަފުށީ ދާއިރާގެ ސިއްޙީ މަރުކަޒުތައް އަދި ފެނަކަ ބްރާންޗްތަށް ގުޅިގެން، ހޯރަފުށީ އެއަރޕޯޓުގައި ގަސް އިންދުމުގެ ހަރަކާތްތަކެއް ކުރިޔަށް ގެންގޮއްސިއެވެ. މިހަރަކާތުގައި ހޯރަފުށީ ސިއްޙީ މަރުކަޒުގެ އިތުރުން، އުލިގަމު އަދި ތުރާކުނުގެ މުވައްޒަފުން ވަނީ ބައިވެރިވެފައެވެ. އަދި ތުރާކުނު ފެނަކަ ބްރާންޗުންވެސް ވަނީ ބައިވެރިވއެފައެވެ.\nމިހަރާކަތުގައި އެރަށްރަށުގެ ފަރާތުން ލިބޭ އެއްބާރުލުމަށް ހޯރަފުށީ ކައުންސިލުންވަނީ ފަށްފަށުން ޝުކުރު އަދާކޮށްފައެވެ. އަދި މިއީ ދާއިރާގެ ރަށްތަކުން ދައްކުވައިދޭ ނަމުނާއެއް ކަމަށް ކައުންސިލުންވަނީ ސިފަ ކޮށްފައެވެ.\nއޯގަސްޓް21،20 ވަނަ ދުވަހު ހިންގުނު މި ހަރަކާތުގައި ގިނަ އަދަދެއްގެ ގަސް ވަނީ އިންދައިފައެވެ. ހޯރަފުށީގައި ތަރައްޤީ ކުރަމުންދާ އެއަރޕޯޓްގައި 100،000 ގަސް އިންދުމުގެ ހަރަކާތުގައި މީގެ ކުރިންވެސް ވަނީ އެމްއެންޑީއެފް، އެމްޓީސީސީ އަދި ދާއިރާގެ ރަށްތަކުގެ އެކި އެކި ފަރާތްތަކުން ބައިވެރިވެފައެވެ. ހަމަ އެއާއިއެކު ރަށުގެ ޒުވާނުންނާއި ހުރިހާ މުއައްސަސާތައްވެސް ވަނީ މިހަރަކާތުގައި ބައިވެރިވެފައެވެ. ހަމަ އެހެންމެ އަތޮޅު މަދަރުސާގެ ދަރިވަރުން ވެސް ވަނީ މީގެ ކުރިން މިހަރަކާތުގައި ބައިވެރިވެފައެވެ.\nމިހަރަކާތުގައި ވަނީ ރަށުގެ ޒުވާނުންގެ މެދުގައި އުފެދިފައިވާ އެކި އެކި ކްލަބް ޖަމިއްޔާތަކުން ވެސް ބައިވެރިވެފައެވެ. މިގޮތުން އެފްސީ ފްރިގޭޓަރސް، ދަންމަރު ޔުނައިޓެޑް، އެފްސީ 22، ޖީއެސް ޔުނައިޓެޑް އަދި ރަށުގެ ވަރަށް ޅަކުދިންގެ ގްރޫޕެއް ކަމުގައިވާ ހަހެތީގެ ނަން ފާހަގަ ކޮށްލެވެއެވެ.\nހޯރަފުށީގައި ކުރިޔަށްގެންދާ މިހަރަކާތަކީ ރަށާއި އަތޮޅުގެ ރައްޔިތުންގެ އެއްބައިވަންތަކަން ހާމަކޮށްދޭ ދިރިހުރި މިސާލެއް ކަމަށް ގިނަބަޔަކު ސިފަ ކުރެއެވެ.


Kuda2kudhinge video husha halhaafaeh nuvey: Gender Ministry\n10 ފެބްރުއަރީ 2020 - 12:22:07\nކުޑަ ދެ ކުދިންގެ ގައިގޯޅި މަންޒަރުތަކެއް ދައްކުވައިދޭ ވީޑިއޯއެއް ސޯޝަލް މީޑިއާގައި ދައުރުވަމުން ދިޔަ ނަމަވެސް އެއްވެސް ފަރާތަކުން އެ ވީޑިއޯ މިނިސްޓްރީއަށް ހުށަހަޅާފައި ނުވާ ކަމަށް ޖެންޑާ މިނިސްޓްރީން ބުނެފި އެވެ.\nޖެންޑާ މިނިސްޓްރީން މިހެން ބުނެފައި މިވަނީ ކުޑަ ދެ ކުދިންގެ ގައިގޯޅި މަންޒަރުތަކެއް ދައްކުވައިދޭ ވީޑިއޯ ސޯޝަލް މީޑިއާގައި އާންމުކުރި އެ މިނިސްޓްރީގެ މުވައްޒަފުންތަކެއް ކަމަށް ބުނެ ބައެއް ފަރާތްތަކުން ތުހުމަތުތަކެއް ކުރަމުންދާ ވަގުތެއްގަ އެވެ.\nމި ވީޑިއޯއާއި ގުޅިގެން ސޯޝަލް މީޑިއާގައި ބައެއް މީހުން ބުނެފައިވަނީ މި ވީޑިއޯއާ އެކު ކުޑަ ދެ ކުދިންގެ މައްސަލަ މިމަހުގެ ކުރީކޮޅު ޖެންޑާ މިނިސްޓްރީއަށް ހުށަހަޅާފައިވާ ކަމަށެވެ.\nކުޑަ ދެ ކުދިންގެ ވީޑިއޯއާއި ގުޅިގެން އަމާޒުވަމުންދާ ފާޑުކިޔުންތަކާ ގުޅިގެން ޖެންޑާ މިނިސްޓްރީން ބުނީ ސޯޝަލް މީޑިއާގައި ދައުރުވަމުންދާ ވީޑިއޯ އެއްވެސް ފަރާތަކުން މިނިސްޓްރީއާ ހިއްސާކޮށްފައި ނުވާ ކަމަށެވެ. އަދި އެ މިނިސްޓްރީއަށް ވެސް އެ ވީޑިއޯ ލިބިފައިވަނީ އެ ވީޑިއޯ އާންމުވި ކަމަށް ފާހަގަކުރެވުނު ދުވަސް ކަމުގައިވާ މިދިޔަ ހޮނިހިރު ދުވަހު ސޯޝަލް މީޑިއާ އިން ކަމަށްވެސް ޖެންޑާ މިނިސްޓްރީން ވަނީ ބުނެފަ އެވެ.\nޖެންޑާ މިނިސްޓްރީން އިތުރަަށް ބުނީ މި ވީޑިއޯ އާންމުކުރި މައްސަލަ ފުލުހުންނާ ގުޅިގެން ތަހުގީގުކުރަމުންދާތީ މިމައްސަލަ ހުރަސްއެޅޭ ކަހަލަ ވާހަކަތައް ނުފެތުރުމަށް އިލްތިމާސް ކުރާ ކަމަށެވެ.\nފުލުހުން ބުނީ ކުޑަ ދެ ކުދިންގެ ގައިގޯޅި މަންޒަރުތަކެއް ދައްކުވައިދޭ ވީޑިއޯއެއް ސޯޝަލް މީޑިއާގައި އާންމުކުރުމާ ގުޅިގެން އެކަން ކުރި ފަރާތެއް ހޯދަމުންދާ ކަމަށެވެ. އަދި ކުޑަކުދިންނާ ގުޅޭ މިފަދަ ވީޑިއޯތަކާއި އެހެންވެސް މައުލޫމާތު ހާމަނުކުރުމަށްވެސް ފުލުހުން ވަނީ އިލްތިމާސްކޮށްފަ އެވެ.\nއާންމުކޮށްފައިވާ ވީޑިއޯގައި ފެންނަނީ ގެއެއްގެ ބެލްކަނީގައި ކުޑަ އަންހެން ކުއްޖަކާއި ކުޑަ ފިރިހެން ކުއްޖަކު ވަރަށް ބޮޑަށް ގައިގޯޅިވާ މަންޒަރެވެ.


އައްޑޫ މީހުންނަށް އިނގިރޭސިން ކުރި ގަދަރު! – އައްޑޫ އޮބްޒާވަރ\nއައްޑޫ މީހުންނަށް އިނގިރޭސިން ކުރި ގަދަރު!\nޒުހައިރު 10 މޭ, 2018\nދެވަނަ ބޮޑު ހަނގުރާމައިގެ ދުވަސްވަރުން ފެށިގެން 1977 އާއި ހަމައަށް އިނގިރޭސިން އައްޑޫ ސިޓީގެ ގަމުގައި އެމީހުންގެ މިލިޓަރީ ބޭހެއް ހަދައިގެން ހިންގި ކަންތައްތަކަށް ފަޚުރުވެރިވާ ވަރަށް ގިނަ އައްޑޫ ރައްޔިތުން އުޅޭކަމީ ދެބަސްވެވޭނެ ކަމެއް ނޫނެވެ.\n“އަފިރިން މީ އިނގިރޭސިންނޭ” މިމޭރުމުން ބުނެ އެކަމުގެ ފަޚުރުވެރިވާ މީހުންވެސް މަދެއް ނޫނެވެ. ނަމަވެސް ހަގީގަތަކީ އިނގިރޭސިންގެ ފަރާތުން އައްޑޫ ރައްޔިތުންނަށް މިފަދަ ގަދަރު ވެރިކަމެއް ލިބުނު ބާއެވެ. މިއީ މިހާރު އުފެދޭ ސުވާލެކެވެ. ހަގީގަތުގައިވެސް އައްޑޫ މީހުންގެ ޙައްގުގައި އެމީހުން އެއްވެސް ކަމެއް ކުރިބާއެވެ.\nގަމުގެ އިނގިރޭސިން ތިބިދުވަސްވަރު އައްޑޫ ރައްޔިތުންނަށް ލިބުނު މޮޅުކަމުގެ ވާހަކައަށް ނަޒަރު ހިންގާލާއިރު އެފަދަ ގަދަރުވެރި ކަމެއް އައްޑޫގެ ރައްޔިތުންނަށް އިނގިރޭސިން ދީފައިވާ ކަމަށް ބެލޭނެ އެއްވެސް ހުއްޖަތެއް ނެތެވެ.\nއިނގިރޭސިން މިލިޓާރީ ޕޯސްޓެއް ހަދައިގެން އައްޑޫގައި ތިބީ އެމީހުންގެ ބާރުވެރިވެރި ކަމާއި ގަދަބާރު ދުނިޔޭގެ ކަންކޮޅުތަކަށް ފެތުރުމަށެވެ. އޭރު ދުނިޔޭގެ ގައުމުތައް އެމީހުންގެ އަޅުވެތިކަމަށް ގެނައީ އެއްވެސް އިންސާނިއްޔަތު ކަމެއްގެ ތެރެއިންނޭ ތާރީޚު ބަލާލުމުން އެނގޭކަށް ނެތެވެ. އިންޑިއާ ކަނޑުގެ ބާރުވެރިކަން ދެމެހެއްޓުމަށް އެމީހުން ގާއިމުކުރި ތަންތަނުގެ ތެރޭ ގަންވެސް ހިމެނިގެން ދިޔައީއެވެ.\nއެމީހުން ބޭނުންވާ ގޮތަށް ގަމުގައި މަސައްކަތް ކުރުމަށް އޭރުގެ ދިވެހި ދައުލަތުން ހުއްދަ ނުލިބުމުން އެމީހުން އައްޑޫ މީހުންގެ ބޮލަށް ސަވާރުވެގެން އެމީހުންގެ ސިއްރު އެޖެންޑާއެއް ޙާސިލު ކުރުމަށް 1959 ވަނައަހަރު ވަކިސަރުކާރެއް އުފެއްދި އެވެ. އެސަރުކާރުގެ ވެރިއަކަށް ހިތަދުއަށް ނިސްބަތްވާ ޢަބުދު ﷲ އަފީފު ދީދީ ހުރި ނަމަވެސް މުޅި ދައުލަތުގެ ހުރިހާ ކޮންޓްރޯލެއް އޮތީ އިނގިރޭސިންގެ އަތްމަތީގައެވެ. ސުވާދީބޭ ކިޔުން ސަރުކާރަކީ އެމީހުންގެ މޫނުމަތި ރީތިކުރުމަށް ދެވުނު ނަމަކެވެ.\nއައްޑޫ ރައްޔިތުން ގަމުގައި މަސައްކަތް ކުރި ދުވަސްވަރު ގިނަ މަސައްކަތު މީހުން އުޅެން ޖެހުނީ ވަރަށް ނިކަމެތި ގޮތަކަށެވެ. އައްޑޫ ރައްޔިތުން އުޅުނީ ގަމުގައި އުޅުނު ޕާކިސްތާނު މީހުންނަށްވުރެވެސް ނިކަމެތި ދަރަޖައެއްގަ އެވެ. އޭރު ގަމުގައި ކުއްތާ ހުރެއެވެ. ކުއްތާތަކަށް ތަށިތައްޓަށް ކާންދޭއިރުވެސް އައްޑޫ ރައްޔިތުން، މަސައްކަތު އަންނަން ޖެހޭނީ އެމީހުންގެ ކޮއްތު ހިފައިގެންނެވެ. އަދި ކާންޖެހޭނީ ކޮންމެވެސް ގަހެއްގެ ބުޑުގައި ތިބެގެން އިނގިރޭސިންނަށާއި ޕާކިސްތާނު މީހުނަށްވެސް ފޮރުވައިގެންނެވެ. އަދި ޚާއްސަކޮށް ކުއްތާ ތަކަށް ފިލަން ގަހެއްގެ ނިވަލުގައި ތިބެގެންނެވެ. ކާންޖެހެނީ ކަރުދާސް ގަނޑަކަށް ނުވަތަ ފަތެއްގެ މައްޗަށް ކާއެއްޗެހި އަޅައިގެންނެވެ. މިއީ ހަގީގަތްކަން ދަންނަ ކިތައްމެ މީހުނެއް މިހާރުވެސް ދުނިޔޭގައި އެބަތިއްބެވެ.\nބައެއް މީހުންނަށް ޕާކިސްތާނު ކޭމްޕުން ނުގަވާއިދުން ކާންލިބެ އެވެ. އެވެސް ޕާކިސްތާނު މީހުން ކާއެތިކޮޅެއް ދިނިއްޔާއެވެ. އަދި ލިބޭނީ ބާކީވާ ކާއެތި ކޮޅެވެ. މިފަދަ ކިތައްމެ ކަމެއް އައްޑޫ ރައްޔިތުން ތަޙައްމަލު ކުރިއެވެ.\nއައްޑޫ ރައްޔިތުން އެންމެ ގަދައަށް ދައްކާވާހަކައަކީ އޭރުހެ ސިއްޙީ ނިޒާމުގެ ވާހަކައެވެ. ނަމަވެސް އެކަމަކީ ސީދާ އައްޑޫ ރައްޔިތުންނަށް އަމާޒުކޮށްގެން ދެމުންއައި ޚިދުމަތެއް ނޫނެވެ. އިނގިރޭސިން އެކަން ކުރީ އެމީހުނެގެ ސިއްޙީ ދުޅަހެޔޮ ކަމަށެވެ. ތަފާތު އެކި ބަލިތައް އައްޑޫ މީހުންގެ ފަރާތުން އިނގިރޭސިންނަށް ފޯރާފާނެ ކަމަށް އެމީހުންނަށް ގަބޫލު ކުރެވޭތީ ސިއްޙީ ޚިދުމަތް ކޮންމެވެސް މިންވަރަކަށް އެމީހުން ފޯރުކޮށް ދީފައި ވެއެވެ.\nމުޅި މުޖުތަމަޢުގައި ބަލިމަޑުކަމެއް ފެތުރިއްޖެ ނަމަ އެކަމުގެ އަސަރު އޭމީހުންނަށް ވެސްކުރާނެ ކަމީ ޔަގީން ކަމަކެވެ. އެހެން ކަމުން އެފަދަ ކަމަކުން ސަލާމަތް ވުމަށް އެމީހުން ގޭބިސީތަކުގެ ހުރިހާ ފެން ވަޅުތައް ކްލޮރިނޭޓް ކޮށް އަދި މަދިރި ނައްތާލުމަށް ޑީޑީޓީ ކިޔާ ކެމިކަލްއެއް ދުމުގެ ސިފައިގައި މުޅި އަތޮޅަށް ޖެހިއެވެ. ޑީޑީޓީ އަކީ ސިއްޙަތައް އެހާރައްކާތެރި އެއްޗެއް ނޫންނަމަވެސް އެއްވެސް ބެލުމެއް ނެތި އެމީހުން އެދުންޖެހީ އައްޑޫ ރައޔިތުންގެ ތެރެއަށެވެ. މީގެ ސަބަބުން ނުރައްކާތެރި ބަލިތަކުން އެމީހުން ސަލާމަތް ވުމަށް މަގުފަހިވިއެވެ. ނަމަވެސް އައްޑޫގެ ބައެއް ރައްޔިތުންނަށް މީގެ ސަބަބަބުން ނޭވާލާ ނިޒާމަށް ގެއްލުން ލިބުނެވެ. އަސްތްމާގެ ބަލިމީހުން ގިނަވިއެވެ.\nއައްޑޫ ރައްޔިތުންނަށް ގަމުގައި ގާއިމުކޮށްފައި އިން މިލިޓަރީ ސިއްޙީ ޕޯސްޓަށް ދެއްކޭނީ ވަކި އުސޫލެއްގެ ދަށުންނެވެ. އެއީ ރަށުއޮފީގެ ހުއްދަ އާއި އެކު ވަކި މިންވަރެއްގެ ކޯޓާއެއްގެ ތެރެއިންނެވެ. ސީއްޙީ ޕޯސްޓުގެ ޑޮކްޓަރުންނަށް ދެއްކުމަށް އަބަދުވެސް ރަށުގެ އޮފީސް ދޮށަށް މީހުން އެއްވެއެވެ. ނަމަވެސް ކޮންމެ ހަފްތާއަކުވެސް ސިއްޙީ ޕޯސްޓަށް ދައްކަން ފުރުސަތު ލިބޭނީ ވަކި މިންވަރަކަށެވެ. އެހެނަސް އެމާޖެންސީ ކަންކަމުގައި ދޯނީގައި ފަލިޖަހާފަ ދިޔުމުން އެކަން ކުރެވުނެވެ.\nމަސައްކަތު މީހުންނަށް މުސާރަ ލިބޭނީ ކޮންމެ ދެހަފްތާއިން އެއްހަފްތާގެ ބުދަ ދުވަހުގައެވެ. އެދުވަހު ލިބޭ ޕައުންޑު ކޮޅުވެސް ދަމާއި ގަންނާނެ ގޮތެއް އިނގިރޭސިން އޮންނަނީ ރާވާފައެވެ. ގަމުގައި މަސައްކަތް ކުރި އޭރުގެ ޒުވާނަކު ބުނީ، “އަހަންނަށް ދެހަފްތާ މަސައްކަތް ކުރީމަ ލިބޭނީ ދެ ޕައުންޑް. އެލިބުނީމަ މިދަނީ ‘ނަފީ’ ކިޔާ ފިހާރައަކަށް. އެތަނަށް ގޮސް އެއްޗެހި ގަތީމަ އެޕައުޑްކޮޅު ހުސްވީ. މާސް ޗޮކްލެޓަކާ ގަމީހެއް ގަތީމަ އެއްކޮށް ހުސްވީ” މިހެންނެވެ. މިކަމުން ދޭހަވާ އެއްޗަކީ މަސައަކަތް ކޮށްފަ ލިބޭ މަދު ޕައުންޑު ކޮޅު ހުސްކޮށްލާނެ ރޭވުންތައް އެމީހުން ރާވާފައި އޮތްކަމެވެ.\nގިނަ މީހުން މަސަކަތް ކުރަނީ 12 ގަޑި އިރުއެވެ. މަސައްކަތްތެރިންގެ ހައްގު އެއްވެސް މިންވަރަކަށް އިނގިރޭސިން ހިމާޔަތް ކޮށްދީފައެއް ހަމަޔަގީނުންވެސް ނެތެވެ.\nއިނގިރޭސިން އައްޑޫ ރައްޔިތުންނަށް ހެޔޮއެދިގެން ކަމެއް ކުރިނަމަ އައްޑޫގެ ތަޢުލީމީ ނިޒާމަށް ކަމެއް ކުރީހެވެ. މަދު ބަޔަކު އެމީހުންގެ އެހީތެރި ކަމުގައި ޖީސީއީ އޯލެވެލް ހެދިއެއް ކަމަކު އެފަދަ ތަޢުލީމީ ނިޒާމެއް އައްޑޫ ރައްޔިތުންނަށް ނުލިބެއެވެ. އިނގިރޭސިން ތަޢުލީމު ދިނުމުގެ ބަދަލުގައި އައްޑޫގައި އާލާ ކުރީ ކުޅިވަރެވެ. ޚާއްސަކޮށް ފުޓުބޯޅައެވެ. އެހެނަސް އެކުޅިވަރުގެ ސަބަބުން އައްޑޫ ރައްޔިތުންގެ މެދުގައި އޮތް އެކުވެރިކަން ނެތި ފިތުނަ ވެރިކަމާއި ހަސަދަވެރިކަން މުޅި މުޖުތަމަޢުއަށް ފެތުރިގެން ދިޔައެވެ. އެފިތުނަ ވެރިކަން މިއަދާއި ހަމަޔަށްވެސް އެބައޮތެވެ.\nޢުމުރާނީ ގޮތުން އައްޑޫގެ ރައްޔިތުންނަށް ފައިދާ ކުރާނެ އެއްވެސް ކަމެއް އިނގިރޭސިން އައްޑޫގައި ކޮށްފައި ނެތެވެ. ގަމުގަ ރައްޔިތުން ގަމުން ބޭލީވެސް ވަރަށް އާދައިގެ ގެތައް ފޭދޫގައި ހަދާފައެވެ. ކޮންމެ ގެއެއްގައި ހުންނަނީ އެންމެ ކޮޓަރިއެކެވެ. ގޭގަ މެދުގައި ހޯލެއް ހުރެއެވެ. އެއީ ކުދިވެރިން ނިދާލަން އެމީހުން ހަދާފަ ހުންނަ ހޯލެކެވެ. ދެން ގެޔަށް ވަންނައިރު ހަނި ދިގު ސިޓިން އޭރިއާއެއް ހުރެއެވެ. ގެތައް ހަދާފަ ހުންނަނީ އެމީހުން ގެނައި ޒާތެއްގެ ބްލޮކްތަކަކުންނެވެ. ފައުންޑޭޝަނެއް އަޅާފަ ނޯވެއެވެ. ތަޅުމެއް އަޅާފަ އޭގެ މަތީ އެބްލޮކްތަކުން ގެތަށް ރާވާލަނީއެވެ. ބައެއް މީހުންނަށް ދަނގަޑު އެނދެއް ލިބުނެވެ. އެވެސް މަދު ބަޔަކަށެވެ. ފާޚާނާ ކުރެވޭނެ ނިޒާމެއް ގާއިމު ކޮށްދީފައި ނެތެވެ.\nފާޚާނާކުރުމާއި ފެންވެރުމަށް ހުންނަނީ އެންމެ ގިފިއްޔަކެވެ. ގިފިލި ހަދާދިނީކީ އިނގިރޭސިންނެއް ނޫނެވެ. އުވަދަވައިގެން އެބަޔަކު އަމިއްލައަށެވެ. ނުވަތަ އިނގިރޭސިން އެއްލާލާ ސިމިންތި ބޭނުންކޮށްގެންނެވެ. ބޮޑުކަމު ދާންޖެހެނީ ވަޅުކޮނެގެން ގިފިލިތެރެއަށެވެ. ގިފިއްޔަކީ ހަފޫޓުގެ އުސް ފާރެއް ރާނާ ހާމައަށް ހުންނަ ތަނެކެވެ. އެހެން ކަމުން ނަރުދަމާގެ ނުވަތަ ފަޚާނާ ކުރުމުގެ އެއްވެސް ފަސޭހަކަމެއް އިނގިރޭސިންގެ ފަރާތުން އައްޑޫ ރައްޔިތަކަށް ފޯރުކޮށެއް ނުދެއެވެ.\nއިނގިރޭސިން އައްޑޫ މީހުންނާމެދު އޭރު ދެކޭގޮތް ބަޔާން ކުރުމަށް ރައްޓިއްސަކު ބުނެލީ، “ވިސްނާ މިދަނީ ބަންގާޅުގެ އެންމެ ފަގީރު ހިސާބަށް ކަމަށް. އެތަނުގެ މީހުން ފެނުނީމަ އެހާ ގަޔާއެއް ނުވާނެދޯ. އަދި އެމީހުންނާ ވާހަކައެއްވެސް ދައްކާ ހިތެއް ނުވާނެ. ބެލޭނީ ވަރަށް ދަށުދަރަޖައިގެ މީހުންގެ ގޮތުގަ. މުޑުދާރުކޮށް ވަރަށް ނިކަމެތިކޮށް ތިބޭނީ. މިއީ އޭރު އިނގިރޭސިން އައްޑޫ މީހުންނާއި މެދު ދެކުނުގޮތް.” ކަމަށް ބުނެ އޭނާ ވަރަށް ރަނގަޅަށް އިނގިރޭސިން އައްޑޫ މީހުންނަށް ދިން ދަރަޖަ ބަޔާން ކޮށްލަ ދިނެވެ.\nއެހެންކަމަށް ވާނަމަ އިނގިރޭސިން އައްޑޫ ރައްޔިތުންނަށް މާމޮޅުކަމެއް ކޮންދިން ބާއެވެ؟ މިހަރަ ކަންކަމަށް ނަޒަރު ހިންގާލުމުން އެނގޭ ކަމަކީ އިނގިރޭސިން އައްޑޫ މީހުން ގެންގުޅުނީ އަޅުންގެ ގޮތުގައި ކަމެވެ. އެހެނަސް އެކަމަށް ފަޚުރުވެރިވާ މީހުން ގިނައެވެ.\nއޭރު ބުރަމަސައްކަތް ކޮށްގެން ލިބުނު ފައިސާ ކޮޅު ރައްކާ ކޮށްގެން އައްޑޫގެ ގިނަމީހުން މާލެއަށް އައިސް ވިޔަފާރި ފެށިއެވެ. ޕާޓްނާޝިޕް އުސޫލުން ވިޔަފާރި ފެށިއެވެ. ނަމަވެސް އެއިން އެއްވެސް ޕާޓްނާޝިޕް ވިޔަފާރިއެއް ރަނގަޅު ގޮތުގައި ކުރި އަރައިގެން ނުދިޔައެވެ. ސަބަބަކީ އެހާ ރަނގަޅު ތަޢުލީމީ ފެންވަރެއް ނެތީމައެވެ.\nވިޔަފާރިތައް ރޫޅި އޭގެތެރެއިން ފައިމައްޗަށް ތެދުވެވުނީ މަދު ބަޔަކަށެވެ. ގިނަމީހުން ބިކަވެގެން ދިޔައީ ހަމަޔަގީނުންވެސް އިނގިރޭސިންގެ ފަރާތުން އެކަށޭނެ ތަޢުލީމެއް ނުލިބުގެ ނަތީޖާ އެވެ.\nއިނގިރޭސި ކެބިނަޓަށް ހުށަހެޅި ސިއްރު ލިއުމުގެ ބައެއް\nއިނގިރޭސިން ދެކުނުގެ ތިން އަތޮޅު ވަކިކޮށް، ވަކި ދައުލަތެއް ހަދާފައިވަނީ އެމީހުންގެ ސިއްރު އެޖެންޑާއެއް އޮވެގެން ކަން ވަރަށް ސާފުކޮށް އެނގެނީ އެމީހުން ޖޫން 20، 1959 ވީދުވަހު އިނގިރޭސި ކެބިނަޓަށް ހުށަހެޅި “ރިލޭޝަންސް ވިތް ދަ މޯލްޑިވްސް” ކިޔާ ސިއްރު ލިޔުން ކިޔާލުމުންނެވެ. އެމީހުންގެ ރޭވުން ތެރިކަމުގައި އޮތީ ހީލަތްތެރި ކަމާއި މަކަރުވެރި ކަމެވެ. މިފަދަ ބަޔަކު އެހެން މީހުންނަށް ކުރާނެ އެއްވެސް ގަދަރެއް ނޮއޮންނާނެ އެވެ.


MPL Ga Higi Haaadhisaa Ga Zahamvi Meehaa Indi Ah Gendhanee - Vaguthu\nއެމްޕީއެލްގައި ހިނގި ނުރައްކާތެރި ހާދިސާގައި އަނިޔާވި ޒުވާނާ\nމޯލްޑިވްސް ޕޯޓްސް ލިމިޓެޑް (އެމްޕީއެލް) ގެ ދަށުގައި އޮންނަ މާލޭގެ ވިޔަފާރި ބަނދަރުގައި ކާޕެޓް ރޯލެއް ގައިމައްޗަށް ވެއްޓި ހިނގި ނުރައްކާތެރި ހާދިސާގައި ސީރިއަސް ޒަހަމްތަކެއް ލިބުނު މީހާ އިންޑިއާ އަށް ފުރުވާލުމުގެ މަސައްކަތް ކުރަން ފަށައިފިއެވެ.\nއައިޖީއެމްއެޗްގެ މީޑީއާ އޮފިޝަލަކު މިއަދު "ވަގުތަށް" ވިދާޅުވީ އެމްޕީއެލްގައި ހިނގި ހާދިސާގައި ޒަހަމްވި މީހާ އަށް އަދިވެސް ފަރުވާދެނީ އެ ހޮސްޕިޓަލްގެ އައިސީޔޫގައި ކަމަށެވެ. އަދި މިއަދާ ހަމައަށް އައިއިރު ވެސް އޭނާ އޮތީ ވެންޓިލޭޓަރުގައި ކަމަށް އޮފިޝަލް ވިދާޅުވިއެވެ.\n"އެމީހާ ބޭރަށް ގެންދިއުމަށް ކުރަން ޖެހޭ ކަންކަން ކުރަމުން އެބަދޭ، އަދި ނޭނގެ ކޮންއިރަކު ކަމެއް ފުރުވާލެވޭނީ،" އޮފިޝަލް ވިދާޅުވިއެވެ.\n"ވަގުތަށް" އެނގިފައިވާ ގޮތުގައި އެ ޒުވާނާ ގެންދިއުމަށް ހަމަޖެހިފައި ވަނީ އިންޑިއާގެ އަމްރިތާ ހޮސްޕިޓަލަށެވެ. އަދި މިދިޔަ ހުކުރު ދުވަހު އިންޑިއާ ހައި ކޮމިޝަނުން ވަނީ އެ ޒުވާނާ އިންޑިއާ އަށް ގެންދިއުމަށް ވިސާ ވެސް ހަމަޖައްސައި ދީފައެވެ.\nކާޕެޓް ރޯލެއް ގައިމައްޗަށް ވެއްޓިގެން އަނިޔާވެފައި ވަނީ ހދ. ނޮޅިވަރަމް، ނައިޓްޑްރީމް އިމްރާން އަލީ 28، އަށެވެ.\nމި މަހުގެ ކުރީކޮޅު އަނިޔާވި އިމްރާންގެ ގިނަ އޮޕަރޭޝަންތަކެއް ފުރިހަމަ ކުރި އިރު، އޭނާގެ ހާލު އަދިވެސް ސީރިއަސްއެވެ. މިނާ އިންވެސްޓްމެންޓް ކްލިއަރެންސް ގްރޫޕުގައި މަސައްކަތްކުރަމުން އައި މަޖޫރީއަށް ލިބުނު ގެއްލުންތަކާ ބެހޭ ތަފުސީލެއް އައިޖީއެމްއެޗް އިން އަދި ހާމައެއް ނުކުރެއެވެ.\nމަޖޫރީގެ ގައިމައްޗަށް ކާޕެޓް ރޯލް ވެއްޓުނީ ބުރާސްފަތި ދުވަހުގެރޭ މި މަހުގެ ފަސް ވަނަ ދުވަހުގެރޭ ދަންވަރު ކްރޭނެއް ބޭނުންކޮށްގެން ދޯންޏަކަށް އެ އަރުވަނިކޮށެވެ.\nއެމްޕީއެލް އިން ވިދާޅުވީ މިހާދިސާއާ ގުޅިގެން އެތަނުގެ އެކްސިޑެންޓް އެންޑް އިންވެސްޓިގޭޝަން ކޮމިޓީން އެ މައްސަލަ ބަލައި ނިމެންދެން މިނާ އިންވެސްޓްމަންޓާއި އެ މަސައްކަތުގައި ބައިވެރިވި އެމްޕީއެލްގެ މުވައްޒަފުން ސަސްޕެންޑްކޮށްފައިވާ ކަމަށެވެ.\nއެމްޕީއެލްގައި ބިއްލޫރި ޕެލެޓެއް ދަށުވެގެން ދާދި ފަހުން ވަނީ ދިވެއްސަކު ވެސް ނިޔާވެފައެވެ.


Brescia balikoh Inter 1 vana ah\nބުރޭޝާ ބަލިކޮށް އިންޓަ އެއް ވަނައަށް\nއިންޓަގެ ދެ ވަލަ ލަނޑު ކާމިޔާބު ކުރި ލުކާކޫ\nބުރެޝާގެ މައްޗަށް 2-1 ގެ ނަތީޖާ އަކުން ކާމިޔާބު ހޯދައި، އިޓާލިއަން ލީގްގެ ތާވަލުގެ އެއް ވަނައަށް އިންޓަ މިލާން ޖެހި ލައިފި އެވެ.\nބުރެޝާގެ ދަނޑުގައި ކުޅުނު މެޗުގައި، އިންޓަގެ ލަނޑުތައް ކާމިޔާބު ކުރީ ލާޓޫރޯ މާޓިނޭޒް އާއި ރޮމެލޫ ލޫކާކޫ އެވެ. ލާޓޫރޯގެ ލަނޑު އޭނާ ކާމިޔާބު ކުރީ މެޗުގެ 23 ވަނަ މިނެޓްގަ އެވެ. އޭރިއާގެ ބޭރުން އޭނާ ބޯޅަ ފޮނުވާލީ ބުރެޝާގެ ކުޅުންތެރިޔެއްގެ ގައިގައި ޖައްސާލުމަށް ފަހު އެވެ.\nބުރެޝާގެގެ މެޗުގައި އެ ޓީމުގެ އެންމެ މުހިންމު ތަރިއަކަށް ވާނެ ކަމަށް ބެލެވުނީ ކުރިން އިންޓައަށް ކުޅުނު މާރިއޯ ބަލެޓޮލީ އެވެ. ބަލެޓޮލީގެ ހޯމް ޓައުންގެ ކުލަބުގައި އޭނާ އަށް އިންޓަ އާ ދެކޮޅަށް މާ ބޮޑު ކަމެއް ނުކުރެވުނެވެ. ލަނޑު ޖާހާނެ ފުރުސަތެއް އޭނާ އަށް ލިބުނު ނަމަވެސް އިންޓަގެ ކީޕަރު ސަމިއާ ހެންޑޮނަވިޗް ވަނީ ދިފާއު ކޮށްފަ އެވެ.\nއިންޓަގެ ދެ ވަނަ ލަނޑު 63 ވަނަ މިނެޓްގައި ލުކާކޫ ކާމިޔާބު ކުރީ އޭރިއާގެ ބޭރުން ފޮނުވާލި ބާރު ބޯޅަ ގޯލްގެ މަތީ ކަނަށް އަމާޒުކޮށް ފޮނުވާލާފަ އެވެ. ބުރެޝާގެ ލަނޑަކީ އިންޓަގެ މިލާން ސްކްރުނިއާ އަތުން ބައިކޮޅަށް ވަން ލަނޑެކެވެ. ދެ ވަނަ ހާފުގައި ކުޅުން ރަނގަޅު ކުރި ބުރެޝާއިން ފޮނުވާލަން މަސައްކަތް ކުރި ބޯޅަ ސްކްރުނިއާ ދިފާއު ކުރި ބޯޅަ ގޮސް ވަނީ އަމިއްލަ ޓީމުގެ ގޯލަށެވެ.\nއެތުލެޓިކޯ އެއްވަރުވެ އިތުރަށް ފޯރިގަދަ ވެއްޖެ


Futsal dhandu thakaai park thah hulhuvaalanee! | Jazeera\tފުޓްސަލް ދަނޑުތަކާއި ޕާކްތައް ހުޅުވާލަނީ! - Jazeera\nފުޓްސަލް ދަނޑުތަކާއި ޕާކްތައް ހުޅުވާލަނީ!\nނާޒިމް ހަސަން November 7, 2020 162 views0\nފުޓްސަލް ދަނޑުތަކާއި އާންމު ޕާކްތައް ހުޅުވާލަން ހެލްތު ޕްރޮޓެކްޝަން އޮތޯރިޓީ (އެޗްޕީއޭ)އިން ނިންމާފައިވާ ކަމުގެ މައުލޫމާތު ލިބިއްޖެއެވެ.\nކޮވިޑްގެ ހާލަތާ ގުޅިގެން މާލޭގެ ފުޓްސަލް ދަނޑުތަކާއި އައުޓްޑޯ ކުޅިވަރު ކުޅޭ ތަންތަން އަދި މުބާރާތް ފަދަ ކަންކަން ބޭއްވުން މަނާކުރިއެވެ. އެއާއެކު މާލޭގެ ޕާކްތަކާއި އެހެން ވެސް މީހުން ގޮސްއުޅޭ ތަންތަން ބަންދުކުރިއެވެ.\nމާލޭގައި ފުޓްސަލް ދަނޑުތައް ހުޅުވުން ލަސްވާތީ ޒުވާނުން ކަންބޮޑުވުން ވެސް ފާޅުކޮށްފައިވެއެވެ. މިއަދު ޔޫތު މިނިސްޓަރު އަހުމަދު މަހުލޫފް ވެސް ވަނީ ކުޅިވަރު ކުޅުމަށް ބޫޓަށް އަރައި ނާޑުވާ ބާރުކޮށްގެން ތިބުމަށް ޒުވާނުންނަށް ގޮވާލައްވާފައެވެ. އެއީ ދަނޑުތައް ހުޅުވާލާކަމުގެ އިޝާރާތެއް ދެއްވުމުގެ ގޮތުންނެވެ.\nމާލޭގައި ކޮވިޑްގެ ހާލަތު ދެވަނަ ފަހަރަށް ގޯސްވުމަށްފަހު މިހާރު ވަނީ ކޮވިޑްގެ ހާލަތު ރަނގަޅުވެފައެވެ. އެހެންވެ އެޗްޕީއޭއިން ވަނީ މިއަދު ފެށިގެން އާ ލުއިތަކެއް ދިނުމަށް ނިންމާފައެވެ. އެގޮތުން މިރޭ ލުއިތައް އިއުލާން ކުރާނެއެވެ.\nއެގޮތުން މައުލޫމާތު ލިބިފައިވާ ގޮތުގައި ކޮންޓެކްޓް ސްޕޯޓްސް އާއި ކުޅިވަރު އެކަޑަމީ އާއި އައުޓްޑޯ ކުޅިވަރުތައް ކުޅުމުގެ ހުއްދަ ދޭނެއެވެ. އަދި، 15 މީހުންނަށްވުރެ ގިނަ ނުވާ ގޮތަށް ކުޅިވަރު ބަލަން ދިޔުމުގެ ހުއްދަ ވެސް ދޭނެއެވެ.\nނަމަވެސް ކުޅިވަރު މުބާރާތްތައް ބޭއްވުމުގެ ހުއްދަ އަދިއެއް ނުދޭނެއެވެ.\nމާލޭގައި މާސްކާއި ގައިދުރުކަން ބެހެއްޓުމާއެކު 15 މީހުންނަށްވުރެ ގިނަ ނުވާ ގޮތަށް އެއްވެ އުޅުމުގެ ހުއްދަ ވެސް ދޭން ވަނީ ނިންމާފައެވެ. އެއާއެކު، މީހުން އެއްތަނަކަށް އެއް ނުވާ ގޮތަށް ގައިޑްލައިންތަކާ އެއްގޮތަށް ޕާކްތަކާއި ދާރުލްއާސާރުތަކާއި އާންމުން އެއްވެ އުޅޭ ތަންތަން ހުޅުވާލަން ވެސް ވަނީ ނިންމާފައެވެ.\nމީގެއިތުރުން ގޭގައި މަސައްކަތް ކުރާ ހައިރިސްކު ފަރާތްތައް ކަނޑައަޅާފައިވާ ފިޔަވަޅުތަކާއެކު އޮފީސްތަކަށް ނުކުމެ މަސައްކަތް ކުރުމުގެ ހުއްދަ ވެސް ދޭން ވަނީ ނިންމާފައެވެ.\nމައުލޫމާތު ލިބިފައިވާ ގޮތުގައި އެ ލުއިތަކުގެ ތެރޭގައި ހޯމް ކަރަންޓީނުގެ އުސޫލު އެންމެ ފުރަތަމަ އޮތް ގޮތަށް ބަދަލު ކުރުން ވެސް ހިމެނެއެވެ. އެގޮތުން ދެން ހޯމް ކަރަންޓީނުވާން ޖެހޭ ގޮތަށް ހުރިހާ ބޭނުމަކަށް މާލެއިން އެހެން ރަށްރަށް ދިޔުމުގެ ހުއްދަ ދޭނެއެވެ. މައުލޫމާތު ލިބިފައިވާ ގޮތުގައި މާލޭގެ ކާފިއު ގަޑި މިރެއިން ފެށިގެން ރޭގަނޑު، 12:00 ން ފަތިހު 4:00 އަށް ބަދަލު ކުރުމަށް ވެސް ވަނީ ނިންމާފައެވެ.


ށ.ފޯކައިދޫ ސްކޫލްގައި 04 ކްލާސްރޫމް އިމާރާތެއް އަމިއްލަތަކެތީގައި ކޮށްދޭނެ ފަރާތެއް ހޯދުމަށް\nއިޢުލާން ނަންބަރ: IUL)22-G/22/2019/223)\nށ.ފޯކައިދޫ ސްކޫލްގައި 04 ކްލާސްރޫމް އިމާރާތެއް އަމިއްލަތަކެތީގައި ކޮށްދޭނެ ފަރާތެއް ހޯދުމަށް ބީލަން ހުށަހެޅުމުގެ ފުރުސަތު ހުޅުވާލަމެވެ. މިމަސައްކަތައް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަން ފޮތުގައި ބަޔާން ކުރެވިފައިވާނެއެވެ.\nމިބީލަންތަކުގައި ބައިވެރިވާން އެދޭ ފަރާތްތަކުން، 15 ސެޕްޓެމްބަރ 2019 އިން 19 ސެޕްޓެމްބަރ 2019 އަށް ބަންދުނޫން ކޮންމެ ދުވަހަކު 9:00 އިން 13:00 އަށް ނަންނޯޓް ކުރެއްވުން އެދެމެވެ.\nމިމަސައްކަތާއި ބެހޭގޮތުން އެއްވެސް ސުވާލެއްވާނަމަ 22 ސެޕްޓެމްބަރ 2019 އާދިއްތަ ދުވަހުގެ 14:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބިޑް ހުޅުވުން އޮންނާނީ 24 ސެޕްޓެމްބަރ 2019 ވާ އަންގާރަ ދުވަހުގެ 13:00 ގައި މިނިސްޓްރީ އޮފް އެޑިޔުކޭޝަންގެ ފިޒިކަލް ފެސިލިޓީސް ޑެވެލޮޕްމެންޓް ސެކްޝަން (ވެލާނާގެ 8 ވަނަ ފަންގިފިލާ) ޖަލްސާކުރާ މާލަމުގައެވެ.\nފިޒިކަލް ފެސިލިޓީސް ޑެވެލޮޕްމެންޓްސެކްޝަން\nކޮޕީ އީ-މެއިލް: g_sec@moe.gov.mv\nސުންގަޑި: 24 ސެޕްޓެންބަރު 2019 1300\n- beelan foi pdf\n- Beelan foi SOFT\n- BOQ4CLASS


ޕާކިންގ ފީ ކުޑަކުރަން ސިޓީ ކައުންސިލުން ނިންމައިފި | Atoll News\nޕާކިންގ ފީ ކުޑަކުރަން ސިޓީ ކައުންސިލުން ނިންމައިފި\nޝާއިޢުކުރީ: މުޙައްމަދު އަފްރާޙް މެއި 19, 2021, 08:34\nޕާކިންގ ފީ ކުޑަކުރަން މާލޭ ސިޓީ ކައުންސިލުން ނިންމައިފި އެވެ.\nރޭ ބޭއްވި ނޫސްވެރިންގެ ބައްދަލުވުމުގައި މޭޔަރ ޑރ. މުޙައްމަދު މުއިއްޒު ވިދާޅުވީއެކަށީގެންވާ ޕާކިންގ އޭރިއާތަކެއް ކަނޑައެޅިފައި ނެތުމާއި، މާލޭގެ މަގުތަކުގެ ފެންވަރަށް ބަލާއިރުވެސް، މިހާރު ޓެކްސީ ޑްރައިވަރުންނަށް ބޮޑެތި ގޮންޖެހުންތަކެއް ހުރި ކަމަށެވެ. އަދި މިހާރު ޓެކްސީ ޑްރައިވަރުންގެ އަތުން ޕާކިންގ ފީ ނަގަމުންދަނީ އެންމެ އިންސާފުވެރި އަގުތަކެއްގައި ކަމަށް ގަބޫލު ނުކުރައްވާ ކަމަށެވެ.\nޓެކްސީ ޑްރައިވަރުންގެ އަތުން ޕާކިންގ ފީ ގޮތުގައި ނަގަމުންދަނީ 3000 ރުފިޔާ އެވެ. އެކަމަކު ސިޓީ ކައުންސިލުން ނިންމާފައިވަނީ 750 ރުފިޔާއަށް ކުޑަކުރުމަށެވެ.\nޑރ. މުއިއްޒު ވިދާޅުވީ އޭގެ ސީދާ ފައިދާ ކުރާނީ ހަމަ ރައްޔިތުންނަށް ކަމަށާއި މިކަމުގެ ސަބަބުން އެދެވޭ ނަތީޖާތަކެއް ނުކުންނާނެ ކަމަށެވެ.\nޕާކު ކުރުމަކީ މާލޭގައި ދިމާވެފައިވާ އެންމެ ބޮޑު އެއް މައްސަލަ ކަމަށާއި ސިޓީ ކައުންސިލުން އެކަމަށްޓަކައި ދެމެހެއްޓެނިވި ހައްލުތަކެއް ހޯދައިދޭނެ ކަމަށް ވެސް އޭނާ ވިދާޅުވި އެވެ. އަދި އެކަމާ ގުޅިގެން ސަރުކާރަަށް ހުށައަޅަންޖެހޭ މުހިއްމު ކަންކަން ކުރިއަށް އޮތް ދުވަސްތަކުގައި ހުށައަޅުއްވާނެ ކަމަށް ވެސް ވިދާޅުވި އެވެ.\nކުރީގެ ރައީސް އަބްދުﷲ ޔާމީނުގެ ވެރިކަމުގައި މާލޭގައި 70000ށް ވުރެ ގިނަ އެއްގަމު އުޅަނދު ރަޖިސްޓްރީކޮށްފައިވާއިރު، ޕާކުކުރުމަށް ދިމާވެފައިވާ ދަތިތައް ހައްލުކުރުމަށް މާލޭގެ އެކި ސަރަހައްދުތަކުގައި މެކޭނިކަލް ޕާކިންގ ނުވަތަ އޮޓޮމޭޓެޑް ޕާކިންގ ސިސްޓަމްތަކެއް ހަރުކުރަން ހައުސިންގ މިނިސްޓަރުގެ މަގާމުގައި ހުންނަވައި ޑރ. މުއިއްޒު ވަނީ މަސައްކަތް ކުރައްވާފަ އެވެ.\nއެމަޝްރޫއުގެ ދަށުން މާލޭގައި ކާރު ޕާކް ކުރަން 10 ސިސްޓަމް އަދި ސައިކަލް ޕާކް ކުރަން ވެސް 10 ސިސްޓަމް ބަހައްޓަން ނިންމާފައިވެއެވެ. ނަމަވެސް މާލޭގައި ބެހެއްޓީ4ޕާކިން ސިސްޓަމްއެވެ. ބާކީ ސިސްޓަމްތަކަށް ވީގޮތެއް ނޭނގެއެވެ.\nމިލިޔުމަށް ޚިޔާލު ފޮނުވާ "ޕާކިންގ ފީ ކުޑަކުރަން ސިޓީ ކައުންސިލުން ނިންމައިފި"


ވަޒީފާއަށް 15 އަހަރު ނުނިކުމެ މުސާރަ ހޯދި މައްސަލައިގައި ދައުވާކޮށްފި | Sandhaanu\nވަޒީފާއަށް 15 އަހަރު ނުނިކުމެ މުސާރަ ހޯދި މައްސަލައިގައި ދައުވާކޮށްފި\nއިޓަލީގެ މީޑިޔާތަކުން މައުލޫމާތު ދޭ ގޮތުގައި އިޓަލީގެ މީހަކު ފާއިތުވި 15 އަހަރުވެސް ވަޒީފާއަށް ނުގޮސް ވަނީ ސަލާމް ބުނެފައެވެ. އެކަމަކު އެ ހޮސްޕިޓަލުން އޭނާއަށް ބަރާބަރަށް މުސާރަ ވަނީ ދީފައެވެ.\nފާއިތުވި 15 އަހަރުގެ ތެރޭގައި ޖުމްލަ 464000 ޕައުންޑް އޭނާއަށް މުސާރައިގެ ގޮތުގައި ދީފައިވާނެކަމަށް ހޮސްޕިޓަލުން ވަނީ މައުލޫމާތު ދީފައެވެ.\nއޭނާއަކީ ކަޓަންޒަރާގެ ދެކުނުގެ ސަރަހައްދެއްގައި ހުރި ޗިއާކިއާއު ނަމަކަށް ކިޔާ ހޮސްޕިޓަލެއްގެ މުވައްޒަފެކެވެ. އެންމެފަހުން އޭނާ ވަޒީފާއަށް ނިކުމެފައިވަނީ 2005 ވަނަ އަހަރު ކަމުގައި އެ ހޮސްޕިޓަލުން ވަނީ މައުލޫމާތު ދީފައެވެ. މަކަރާއި ހީލަތުން އޮޅުވާލައިގެން ލާރި ހޯދި މައްސަލާގައި މިހާރު އެ ހޮސްޕިޓަލުން ވަނީ އޭނާގެ މައްޗަށް ދައުވާކޮށްފައެވެ.


2 vana raalhakah furusathu nudheythi! | Mihaaru\nކޮވިޑް-19 އަށް ޓެސްޓްކުރަން ސާމްޕަލް ނަގަން ރެޕިޑް ރެސްޕޮންސް ޓީމަކުން ހަރަކާތްތެރި ވަނީ. ލުއި ދިނަސް ފަރުވާތެރިވާން ޖެހޭނެ. ފޮޓޯ: އަހުމަދު އަވްޝަން / މިހާރު\n07 ޖޫން 2020 - 10:28 37 comments\n"ލޮކްޑައުން އަށް ލުއިދިނުމާ އެކު ބައެއް ގައުމުތަކުން ފެނިފައި ވަނީ ކޭސްތަކުގެ އަދަދުތައް މައްޗަށް ދާތަން. ޓެސްޓްކުރުން އިދާރާތަކުން ކުރިއަށް ގެންދާ އިރު އާބާދީތަކުން އެމީހުންގެ ނަފުސު ރައްކާތެރި ރަން ޖެހޭނެ،" މިދިޔަ ހުކުރު ދުވަހު ޑަބްލިއުއެޗްއޯއިން ބުންޏެވެ.\nޑަބްލިއުއެޗްއޯގެ ތަރުޖަމާން މާގަރެޓް ހެރިސް ވިދާޅުވީ ލޮކްޑައުންތަކަށް ލުއިދީ، ބަލި ފެތުރުން ހުއްޓުވަން ކުރިން އަޅާފައި ހުރި ފިޔަވަޅުތައް މަދުކޮށްލުމާ އެކު އެއީ ހާލަތު ރަނގަޅުވެ، ކޮވިޑް-19ގެ ކަންކަން ނިމުން ކަމަށް މީހުން މާނަކުރާ ކަމަށެވެ.\nނަމަވެސް "މިކަމެއް ނުނިމޭ. ދުނިޔޭގެ އެއްވެސް ތަނެއްގައި ވައިރަސް ނެތް ހާލަތު ނާންނަނީސް މިކަމެއް ނުނިމޭނެ،" އޭނާ ވިދާޅުވި އެވެ.\nރާއްޖެ އަކީ ކޮވިޑް-19 ފެތުރޭތީ އެންމެ ދުރާލައި ފިޔަވަޅު އެޅި އެއް ގައުމެވެ. އެކަމުގެ ނަތީޖާއާ މެދު ބައެއް މީހުންނަށް ބަހުސް ކުރެވިދާނެ އެވެ. އެކަމަކު ފެންނަން އޮތް ހަގީގަތަކީ ހާލަތު މެނޭޖް އެބަ ކުރެވޭ ކަމެވެ. ބަލިމީހުން ގިނަވެ ހޮސްްޕިޓަލްތަކެއް އަދި ނުފުރެ އެވެ. ވެންޓިލޭޓަރަށް ލާން ޖެހުނު މީހުންގެ އަދަދު މަދެވެ. ސިއްހީ ޚިދުމަތްތެރިންގެ މަސައްކަތް ބުރަވެގެން ގޮސް ބޮއްސުންލާ ހިސާބަކަށް ވެސް ނުދެ އެވެ.\nމި ނަތީޖާތަކާ އެކު ހާލަތު މިވަނީ ކޮންމެވެސް ވަރަކަށް ބަދަލުވާން ފަށައިފަ އެވެ. ފޭސްތަކަކަށް ބަހާލައިގެން ވީއްލުންތަކެއް އަންނަނީ ދެމުންނެވެ. ޑަބްލިއެޗްއޯއިން އެބުނާ ނާޒުކު ވަގުތަކީ މި އެވެ.\nހާލަތަށް އައީ ކޮން ބަދަލެއް؟\nކޮވިޑް-19 އަށް ޓެސްޓްކުރަން މީހެއްގެ ސާމްޕަލް ނަގަނީ. ޓެސްޓް ކުރާ އުސޫލު މިހާރު ވަނީ ބަދަލުކޮށްފައި.\nކޮވިޑް-19 ބާރަށް ފެތުރުމަށް ފަހު އާއްމު ދިރިއުޅުމަށް މަޑުމަޑުން އިއާދަވުމަށްޓަކައި ރާއްޖޭގައި ވެސް، މިހާރު މި ވަނީ ލުއިިތަކެއް ދޭން ފަށައިފަ އެވެ. ގެއިން ބޭރުގައި ކުރަން ޖެހޭ އެކި ކަންތައްތަކަށް އެއް ފަހަރާ ހުއްދަ ލިބޭނެ މީހުންގެ އަދަދު މާލޭގައި އިތުރުކުރުމަކީ އެއް ބަދަލެވެ. ކޭސްތައް ނެތް ރަށްތަކުގައި މިސްކިތްތައް ހުޅުވައި ޖަމާއަތުގައި ނަމާދުކުރަން ފެށުމާއި ކުޅިވަރު ކުޅެން ހުއްދަ ދިނުމަކީ ވެސް ލުޔެކެވެ.\nމާލެ ލޮކްޑައުން ކުރުމުން ތާށިވި އެތައް ބަޔަކު ކަރަންޓީނު ފުރިހަމަކުރުމަށް ފަހު ރަށްރަށަށް ދަތުރުކުރަން ފުރަތަމަ ހުއްދަ ދިނެވެ. އެ އިންތިޒާމް ވެސް މިހާރު އެއަށް ވުރެ ފަސޭހަކޮށްފި އެވެ. ކޮވިޑުން ރަނގަޅުވި ކަމަށް ކަނޑައަޅާ އުސޫލަށް ގެނައި ބަދަލާއި އެންޓިބޮޑީ ޓެސްޓް ހަދަން ފަށަން ނިންމުމާ އެކު ރަށްރަށުގައި ގޭގައި ކަރަންޓީނު ވުމުގެ ފުރުސަތު ވެސް ހުޅުވާލައިފި އެވެ.\nރަނގަޅުވި ކަމަށް ކުރިން ބަލާ މިންގަނޑަކީ ޕީސީއާރު ޓެސްޓުން، ޕޮޒިޓިވް ކަމަށް ދެއްކި މީހަކު ހަމަ އެ ޓެސްޓުން ނެގެޓިވް ކަމަށް ދެއްކުމެވެ. ދެވަނަ ފަހަރަށް ޓެސްޓް ކުރަނީ އަލާމާތެއް ނެތް ނަމަ 14 ދުވަސް ފަހުން އަދި އަލާމާތްތައް ހުރި ނަމަ އަލާމާތްތައް ފިލުމުންނެވެ. އެކަމަކު އާ އުސޫލުގައި ބަލިން ރަނގަޅުވި ކަމަށް ކަނޑައަޅަން އިތުރު ޓެސްޓެއް ހަދާކަށް ނުޖެހެ އެވެ.\nކޮވިޑް-19 އާ ގުޅޭ ކަންކަމުގައި ސަރުކާރަށް ލަފާދޭ ޓެކްނިކަލް އެޑްވައިޒަރީ ކޮމިޓީ (ޓެގް) ގެ މެމްބަރު ޑރ. ނަޒްލާ މުސްތަފާ ރޭ ވިދާޅުވީ މިހާތަނަށް ރާއްޖޭގައި ބަލި ޖެހުނު މީހުން ދޫކުރަމުން އައީ ޕީސީއާރު ޓެސްޓު ހެދުމަށް ފަހު ކަމަށާއި އެ ޓެސްޓުގެ ނަތީޖާ 3-4 ހަފުތާ ފަހުން ވެސް ޕޮޒިޓިވް ކަމަށް ދައްކާ ކަމަށެވެ.\nއެކަމަކު އެންމެ ފަހުގެ ދިރާސާތަކަށް ރިއާޔަތްކޮށް، ޑަބްލިއުއެޗްއޯ އިން ބުނެފައިވާ ގޮތުގައި ބަލި ޖެހޭތާ 10 ދުވަސް ފަހުން، އެ މީހެއްގެ ގައިން އެހެން މީހަކަށް ކޮވިޑް-19 ނާރާނެ އެވެ.\nއެންޓިބޮޑީ ޓެސްޓުގައި ބަލަނީ ކޮވިޑް-19 ޖެހިފައިވޭތޯ އާއި އެ ބަލި ޖެހިފައި ރަނގަޅުވެފައިވޭތޯ އެވެ. މިއީ ހަށިގަނޑަށް ވައިރަސް ވަންނަތާ ނުވަ ވަރަކަށް ދުވަސް ފަހުން އެނގޭ ކަމެކެވެ.\nބަލިން ރަނގަޅުވިކަމަށް ކަނޑައެޅުމާއި ޓެސްޓް ކުރުމުގެ އުސޫލަށް މި ގެނައި ބަދަލުގެ ސަބަބުން ލިބޭނެ ވަރަށް ބޮޑެތި ފައިދާތަކެއް އެބަ ހުއްޓެވެ. ފުރަތަމަ ކަމަކީ ސިއްހީ ނިޒާމަށް ބޮޑު ލުޔެއް ލިބުމެވެ.\nމިހާތަނަށް ކުރަން ޖެހިފައި އޮތް ކަމަކީ ކޮވިޑް ޖެހިދާނެ ކަމަށް ބެލެވޭ މީހުން ޓެސްޓް ކުރަމުން ދިއުމާ އެކު، ކަރަންޓީނު މުއްދަތު ހަމަކުރާ މީހުންގެ ވެސް ޕީސީއާރު ޓެސްޓް ހަދަން ޖެހުމެވެ. ރާއްޖޭގައި ކޮވިޑަށް ޕީސީއާރު ޓެސްޓް ހެދޭނެ ގާބިލްކަން މިވަގުތު ހުރީ އައިޖީއެމްއެޗާއި ފުލުހުންގެ ލެބޯޓްރީ އަދި އޭޑީކޭގަ އެވެ.\nކޮވިޑަށް ޕޮޒިޓިވް ވި މީހުންގެ ތެރެއިން ކަރަންޓީނު މުއްދަތު ނިންމާ މީހުންނާއި ކޮންޓެކްޓް ޓްރޭސިންގެ ތެރެއިން ކަރަންޓީނުކުރާ މީހުން އަދި ރަށްރަށަށް ދާން ޓްރާންސިޓް ކަރަންޓީން ނިންމާ މީހުން ޕީސީއާރް ޓެސްޓް ހަދަން ޖެހުމުން، ޓެސްޓިން ކެޕޭސިޓީ އިންތިހާއަށް ދަށްވެ، އިސްކަންދޭ ތަރުތީބު ކަނޑައަޅަން ވެސް ދަތިވެ އެވެ.\nއާ އުސޫލާ އެކު އެކަން މިވަނީ ބަދަލުވެފަ އެވެ. އެހެންވީމާ ސަވައިލެންސް ސާމްޕްލިން އަދި ރެންޑަމް ސާމްޕްލިން އިތުރުކޮށް، ކޮމިއުނިޓީ ސްޕްރެޑް އޮތް މިންވަރުގެ ސާފު މަންޒަރެއް ހޯދައިލުމުގެ މަސައްކަތް ދެން ހަލުވިވާނެ އެވެ.\nފަސޭހަ ކޮށްލައިގެން ނުވާނެ\nއެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހީމް އަފްޒަލް ޕްރެސް ބްރީފިންއެއްގައި ވާހަކަ ދައްކަވަނީ: އޭނާ ވިދާޅުވަނީ ފަސޭހަކޮށްލައިގެން ނުވާނެ ކަމަށް.\nނެޝަނަލް އިމަޖެންސީ އޮޕަރޭޝަން ސެންޓަރުގައި ރޭ ބޭއްވި ޕްރެސް ބްރީފިންގައި ހެލްތު ޕްރޮޓެކްޝަން އެޖެންސީގެ އެޕިޑެމިއޮލޮޖިސްޓް ޑރ. އިބްރާހީމް އަފްޒަލް ވިދާޅުވީ މިހާރު ދެމުން އަންނަ ލުއިތަކަކަކީ އާ އާއްމު ހާލަތަކަށް ދާން ކުރާ މަސައްކަތުގެ ބައެއް ކަމަށެވެ. ނަމަވެސް މިއީ ވަމުންދާ ގޮތް ވަރަށް ގާތުން، ވަރަށް ފަރުވާތެރިކަމާ އެކު ބަލަމުން ދާން ޖެހޭ ވަގުތެއް ކަމަށް އޭނާ ވިދާޅުވި އެވެ.\n"އެހެންވީމާ ފުރަތަމަ ދެ ހަފްތާ ތެރޭގައި ވެސް އަޅުގަނޑުމެންނަށް ލިބޭ ކޭސް ނަމްބާސްތަކާއި އެއްޗިހި ވެސް އަޅުގަނޑުމެން ބަލާނަން ކިހިނެއްތޯ ވަނީ. ދެން އިން ފޭސްއަކާ ހަމައަށް ދެވޭ ވަރަށްތޯ ހާލަތު ހުރީ ނުވަތަ އަޅުގަނޑުމެން އާ ވިސްނުމަކަށް ދާންވީތޯ،" ޑރ. އަފްޒަލް ވިދާޅުވި އެވެ.\nއޭނާ ވިދާޅުވި ގޮތުގައި އިދާރާތަކުން މިހާތަނަށް ބަލަމުން އައި ވަރަށް ކަންކަން ބެލުމުގެ ފުރުސަތު މިހާރު މިދޭ ލުއިތަކާ އެކު ކުޑަވެގެން ދާ އިރު މީހުން އަމިއްލައަށް ސަމާލުވާން ޖެހޭ މިންވަރު ބޮޑުވާނެ އެވެ. އެކަމަކު އޭގެ މާނައަކީ އުސޫލުތަކާ ހިލާފުވާ މީހުންގެ ކަންކަމަށް އަޅާނުލައި ދޫކޮށްލުން ނޫން ކަމަށް ވިދާޅުވި އެވެ. މިސާލަކަށް އޭނާ ނެންގެވީ ހޯމް ކަރަންޓީނުގައި ބައިތިއްބާ އިރު ހުރިހާ ވަގުތެއްގައި އެމީހުން އުޅޭ ގޮތް ބަލާނެ މީހަކު މި ހާލަތުގައި ނުހުންނާނެ ކަމެވެ.\n"ފަރުދީ ޒިންމާ އެންމެ ބޮޑަށް [އަދާ]ކުރަން ޖެހޭ ވަގުތަކީ މިއީ،" އެކަމަށް އިޝާރަތްކުރައްވާ އޭނާ ވިދާޅުވި އެވެ.\nރައްކާތެރިކަމުގެ ފިޔަވަޅެއްގެ ގޮތުން ނަމަވެސް ގެތަކުގައި ބަންދުވެގެން ތިބެން ޖެހުމަކީ ބުރައެކެވެ. އޭގެ ސަބަބުން ބައެއް މީހުން ދިރިއުޅުމަށް ކުރަމުން އައި މަސަައްކަތް މުޅިން ހުއްޓި ބަނގުރޫޓްވާ ހިސާބަށް ވަނީ ގޮސްފަ އެވެ. ޑރ. އަފްޒަލް ވިދާޅުވި ގޮތުގައި ލިބިފައިވާ ލުއި ދަމަހައްޓައި، އިތުރު ލުއިތައް ހޯދަން އެންމެން ވެސް ފަރުވާތެރިވާންވީ އެހެންވެ އެވެ.\n"މިހާރު އަޅުގަނޑުމެން މިކަމުގައި މިހާ ދުވަހު މި ދަތީގައި އުޅެފިން. އެހެންވީމާ ކުރިއަށް އޮތް ތާނގައި ވެސް ވީހާވެސް އަވަހަކަށް މިކަމުން މިންޖުވާން އަޅުގަނޑުމެން އެންމެން ވެސްް ބޭނުންވޭ. އެހެންވީމާ މިހާރު އަޅުގަނޑުމެން އެންމެން ވެސް އެބަ ޖެހޭ ވިސްނައިގެން، [ކުރަން ޖެހޭ ކަމެއް] އަޅުގަނޑުމެން މިދޭ އިރުޝާދުތަކުގެ މަތިން އަޅުގަނޑުމެން ގޭގައި މަޑުކުރަން ބުނާ މީހަކު ހަމަ ރީއްޗަށް ގޭގައި މަޑުކޮށްލައިގެން [ހުންނަން]،" ޑރ. އަފްޒަލް ވިދާޅުވި އެވެ.\nއޭނާ ސިފަކުރެއްވި ގޮތުގައި އެގޮތަށް އިރުޝާދަށް ތަބާވުމަކީ މިކަމުން ނުކުމެ ގަތުމުގެ މަގުތައް ފުޅާވެގެން ދާނެ ކަމެކެވެ.\nޑަބްލިއު އެޗްއޯއިން ވެސް ދީފައި އޮތީ ހަމަ މި އިރުޝާދެވެ. ކަންތައްްތައް ފަސޭހަކޮށްލައިގެން "މިހާރު ދެން އޯކޭއޭ" ހީކޮށްގެން ނޫޅުމުގެ އިރުޝާދެވެ. މީހުންގެ މެދުގައި ދުރުމިން ބެހެއްޓުމާއި މީހުންގެ ތެރެއަށް ނުކުންނަ އިރު މާސްކް އަޅައި ނިވާކުރުމާއި ގިނަގިނައިން އަތް ދޮވުން ފަަދަ އާދަތަކަށް ބަަދަލު ނުގެނައުމުގެ އިރުޝާދެވެ. "އާ އާއްމު ހާލަތެކޭ" ކިޔަނީ މިހެންވެ އެވެ.\nއިތުރު ލިޔުންތައް ސިއްހަތު ހެލްތު ޕްރޮޓެކްޝަން އެޖެންސީ ޑރ. ނަޒްލާ މުސްތަފާ ޑރ. އިބްރާހިމް އަފްޒަލް (އެޗްޕީއޭ) ބަލިތައް


Vaahaka Series: Zeeru - Baabu6- Vaguthu\nޒީރު - ބާބު 6\nބާބު6– އިންސިއެއް ނޫނެވެ.\nއެ ޙަޤީޤަތް ޤަބޫލުކުރަން އުނދަގޫވެގެން ފުންނޭވާއެއް ދޫކޮށްލަމުން ފަރުވާތެރިކަމާއެކު ބައްޕަގެ މޫނަށް ބަލާލެވުނެވެ. ބައްޕަ ބުނީ ތެދެއްކަން ހާމަކޮށްދިނުމުގެ ގޮތުން ދެތުންފަތް ފިއްތާ ބާރުކޮށްލަމުން ބޯޖަހައިލިއެވެ.\n"އަޅުގަނޑަކީ ކުޑަކުއްޖެއްނޫން." ކުއްލިއަކަށް ޒީކްގެ ޠަބީޢަތު ބަދަލުވިއެވެ.\n"އެނގޭ ދަރިފުޅަށް ޤަބޫލުކުރަން އުނދަގޫވާނެކަން." ޒިޔާދު ވާހަކަ ދައްކަމުން ގޮނޑިން ތެދުވިއެވެ. ޒީކް ހިތްހަމަނުޖެހިފައި ޒިޔާދުގެ އަތް ފޮޅުވައިލިއެވެ.\n"ބައްދަލުވުން ނިމުނީ." ނުރުހިފައި ޒީކް ބުނެލިއެވެ. ޒީކް ހިނގައިގަންނަން އުޅުމުން ފަހަތުން ދިޔުމަށް ޒިޔާދު އަވަސްވެގަތުމާއެކު އޭނާ ފަހަތުގައި ހުރި ގޮނޑި ވެއްޓުނު އަޑު އެތަނުގައި ގުގުމާލިއެވެ. ޒިޔާދަށް ކުރިޔަށް ފިޔަވަޅެއް ނޭޅެނީސް ސެކިއުރިޓީ ދެމީހަކު އައިސް އޭނާގެ ދެއަތުގައި ބާރަށް ހިފެހެއްޓިއެވެ. ޒީކް ހަލުވިކަމާއެކު ފިޔަވަޅު ނަގަމުން ހިނގައިގަތީ އެތަނުން ނުކުންނާށެވެ.\n"ދަރިފުޅާ. ބައްޕަ ހެދީ ދޮގެއްނޫން." ދޮރު ހުޅުވާލައިފައި ނުކުންނަނިކޮށް ޒިޔާދު ބުނި އަޑު ޒީކް ކަންފަތުގައި ހަރުލިއެވެ.\nޒިޔާދުއާ ބައްދަލުކުރަން އާދެވުމުން ޒީކްގެ ޠަބީޢަތު ގޯސްވެ ރުޅި އިތުރަށް ގަދަވުން ނޫން ކަމެއް ނުވިއެވެ. ޒިޔާދުގެ މައްޗަށް އެހިތް އިތުރަށް ކަޅު ވެއްޖެއެވެ. ނަފުރަތާއި ފޫހިކަން އިތުރު ކުރުވައިފިއެވެ. އޭނާ ކުރި ސުވާލުގެ ޖަވާބު ނުދެވި ކުށެށް ނެތްކަން ސާބިތުކުރާނެ އިތުރު ގޮތެއް ބައްޕައަށް ނެތުމުން މަންމަ އިންސާނަކަށް ވެސް ނުވިއެވެ. މަންމައަކީ އިންސާނެއް ނޫނީޔާ ދެން ކޯއްޗެއް ހެއްޔެވެ؟ ޖިންނިއަކީ ހެއްޔެވެ؟ ޖިންނީންނާއި އިންސާނުން އެކުވެގެން ދަރިން ލިބޭ ހެއްޔެވެ؟ އެއީ ޒީކް ޤަބޫލުކުރާ ވާހަކައެއް ނޫނެވެ. ޖިންނީންނަކީ ވެސް މާތްﷲ ހަލްޤުކުރައްވާފައިވާ މަޚުލޫޤުންކަމަށް ޤަބޫލުކުރިކަމުގައި ވިޔަސް ދަރިން ލިބި އިންސާނުންގެ ތެރޭގައި އެމީހުން ވަޒަންވެރިވެ އުޅެނީ ފުލޯކު ވާހަކަތަކާއި ފިލްމު ތަކުގައެވެ. ޙަޤީޤީ ދިރިއުޅުމުގައި އެފަދަކަމެއްވުމަކީ ނާދިރު ކަމެކެވެ. ދެން ބައްޕަ އެވަރުގެ ބޮޑު ދޮގެއް ހެދީ ކީއްވެގެން ހެއްޔެވެ؟ ހުވަފެނުގައި މަންމަ ފެންނަކަން އެނގުމުން ބައްޕަގެ މޫނުން އުންމީދުގެ ކުލަވަރު ފެނުނުވެސް މެއެވެ. ދެލޮލަށް ކަރުނަ ޖަމާވިތަން ވެސް ޒީކަށް ފެނުނެވެ. އެއީ އުފަލުން ބައްޕައަށް އައި ބަދަލެއްކަން އެ މޫނުގެ ކުލައިން ޔަޤީންވިއެވެ. އެހެނަސް އެ ޙަޤީޤަތް ޤަބޫލުކުރާކަށް ޒީކަށް ފަސޭހައެއް ނޫނެވެ.\n**1999 ވަނަ އަހަރު**\nހެނދުނުހެނދުނާ ތެދުވެ މުޅި ގޯތިތެރެ ކުނިކެހުމަކީ މުސްކާންގެ އާދައެކެވެ. ހެނދުނުގެ ސައި ތައްޔާރުކުރުމަކީ އޭނާގެ ދުވަހީ މަސައްކަތެވެ. ނަމަވެސް އޭނާ މިއަދު އެއްވެސް މަސައްކަތެއް ކުރާހިތެއް ނެތެވެ. ފާރުގައި ލެނގިލައިގެން އެނދުމަތީގައި އޭނާ އިނީ ފިކުރު ބޮޑުވެފައެވެ. ރޭގައި ޒިޔާދު ދިން އިންޒާރުގެ ސަބަބުން ނަފުސުގެ ހަމަޖެހުންވަނީ ގެއްލިފައެވެ. ދެން ހަދަންވީ ގޮތެއް އޭނާއަކަށް ނޭނގުނެވެ. ރަށު މީހުންނަށް އޭނައަކީ އިންސިއެއް ނޫންކަން އެނގުމުން އިންސާނުންގެ ތެރޭގައި އުޅުމަށް ފުރުޞަތުދީފާނެ ހެއްޔެވެ؟ އެ ހަޤީޤަތް ރުހާމަށް އެނގުމުން އެމީހުންގެ ގުޅުމުގައި ސިއްކަ ޖެހިދާނެ ހެއްޔެވެ؟ ރުހާމް ހެޔޮހިތުން އޭނާ ބަލައިގަތް ނަމަވެސް ޒިޔާދު ބިރުވެރި ހިޔަންޏެއް ފަދައިން އެ ދިރިއުޅުމަށް އެޅޭނެކަން އެއީ މުޖައްރިބު ކަމެކެވެ. މީހަކު ދޮރު ހުޅުވާލި އަޑަށް މުސްކާން ސިހުނެވެ. ބަލާލިއިރު ޒިޔާދުގެ މަންމަ ވަރުދާއެވެ.\n"ދަރިފުޅާ މުސްކާން.. ބަލީތަ؟" ވަރުދާ އެހިއެވެ.\nމުސްކާން ޖަވާބު ދިނީ ހިނިތުންވުމަކުންނެވެ. ވަރުދާއަކީ މުސްކާންގެ ވެސް މަންމަގެ މަޤާމުގައި ހުރި މީހާއެވެ. މުސްކާންގެ ހަޤީޤީ މައިންބަފައިންނަކީ ކޮބައިކަމެއް މުސްކާނަކަށް ނޭނގެއެވެ. ހަނދާން ހުންނަން ފެށީންސުރެ މުސްކާން އުޅެމުން އައީ ޒިޔާދުގެ މައިންބަފައިންނާ އެކު އެމީހުންގެ ހިޔާވަހިކަމުގައެވެ. މަންމައާއި ބައްޕަގެ ލޯބި އޭގެ އެންމެ ފުރިހަމަ ގޮތުގައި ދިނީވެސް އެދެމަފިރިންނެވެ.\n"ތިހެން ހިނިތުންވެލައިގެން މަންމައަކަށް އޮޅުވައެއް ނުލެވޭނެ އިނގޭ." ވަރުދާ އައިސް އެނދުގައި އިށީންނަމުން ބުންޏެވެ. "ދަރިފުޅު ކަމަކާ ފިކުރުކުރާކަން މަންމައަށް ޔަޤީން. ކޮންކަމަކާ ތި ވިސްނާލަނީ؟"\nމުސްކާން ވަގުތުން ފެންކަޅިވިއެވެ. ހުޅުވިފައިވާ ފޮތެއް ފަދައިން އޭނާގެ ހާލަތު މަންމައަށް އެނގުމުންނެވެ. މުސްކާން ކުޑަކުއްޖެއް ފަދައިން ތުން ފިއްތާލަމުން ކުރިއަށް ޖެހިލައި ވަރުދާގެ އުނގުގައި ބޯ އަޅާލިއެވެ. ވަރުދާ ލޯތްބާއެކު މުސްކާންގެ ބޮލުގައި ފިރުމަންފެށިއެވެ. ވެގެންއުޅޭގޮތް ކިޔައިދިނުމަށް ވަރުދާ އެދުނީ އޯގާތެރިކަމާއެކުއެވެ.\n"އަޅުގަނޑު މަންމަމެން ކަހަލަ އިންސިއަކަށް ނުވުން އެއީ އަޅުގަނޑުގެ ކުށެށްތަ؟" ޝަކުވާގެ ރާގެއްގައި މުސްކާން ބުންޏެވެ. "އަޅުގަނޑަށް ބޭނުންވާ މީހަކާ އެކީ ލޯބިން އުޅުމުގެ ޙައްޤުވެސް ނޯންނާނެތަ؟"\nމުސްކާން ކުރި ސުވާލުތަކުގެ ފަހަތުގައި ފޮރުވިފައިވާ މާނަ ވަރުދާއަކަށް ނުވިސްނުނެވެ.\n"މަންމައަށް ވިސްނޭ ގޮތަށް ބުނެބަލަ." ވަރުދާ އެދުނެވެ. "ދަރިފުޅު އިންސާނަކަށް ނުވިޔަސް ދަރިފުޅަށް އެއްވެސްކަމެއް މަނައެއްނުވާނެ. ދަރިފުޅު ބޭނުން މީހެއްދެކެ ލޯބިވެސް ވާންވީ. ދެން ބުނެބަލަ. ކާކު ކީކޭ ކިޔައިގެން ތިއުޅެނީ."\nޒިޔާދުގެ ވާހަކަތައް ވަރުދާއަށް ކިޔައިދިނުމަށް މުސްކާން ފަސްޖެހުނެވެ. ޒިޔާދަކީ އެ މަންމަގެ ލެޔެވެ. މުސްކާނަށް އިތުބާރުކުރި ނަމަވެސް މަންމައަށް ދޮންފުތުވާނީ މަންމަގެ ދަރިއެވެ. އެއީ ދުނިޔޭގެ ހިތި ޙަޤީޤަތްކަން މުސްކާން ދަނެއެވެ.\n"މަންމަ އަޅުގަނޑު ވަކި މީހަކާ ކާވެނިކުރުމަށް މަޖުބޫރުކޮށްފާނަންތަ؟" މުސްކާން ބޭނުންވީ ވަރުދާގެ ހިޔާލު ހުރި ގޮތެއް ބަލާށެވެ.\n"ޒިޔާދު ކީކޭ ކިޔައިގެން ތި އުޅެނީ." މުސްކާންގެ ކަންބޮޑުވުން ވަރުދާ ދެނެގަތެވެ. މުސްކާން ކުޑަކޮށް ސިހިފައި ވަރުދާގެ މޫނަށް ނަޒަރު ސީދާކޮށްލިއެވެ.\n"ދަރިފުޅުދެކެ ޒިޔާދު ލޯބިވާކަން އެއީ މަންމަމެންނަށް އޮޅިފައިވާ ކަމެއްނޫނޭ." ހީލާފައި ވަރުދާ ބުންޏެވެ. "ޒިޔާދުގެ ގޮތް މަންމައަށް ވަރަށް ރަނގަޅަށް އެނގޭ. އޭނަ ކޮންމެވެސް އެއްޗެއް ބުނެގެން ތި އުޅެނީ. ދަރިފުޅު އޭނަ ދައްކާ ވާހަކައަށް ސަމާލުކަންދޭނެކަމެއް ނެތް. ދަރިފުޅު ދެވާނީ ދަރިފުޅު ލޯބިވާ އަދި އިންނަން ވެސް ބޭނުންވާ މީހާއަށް."\nވަރުދާގެ ވިސްނުން ހުރި ގޮތް އެނގުމުން މުސްކާން ވަރަށް ބޮޑަށް ހިތްހަމަޖެހުނެވެ. ނަމަވެސް ޒިޔާދު ދީފައިވާ އިންޒާރުގެ މަތިން ހަނދާންވުމާއެކު ކުޑަ ނުތަނަވަސްކަމެއް އެ ހިތުގައި އުފެދުނެވެ.\n"ޒިޔާދު އަޅުގަނޑުގެ ޙަޤީޤަތް އެއްވެސް މީހެއްގާތު ބުނެފާނެތަ؟" މުސްކާން އެހިއެވެ.\n"އެ ޒިޔާދު ދައްކައިގެން އުޅޭ ވާހަކައަކީ ތީ ދޯ؟" އަބުއި ރާގެއްގައި ވަރުދާ ބުންޏެވެ. "ދަރިފުޅު އޭނަ ދައްކާ ވާހަކައަށް އަޅާނުލާ. ދަރިފުޅު ބިރުގަންނުވަން ދައްކާ ވާހަކަ އެއީ. މަންމައަށް ހަމަ ޔަޤީން ދަރިފުޅަށް ގެއްލުމެއްވާ އެއްވެސްކަމެއް ޒިޔާދަށް ކުރަން ނުކެރޭނެކަން. ދެން ތެދުވޭ. ތިކަމާ ބޯ ގޮއްވަން އޮންނާނެކަމެއް ނެތް. މަންމަ ޒިޔާދުއާ ތިވާހަކަ ދައްކާނަން. ދަރިފުޅަށް ޖެއްސުން ނުކުރަން ކޯޓު އަމުރެއް ނެރޭނަން."\n"ތީ ހަމަ އެއްވަނައިގެ މަންމައެއް." ވަރުދާ ގައިގާ މުސްކާން އޮޅުލައިގަތެވެ.\nވަރުދާ ނުކުމެގެން ދިޔުމުން މުސްކާން ހަށިފުރާ ފުން ނޭވާއެއް ދޫކޮށްލިއެވެ. ނުސީދާ ގޮތެއްގައި ނަމަވެސް މަންމައަށް އެ ވާހަކަތައް ހިއްސާކުރެވުމުން އޭނާގެ ބޮލުން ބަރެއް ލުއިވިހެން ހީވިއެވެ. އޭނާ އެންމެ އުފާވީ މަންމަމެން އޭނާގެ ކާވެންޏަށް ދެކޮޅު ނުވާނެކަން ޔަޤީންވުމުންނެވެ. އަދި ޒިޔާދުގެ ފަރާތުން އަމާޒުވާ ކޮންމެ އުންޑައަކުން ސަލާމަތްކުރާނެ ނިވާފަތްގަނޑަކަށް މަންމަ ހުންނާނެކަން އެނގުމުންނެވެ. ވަރުދާގެ ފަރާތުން ލިބުނު ހިތްވަރާއެކު މުސްކާން އިތުރު ނިންމުމެއް ވެސް ނިންމިއެވެ. ރުހާމަށް އޭނާގެ ހަޤީޤަތް އޮޅުންފިލުވައި ދިނުމެވެ. ރުހާމް އޭނާދެކެ ހަޤީޤީ ލޯބިވާނަމަ އޭނާ އެ ގޮތުގައި ބަލައިގަންނާނެއެވެ. މުސްކާން ނިކަން ހިތްހަމަޖެހިފައި ހުރެ އެނދުން ތެދުވެ މޯޅިއަކަށް ދެމިލިއެވެ. އެވަގުތު ކޮންމެވެސް މީހަކު ދޮރު ހުޅުވާލި އަޑު އިވުނެވެ.\n"މަންމާ މިދަނީ ގިފިއްޔަށް...." މުސްކާންގެ ނަޒަރު ދޮރާ ދިމާއަށް ބަދަލުވުމާއެކު ބަސް ހުއްޓުނީ ދަތްކޮޅު ސޭލް އަޅުވައިގެން ހުރި މޯނާ ފެނުމުންނެވެ.\n"އެކުއަފުރެޝް އިސްތިހާރެއްތަ؟" މުސްކާން އޭނާގެ އެންމެ ގާތް އެކުވެރިޔާއާ ދިމާކޮށްލިއެވެ. މޯނާ ތުއި އަޑަކުން ހަޅޭއްލަވައިގަތެވެ. އަދި ދުވެލައިފައި އައިސް މުސްކާންގެ ދެއަތުގައި ހިފާލަމުން ކޮޓަރި ވަށާ އެނބުރެން ފެށިއެވެ. މޯނާ ފުމެމުން ހަޅޭލަވަމުން ދިޔައިރު ހީވީ ވަރަށް ބޮޑު އުފަލެއް ލިބިގެން އުޅޭ ހެންނެވެ.\n"ސާބަހޭ މޯނީ! މައިތިރިވެބަލަ! މާ އުފަލުން ތިއުޅެނީ ކިހިނެއްވީތަ؟" މުސްކާން ހެމުންހެމުން ބުނެލިއެވެ.\n"ކީއްނުވަނީ! ދުނިޔޭގެ ހުރިހާ އުފަލެއް ލިބެން އުޅެނީ ކަންނޭގެ." މުސްކާންގެ އަތުގައި ހިފައިލައިގެން ގޮސް މޯނާ އެނދުގައި އިށީނެވެ. އޭރު އޭނާ އިނީ ގުނބު ހިލިފައެވެ. ނިތްކުރިމަތިންނާއި ކަރު ދަށުން ދާތިކިތައް ފާޅުވެފައި ހުއްޓެވެ.\n"ވަރުބަލިވެއްޖެ ސަހާދެއް! މުސްކާނަށް މި ހަބަރު ދޭންވެގެން ދުވެފައޭ މި އައީ." މާނޭވާލަމުން ދެއަތުން ގަޔަށް ފިނިކުރަމުން މޯނާ ވާހަކަ ދެއްކިއެވެ.\n"ދެންވެސް ތިވެގެން އުޅޭ ގޮތެއް ބުނެބަލަ." މޯނާގެ އުފާވެރިކަން ފެނި މުސްކާން ވެސް އިނީ ނިކަން ހިނި އައިސްފައެވެ. އޭނާ އިނީ މޯނާ ދޭން އުޅޭ ހަބަރު އަޑުއަހާހިތުން ކެތްމަދުވެފައެވެ.\n"ހޫމް.. އަހަރެންގެ ހިތުގެ ރަސްގެފާނު. ރުހާމް.. އޭނަ ބުނެފިއޭ މިރޭ ބައްދަލުކޮށްލަން. އެ ގެއަށް އަންނާށޯ." ލާނެއް ރާގެއްގައި މޯނާ ދިން ހަބަރާއެކު މުސްކާންގެ މޫނުން ކަންބޮޑުވުމުގެ ލިސާންތައް ފާޅުވެގެން ދިޔައެވެ. ކުޑަ ހިނދުކޮޅެއްގެ ތެރޭގައި ތުންފަތުގައި ވި ރީތި ހިނިތުންވުން ގެއްލި މުޅި މީހާ މާޔޫސްކޮށްލައިފިއެވެ. އޭނާގެ ފުރަމިތުރަކީ މޯނާގެ ހުވަފެންތަކުގެ ބައިވެރިޔާކަން އޭނާގެ ހަނދާނުން ކައްސައިލީ ކީއްވެގެން ހެއްޔެވެ؟\nމޯނާ ސުކޫލު ދައުރުންސުރެ ރުހާމްގެ ލޯބި ހޯދުމަށް ނުކުރާކަށް މަސައްކަތެއް ނެތެވެ. މުސްކާން ކަނދުފައްޗަކަށް ހަދައިގެން ރުހާމަށް ސިޓީވެސް ފޮނުވިއެވެ. ބޮއްކުރާދޮށަށް އޮޑި ކެނބިއެވެ. ނަމަވެސް އެއިން އެއްވެސް ކަމަކުން މޯނާއަށް ކާމިޔާބެއް ނުލިބި އުޅެނިކޮށް މުސްކާންގެ ހިތުގެ ލަގަން ރުހާމްގެ މައްޗަށް ދޫވެގެން ދިޔައީއެވެ. މުސްކާންގެ ރީތިކަމާއި މައުސޫމްކަމުގެ ޖާދޫގައި ރުހާމްވެސް ޖެހުނީއެވެ. ރުހާމް ހުށަހެޅި ލޯބި ޤަބޫލުކޮށް ދެމީހުން ސިއްރުން އަހުދުތަކާއި ހުވާތައް ވެސް ކުރީއެވެ. ގާތް އެކުވެރިޔާއަށް ދޮންކަޅު ވެސް އަންގާލުމެއްނެތިއެވެ. އެމީހުންގެ ސިއްރު ގުޅުން މޯނާއަށް އެނގޭ ދުވަހަކުން ވާނެގޮތް ހިތަށް އެރުމާއެކު މުސްކާން އިތުރަށް ކަންބޮޑުވިއެވެ.\n**2018 ވަނަ އަހަރު**\nމާފުށީ ޖަލުން ނުކުތް އިރު ޒީކް ހުރީ ވީ އެންމެ އަވަހަކަށް މާލެ ދާން ބޭނުންވެފައެވެ. ޒިޔާދުދެކެ އާދެވުނު ރުޅީގެ ސަބަބުން އެއްފަސްގަނޑެއްގައި ހުންނާކަށް ވެސް އޭނާ ބޭނުމެއް ނުވިއެވެ. ޒިޔާދުއާ ބައްދަލުކުރަން ގޮސް ގަޑިހަމަނުވަނީސް އައުމުން ރުހާމް ކުރި ސުވާލަށް ޒީކް ޖަވާބެއް ނުދިނެވެ. އެތެރޭގައި ކަން ހިނގައިދިޔަ ގޮތުގެ ތަފުސީލެއް ނުދިނެވެ. ޒީކް ބުނިހާ ވެސް އެއްޗަކީ ވީ އެންމެ އަވަހަކަށް މާލެ ގެންގޮސް ދިނުމަށެވެ. ޒީކްގެ މޫނު މަތިން ފާޅުވާން ހުރި ރުޅިވެރިކަމާއި ހިތްހަމަނުޖެހުމުގެ އަސަރުތަކުން ރުހާމް އެ ވަގުތަށް އިތުރު ސުވާލެއް ނުކުރުމަށް ނިންމިއެވެ. ޒީކަށް ހަމަޖެހިލުމަށް ފުރުޞަތު ދިނުމުގެ ގޮތުން ޒީކް ގޮވައިގެން އޭނާ ދިޔައީ ހޮޓަލަށެވެ.\nކޮޓަރިއަށް ވަދެވުމާއެކު އަތްދަބަސް އެނދުމައްޗަށް އެއްލާލަމުން ޒީކް އެރީ އެނދަށެވެ. ފަޑީގައި ލެނގިލައި ދެފައި ދަމާލައިގެން އިށީނދެ ހަމަޖެހިލިއެވެ. ޒީކަށް ބަލަމުން ރުހާމް ގޮސް އިށީނީ ރީތިވާ މޭޒު ކައިރީގައި ހުރި ތިރި ގޮނޑީގައެވެ. ފައިގެ ފަލަމަސްގަނޑުގައި އުޅަނބޮށި ވިއްދާލައި ކުޑަކޮށް ގުދުވެލައިގެން އިނދެ ޒީކްގެ ކޮންމެ ހަރަކާތަކަށް އޭނާ ކަޅިއެޅިއެވެ. ޒީކް އަތުގެ އިނގިލިތަކާއި ކުޅެމުން ބޮޑު ފިކުރެއް ކުރަމުން ދިޔައެވެ. އިރުއިރު ކޮޅާއި ތުންފަތުގައި ބާރަށް ދަތް އަޅާލައެވެ. ފުންނޭވާއެއް ފަޒާގެ ތެރެއަށް ދޫކޮށްލައެވެ. ބައެއް ފަހަރު ދެލޮލުން ކަރުނައިގެ ވިދުން ފާޅުވާން އުޅޭހެން ރުހާމަށް ހީވެއެވެ. އެޔާއެކު ޒީކް އަވަސްއަވަހަށް އެސްފިޔަ ޖަހާލައި އެ ކަރުނަތައް ހިންދާލައެވެ. ޒީކް އެއިނީ ވަރަށް ބޮޑަށް ދެރަވެ ހިތުގައި ވެސް ޖެހިފައިކަން ރުހާމް ދެނެގަތެވެ. އެ މަންޒަރުތައް ދެކެން ރުހާމަށް ކެތެއް ނުކުރެވުނެވެ. ތެދުވެގެން ގޮސް އެނދު ކައިރީގައި ރުހާމް އިށީނެވެ. އިޒުނަވެސް ހޯދުމެއް ނެތި ޒީކްގެ އުނގުތެރޭގައި އޮތް ދެއަތް ނަގައި ދެއަތުގައި ބާރަށް ހިފައިލިއެވެ.\n"ތިވަރަށް ނުވިސްނަބަލަ!" ރުހާމް މަޑުމައިތިރި ރާގެއްގައި ބުންޏެވެ. "މަ ބުނާކަމެއް ކޮށްފާނަންތަ؟"\n"ކޮންކަމެއް؟" ރުހާމަށް ބަލާލަމުން ޒީކް އެހިއެވެ.\n"ދެލޯ މަރާލަބަ!" ރުހާމް އެދުނެވެ.\nލޯ މަރާލުމުގެ ބަދަލުގައި އޭނާގެ ދެލޯ އިހުނަށްވުރެ ބޮޑުވެގެން ދިޔައީ ރުހާމް ކުރަން އުޅޭކަމެއް ނުވިސްނުމުންނެވެ.\n"ހަމަޔަކަށް އެޅޭނޭ. މަ ބުނާ ގޮތް ހަދާބަލަ! ލޯމަރާލާ." ރުހާމް ޔަޤީންކަމާއެކު ބުނެލިއެވެ.\nޒީކް މަޑުމަޑުން ދެލޯ މަރާލިއެވެ. ރުހާމް އެދުނީ ކުރަމުން ދިޔަ ފިކުރުތަކުން އެއްކިބާ ވުމަށެވެ. ޒީކަށް އެމީހެއްގެ ސޫރަ ފެނުމުން ހިތަށް ފިނިކަން ލިބޭ ހިތްހަމަޖެހުން ލިބޭ ފަރާތެއް ހަނދާނަށް ގެނައުމަށެވެ. ޒީކް ވިސްނައިލިއެވެ. އޭނާގެ ދިރިއުޅުމުގައި އެފަދަ މީހެއް ނެތެވެ. ކުއްލިއަކަށް ހިޔާލަށް އައީ ރުހާމެވެ. ހަމައެވަގުތު އެމީހަކާ އެކީ ހޭދަކުރެވުނެ ފޮނި ހަނދާނެއް ހިޔާލަށް ގެނައުމަށް ރުހާމް ބުންޏެވެ. ޒީކްގެ ހަނދާނަށް އައީ ރޭގެ ހާދިޘާއެވެ. އޭނާ ރޮމުން ގިސްލަމުން ރުހާމްގެ ދެއަތުގެ ތެރޭގައި ބޮނޑިވެގަތް މަންޒަރެވެ. ރުހާމް އޭނާގެ ބޮލުގައި ދަތްދޮޅި ޖައްސައިލައިގެން ހުރި ގޮތެވެ. ބުރިކަށީގައި ފިރުމަމުން ދިޔަ ގޮތެވެ. ރުހާމް ސޯފާގައި ނިދިފައި އޮއްވައި ގޮސް އޭނާގެ ހަށިގަނޑަށް ބެލުނު ގޮތާއި އެ ދުލުން ބޭރުވި ބަސްތަކެވެ. އެ ހަނދާންތައް އަންނަމުން ދިޔަ ވަރަކަށް ޒީކްގެ ތުންފަތް މައްޗަށް ވެރިވަމުން އައި ލުއި ހިނިތުންވުން ރުހާމްގެ ހިނިތުންވުން ފުންކުރުވަމުން ދިޔައެވެ. އެރޭ ރުހާމް އޭނާގެ ނިތްކުރީގައި ތުންފަތް ޖައްސައިލި މަންޒަރު ލޯކުރިމަތީގައި ފިޔަޖަހައިލުމާއެކު މެޔަށް ފިނިވެގެން ދިޔައެވެ. ކުއްލިއަކަށް ޒީކް ދެލޯ ހުޅުވާލިއެވެ. އަތުގައި ހިފައިލައިގެން އިން ރުހާމްގެ ދެލޮލަށް އޭނާއަށް ބަލާލެވުނެވެ. އެ ދެލޮލުން ލޯބި ފެނުނުހެން ޒީކަށް ހީވިއެވެ. ހިތުގައި ބިރުވެރި ރާގެއް ކުޅެލީ އެވަގުތެވެ. އަވަހަށް އަތް ދަމައި ގަންނަމުން އޭނާ ކޮޅަށް ތެދުވިއެވެ.\n"އެއްވެސް ވަރަކަށް ސިކުނޑިއަށް ލުއިވެއްޖެތަ؟" ރުހާމް ތެދުވެލަމުން ޒީކްގެ ކޮނޑުގައި އަތް ބާއްވައިލިއެވެ.\n"މިހާރު އޯކޭ!" ޒީކް ގަދަކަމުން ހިނިތުންވެލިއެވެ.\n"ދެން ބުނެބަލަ. ކާކުގެ ހިޔާލެއް ކޮށްގެން އެހާ ރީތިކޮށް ހިނިތުން ވެލައިގެން އިނީ." ރުހާމް ހިނިއައިސްފައި ހުރެ ޒީކް ކުރިމަތީ ހުއްޓުނެވެ. ޒީކް ލަދުގަތެވެ. ދޭނެ ޖަވާބަކާމެދު ވިސްނަން ހުއްޓައި އޭނާ ސަލާމަތްކޮށް ދިނީ އަތްދަބަހުގައި އޮތް ފޯނުގެ ރަނގަބީލު އަޑެވެ. ޒީކް އަވަސްއަވަހަށް ގޮސް ފޯނު ނެގިއިރު އަތުގައި ތުރުތުރުލުމެއް ހުއްޓެވެ. ރުހާމް އޭނާއަށް ބަލަމުންދާކަން އެނގުމުން އޭނާ ހުރީ އުނދަގޫވެފައެވެ. ހިތްވަނީ އަވަސްވެފައެވެ. އޭނާއަށް ވީ މީހަކު ސިއްރުން ކަމެއްކުރަނިކޮށް ފަޅާއެރުމުން ވާ ކަހަލަ ގޮތެވެ. ޒީކް ކަންފަތުގައި ފޯނު ޖައްސައިލައިގެން ހުރެ ބާލުޚާނާއަށް ނުކުތުމުން ރުހާމް ދިޔައީ ބޭރަށެވެ.\nޒީކްގެ ފޯނަށް ގުޅީ އަޝްވާއެވެ. އަޝްވާ އޮޅުންފިލުވަން ބޭނުންވީ ޒިޔާދުއާއެކު ކުރިޔަށްދިޔަ ބައްދަލުވުމުގައި ދެކެވުނު ވާހަކަތަކެވެ. ޒީކްގެ ސުވާލުތަކަށް ޖަވާބު ލިބުންތޯ އަޝްވާ އެހިއެވެ. ރުހާމަށް އެ ވާހަކަތައް ހިއްސާނުކުރި ނަމަވެސް ޒީކް ވަރަށް ތަފުސީލާއެކު އަޝްވާއަށް ހުރިހާ ވާހަކައެއް ކިޔާދިނެވެ. ބައްދަލުވުން ފެށުނު ގޮތާއި ނިމުނު ގޮތެވެ.\n"ޒީކް އެ ވާހަކަ ޤަބޫލުކުރަންތަ؟" އަޝްވާ ފުރަތަމަވެސް ކުރީ އެ ސުވާލެވެ.\n"ނުކުރަން." ޒީކް ޖަވާބު ދިނެވެ. "އެއްވެސް ވަރަކަށް ބައްޕައަކަށް އިތުބާރެއް ނުކުރެވޭ."\n"އެއީ ތެދަކަށް ވެސް ވެދާނެ ދޯ." އަޝްވާގެ ވިސްނުން ތަފާތެވެ. "ހަމަ ހަޤީޤަތަށް މަންމަ ދުނިޔެއިން މޮޔަވެފަ ހުރިއްޔާ މޫދަށް ވެސް އެރުން އެކަށީގެންވޭ. މަންމައަކީ އިންސާނަކަށް ނުވަންޏާ އިންސާނުންގެ ދުއްތުރާ މަންމައަށް ޖެހި އެ ހާލުގައި މަންމަ އޮތުމަކީ އެކަށީގެންވާކަމެއް."\n"އަޝް. މީ ފިލްމެއް ނޫނޭ." އަޑަށް ބާރުލައިފައި ޒީކް ބުންޏެވެ. "ތި ގޮތަށް ވިސްނަންޏާ ބުނެވިދާނެ މަންމަ ދުނިޔެއިން މޮޔަވީމަ ދުނިޔޭގައި ބަހައްޓަން ބޭނުންނުވެގެން ބައްޕަ ގަސްދުގައި މަންމަ މަރާލީއޭ ވެސް."\nޒީކް ވިސްނައިނުލައި ބުނެލި ޖުމްލަ ވެގެން ދިޔައީ ދެމީހުންގެ ވިސްނުމާއި ފިކުރުވެސް އެދިމާއަށް ދީލައިލިކަމަކަށެވެ. އެކަން އެނގިގެން ދިޔައީ ދެމީހުންގެ މެދަށް ވެރިވެގެން ދިޔަ ހަމަހިމޭންކަމުންނެވެ.\n"އެންމެ ރަނގަޅު. މިކަމާ އިތުރަށް ބަހުސް ނުކުރަމާ." އިރުކޮޅެއްގެ ހިމޭންކަމަށްފަހު ވާހަކަ ދެއްކީ އަޝްވާއެވެ. "އަހަރެން ބުނެފާނަން ޒީގެ މަންމައަކީ އިންސިއެއްތޯ ނޫނީ ޖިންނިއެއްތޯ ޔަޤީންކަމާއެކު ބުނަން އެނގޭނެ މީހެއް. އަހަންނަށް ހީވަނީ ހަސަންފުޅު އެއްވެސް އެއްޗެއް ނުބުނި ނަމަވެސް އޭނާއަށް ހުރިހާ އެއްޗެއް ވެސް އެނގޭނެހެން. އޭނައާ ސުވާލުކުރަނިކޮށް އޮޅުންފިލުވައިލަ ދީފާނެ. އެ ސުވާލުގެ ޖަވާބު އެނގުނީމަ ޒީ ތިކުރާ ޝައްކުތައް ފިލައިގެން ހިނގައިދާނެ! ވީ އެންމެ އަވަހަކަށް މާލެ އާދޭ."\nޒީކްގެ އެދުމާ އެއްގޮތަށް މާލެ ދިޔުމުގެ އިންތިޒާމު ހަމަޖެއްސުމުގައި ރުހާމް އަވަދިނެތި އުޅުނެވެ. ބަނދަރުގައި ވާ ލާންޗުގެ ފަޅުވެރިންނާއި ރަށު ތެރެއިން އެކި މީހުންނާ ވާހަކަ ދައްކައިގެން މާލެ ދަތުރުކުރާނެ ލާންޗެއް ހަމަޖެހުނުއިރު މެންދުރު ވެއްޖެއެވެ. ރުހާމްމެން ދަތުރަށް ތައްޔާރުވަމުން ދިޔައިރު ވިލިގިލީގައި ހުރި މޯނާ ވެސް ދިޔައީ ދަތުރަކަށް ތައްޔާރުވަމުންނެވެ. ޒީކްގެ ކޮޓަރީގައި ހުރި ފޮށްޓަށް ޒީކްގެ ހުރިހާ ސާމާނެއް އަޅައި ޒީކް ގެއިން ނެރެލުމުގެ އެންމެފަހުގެ ތައްޔާރީތައް އޭނާ ދިޔައީ ކުރަމުންނެވެ. އެ މަސައްކަތުގައި އުޅެނިކޮށް މާޒިންގެ ކޯލެއް ލިބުނެވެ.\n"އަދިވެސް މި ފިރިހެނާއަށް މަ މަތިން ހަނދާން ނައްތާ ނުލެވެނީ ކަންނޭގެ." ފޯނުގެ ސުކުރީނަށް ބަލާލަމުން މޯނާ ބުނެލިއެވެ. އަދި ތުން އަނބުރާލަމުން އެނދު މައްޗަށް ފޯނު އެއްލައިލިއެވެ. ފޯނުގެ ރަނގަބީލު އަޑު ކެނޑުމާއެކު ދެވަނަ ފަހަރަށް ވެސް މާޒިން ގުޅިއެވެ. ތިންވަނަ ފަހަރަށް ވެސް ގުޅިއެވެ.\n"މިއޮތީ ކައްޑެވި އަވަލާފަ. ދެން ހަމަ ލާހިކެއްނޫން މިޔަށް ޖަވާބު ނުދެނީސް ސަލާމަތްވާކަށް." މޯނާ ރުންކުރުވިއެވެ. މާޒިންއާ ދިމާއަށް ހެއްދެވި ނުހެއްދެވިއަށް ގޮވަމުން ގޮސް ފޯނު ނެގިއެވެ.\n"އެމީހުން މާލެދާން ފުރައިފި." މާޒިން ބުނި އަޑު އިވުނެވެ.\n"ހޫން. ޝުކުރިއްޔާ. މި ގަޑި ބިޒީ ފަހުން ގުޅާނަން." މާޒިންގެ ޖަވާބަކަށް އިންތިޒާރުކުރުމެއްނެތި މޯނާ ފޯނު ކަނޑައިލިއެވެ.\n"އެ ގޮތްކުޑަ އަންހެނާއަށް މިގޭ ހަތަރު ފާރުން އެތެރެއަށް ވަދެވޭތޯ މަ ބަލާނަމޭ. މަށަށް ގޮންޖަހާފަ ގޮސް އެހެން ފުއްޕައިގެން ނޫޅެވޭނެ. މަގޭ ނުލަފާކަން އެކުއްޖާ ގަނޑަށް އަދި ނޭނގެނީ. ހަމަ ލާހިކު ކުޅަދާނައެއް ނޫން. މަ ހަމަހޭގައި ހުއްޓައި މިގޭތެރޭގައި އުޅޭކަށް. މިއަދު ރުހާމަށް ޖެހޭނީ ގޮތެއް ނިންމަން." ރުހާމްމެން އައުމުން މޯނާ ކަންތައްކުރާނެ ގޮތް އޭނާގެ ސިކުނޑީގައި ރާވާލިއެވެ.\n* ހަތްވަނަ ބަޔަށް އިންތިޒާރު ކޮށްލައްވާ!\n* "ޒީރު" ކޮންމެ ދުވަހެއްގައި!\nމެއި 15, 2019 15:12\nޜުހާމް މުސްކާން ??


މާފުށީ ޖަލުގައި ޤާރީ ލެވެލްގެ ދެ ކޯސް ފަށައިފި\n17 އޯގަސްޓް 2015\nއިންސްޓިޓިއުޓް އޮފް ޤްރުއާން އެންޑް ސުންނަ އާާއި ގުޅިގެން މާފުށީ ޖަލުގައި އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) ގެ ފަރާތުން ޤާރީ ލެވެލްގެ ދެ ކޯސް މިއަދު ފަށައިފިއެވެ.\nމާފުށީ ޖަލުގައި ކުރިއަށް ގެންދިއުމަށް ހަމަޖެހިފައިވާ މި ދެކޯހުގެ ތެރެއިން “ޤާރީ ކޯސް ލެވެލް 1″ ގައި ބައިވެރިވެފައިވަނީ 28 ޤައިދީންނެވެ. މި ކޯހަކީ ދެމަސްދުވަހުގެ މުއްދަތަށް ކުރިއަށް ގެންދިއުމަށް ހަމަޖެހިފައިވާ ކޯހެކެވެ. އަދި “ޤާރީ ކޯސް ލެވެލް 2″ ގައި ބައިވެރި ވެފައިވަނީ 16 ޤައިދީންނެވެ. މިކޯހަކީ4މަސްދުވަހުގެ މުއްދަތަށް ކުރިއަށް ގެންދިއުމަށް ހަމަޖެހިފައިވާ ކޯހެކެވެ.\nމި ކޯސްތަކަކީ ޖަލުގައި ތިބި ޤައިދީންގެ ތެރެއިން، ޤުރުއާން ކިޔަވައިދޭން ދަސްކޮށް ދިނުމަށް ޝައުގުވެރިކަން ހުންނަ ފަރާތްތަކަށް ހާއްސަކޮށްގެން ހިންގާ ކޯސްތަކެއްކަމަށް އިންސްޓިޓިއުޓް ފޮރ ކަރެކްޝަނަލް ސްޓަޑީޒް އިން މައުލޫމާތު ދެއްވިއެވެ.\nޤައިދީން އަނބުރާ ރަނގަޅު ބައެއްގެ ގޮތުގައި މުޖުތަމަޢުއަށް ނެރުމަށްޓަކައި މޯލްޑިވްސް ކަރެކްޝަނަލް ސަރވިސްގެ ފަރާތުން ކުރަމުންގެންދާ މަސައްކަތްތަކަށް އިންސްޓިޓިއުޓް އޮފް ޤްރުއާން އެންޑް ސުންނަ ގެ ފަރާތުން ވަރަށްބޮޑު އެހީތެރިކަމެއް ލިބެމުން ދެެއެވެ. އެގޮތުން “ހިފްސް” (ޤްރުއާން ހިތުދަސްކުރާ) ކްލާސްތަކާއި ޤުރުއާން ބޭސިކް ކްލާސްތައް ދަނީ ކުރިއަށް ގެންދަމުންނެވެ.\nއަދި ވިލިމާލެ ދާއިރާގެ އިއްޒަތްތެރި މެމްބަރ އަލްފާޟިލް އަޙްމަދު ނިހާން ހުސައިން މަނިކު ވަނީ ޖަލުގައި ތިބި ޤައިދީންނަށް ޤްރުއާން ކޯހެއް ހިންގުމަށްޓަކައި ފައިސާގެ އެހީއެއްވެދެއްވާފައެވެ.


Mohamed Shafiu: އިސްލާމްކަން ގެއްލޭ ކަންކަން\n1- ފުރަތަމަ ކަންތައް: އެއީ ﷲ ސުބްޙާނަހޫ ވަތަޢާލާއަށް އަޅުކަންކުރުމުގައި އެހެން ފަރާތެއް ބައިވެރިކުރުމެވެ. ﷲ ތަޢާލާ ވަޙީކުރައްވާފައިވެއެވެ. إِنَّ اللهَ لاَ يَغْفِرُ أنْ يُشْرَكَ بِهِ وَيَغْفِرُ مَا دُونَ ذَالِكَ لِمَنْ يَشَاءُ- النساء 48 ”ހަމަކަށަވަރުން މާތްﷲ އެއިލާހަށް ޝިރުކުކުރުމުގެ ފާފަ ނުފުއްސަވައެވެ. އެ ނޫންފާފަތައް އެއިލާހު އިރާދަކުރައްވާ މީހަކަށް ފުއްސަވައެވެ.” އަދިވެސް ވަޙީކުރެއްވިއެވެ. إنَّهُ مَنْ يُشْرِك بِاللهِ فَقَد حَرَّمَ اللهُ عَلَيْه الْجَنَّةَ وَمَأْوَاهُ النَّارُ وَمَا لِلظَّالِمِيْن مِنْ أنْصَارٍ- المائدة 72 “ހަމަކަށަވަރުން، މާތްﷲ އަށް ޝަރީކުކުރާ މީހާ، ފަހެ ހަމަކަށަވަރުން، މާތްﷲ އެމީހެއްގެ މައްޗަށް ސުވަރުގެ ޙަރާމްކުރެއްވިއެވެ. އަދި އަދި އޭނާ ގޮސް އޮންނާނޭ ތަނަކީ، ނަރަކައެވެ. އަދި އަނިޔާވެރިންނަށް ނަޞްރުވެރީން ކަމުގައިވާނޭ ބަޔަކު ނުވެއެވެ.”\nPosted by Mohamed Shafiu at 10:30 PM\nLabels: އިސްލާމްކަން, ޢަޤީދާ, މުޙައްމަދު ޝާފިޢު ބިން ޢަބްދުލްޣަފޫރު


Emboodhoo falhugai hingamun anna resortehgai alifaanuge bodu haadhisaaeh\nއެނބޫދޫ ފިނޮޅުގައި ހިންގަމުން އަންނަ ރިސޯޓެއްގައި އަލިފާނުގެ ބޮޑު ހާދިސާއެއް\nއެނބޫދޫ ފިނޮޅުގައި ހިންގަމުން އަންނަ ތާޖް އެގްޒޯޓިކާ ރިސޯޓް އެންޑް ސްޕާގައި އަލިފާނުގެ ބޮޑު ހާދިސާއެއް ހިނގައިފި އެވެ.\nއެމްއެންޑީއެފުން ބުނީ އެ ރިސޯޓުގެ މޫދު ކޮޓަރިއެއްގައި އަލިފާން ރޯވެގެން އެކަމުގެ ރިޕޯޓް ފަތިހު 4:48 ހާއިރު ލިބިފައިވާ ކަމަށެވެ ކަމަށެވެ. އަދި އަލިފާންގަނޑު ކޮންޓްރޯލްކޮށް އެއްކޮށް ނިއްވާލެވުނީ 6:15 ހާއިރު، އެމްއެންޑީއެފްގެ ފަޔާފައިޓަރުންނާ އެ ރިސޯޓުގެ ފަޔާ ފައިޓަރުން ގުޅިގެން ކުރި މަސައްކަތުން ކަމަށް އެމްއެންޑީއެފުން ބުނެ އެވެ.\nއަލިފާންގަނޑު ނިންވާލެވުނު އިރު އެ ރިސޯޓުގެ ފަސް މޫދު ކޮޓަރިއެއް އެއްކޮށް ވަނީ އަނދާ ހުލިވެފަ ވެފައެވެ. ފުރަތަމަ އަލިފާން ރޯވީ އެ ރިސޯޓުގައި ފަތުރުވެރިން ތިބި ކޮޓަރިއެއްގައި ނަމަވެސް، މި ހާދިސާގައި އެއްވެސް މީހަކަށް ގެއްލުން ނުވާ ކަމަށް އެމްއެންޑީއެފުން ބުނެ އެވެ.\nއެމްއެންޑީއެފުން ބުނީ އަލިފާން ރޯވަން މެދުވެރިވި ސަބަބު އަދި ސާފުނުވާ ކަމަށާއި އެކަން ހިނގަން މެދުވެރިވީ ކީއްވެގެން ކަން ބަލަމުން އަންނަ ކަމަށެވެ.\nމި މަހުގެ ތިން ވަނަ ދުވަހު ވަނީ ރާއްޖޭގައި ހިންގަމުން ދިޔަ މަތީފަންތީގެ ރިސޯޓެއް ކަމަށްވާ ގިލިލަންކަން ފުށީގައި ވެސް އަލިފާނުގެ ބޮޑު ހާދިސާއެއް ހިނގާފަ އެވެ. އެގޮތުން އެ ހާދިސާގައި އެ ރިސޯޓުގެ ނުވަ މޫދު ކޮޓަރިއެއް އެއްކޮށް ވަނީ އަނދާ ހުލިވެފަ އެވެ. އާ އަހަރުގެ ޗުއްޓީއަށް ރިސޯޓް ފުރިފައި އޮއްވާ ހިނގި ހާދިސާގައި އެއްވެސް މީހަކަށް ގެއްލުން ނުވާއިރު، މިހާރު އެ ރިސޯޓް އޮތީ މަރާމާތައް ބަންދުކޮށްފަ އެވެ.\nއެނބޫދޫ ލެގޫން އެމްއެންޑީއެފް އަލިފާނުގެ ހާދިސާތައް ރިސޯޓް ފަތުރުވެރިކަން


މި މިނިސްޓްރީގެ ދަށުން ކ. ވިލިމާލޭގައި ހިންގަމުންދާ ފިޝަރީޒް ޓްރެއިނިންގ ސެންޓަރގެ ތިރީގައި ދެންނެވިފައިވާ މަރާމާތުތައް ކޮށްދޭނޭ ފަރާތެއް ހޯދަން ބޭނުން ވެއްޖެއެވެ.\n-ޢިމާރާތުގެ ފަހަތުގައި ހުރި ލަކުޑި ސިޑި މަރާމާތު ކުރުން.\n-ޢިމާރާތުގައި ހުރި އޭސީ ތައް ބަދަލުކުރުން\n- އޮފީސް ބައިގެ ފުރާޅުގެ ޓިނު އައު ކޮށް ޓިނު އެޅުން.\n- އޮފީސް ބައިގެ ސީލިންގ އިން ފެންފައިބައި ހަލާކުވެފައިވާތީ ހަލާކުވެފައިވާ ސީލިންގ ނައްޓައި އަލުން ސީލިންގ ކުރުން.\n- ފުޑް ޕްރޮސެސިންގ ބައިގެ ސިންކްތައް ކައިރީ ޖަހާފައިވާ ތަށިމުށިތައް ނައްޓައި އަލުން ތަށިމުށި ޖެހުން.\n- މުޅި ޢިމާރާތުގެ ފާރުތަކުގެ ހަލާކުވެފައިވާ ދިމަ ދިމާލުގައި ޕުޓީ އަޅައި ގާނައި އަލުން ކުލަ ލުން.\n- މަތީ ދެ ކުޑަދޮރެއްގެ ބިއްލޫރިގަނޑު ތަޅައިގެން ގޮސްފައިވާތީ އެދެދޮރަށް ބިއްލޫރި ލައްވައި ދަވާދުލުން.\n- ދެފާޚާނާ މަރާމާތު ކުރުން.\n- ސެންޓަރަށް ވަންނަ ގޭޓް މަރާމާތު ކުރުން.\n-4ދޮރެއް ނައްޓައި އައު ދޮރު ހަރުކޮށް ދަވާދުލުން.\nވީމާ، މިމަސައްކަތަށް ޝައުޤުވެރިވެލައްވާ ފަރާތްތަކުން ތިރީގައި ދަންނަވާފައިވާ ތާރީޚަށް މި މިނިސްޓްރީއަށް (ވެލާނާގެ2ވަނަ ފަންގިފިލާގައިވާ މި މިނިސްޓްރީގެ ޖަލްސާކުރާ މާލަމަށް) ވަޑައިގެން މަޢުލޫމާތު ސާފުކުރެއްވުމަށް ފަހު، ކަނޑައެޅިފައިވާ ތާރީޚަށް އަންދާސީ ހިސާބު ހިއްޕަވައިގެން މި މިނިސްޓްރީއަށް (ވެލާނާގެ2ވަނަ ފަންގިފިލާގައިވާ މި މިނިސްޓްރީގެ ޖަލްސާކުރާ މާލަމަށް) ވަޑައިގެންދެއްވުން އެދެމެވެ. އަގު ހުށަހަޅުއްވަންވާނީ އޭސީ ގަނެ ހަރުކޮށްދިނުމުގެ އަގު ވަކިން އެނގޭ ގޮތަށެވެ.\n02 ޖުލައި 2019 ވާ (އަންގާރަ) ދުވަހުގެ 11:00 އަށް\n07 ޖުލައި 2019 (އާދީއްތަ) ދުވަހުގެ 10:00 އަށް\nމުއްދަތަށް 20 ޕޮއިންޓް (ހުށަހެޅޭ އެންމެ ކުރު މުއްދަތު / ހުށަހެޅި މުއްދަތު × 20 )


UK aai America ge Covid vaccine Iran in manaa kohfi\nއިނގިރޭސިވިލާތާއި އެމެރިކާގައި އުފައްދާ ވެކްސިނުން ރަނގަޅު ނަތީޖާ ނުނިކުކުން ކަމަށް އަލީ ޚާމަނާއީ ވިދާޅުވި\nއީރާނުގެ ރޫހާނީ ލީޑަރު، އާޔަތުﷲ އަލީ ޚާމަނައީ ވިދާޅުވީ އެމެރިކާ އާއި އިނގިރޭސީން އުފައްދާ އުފެއްދުންތަކަށް އިތުބާރު ނުކުރައްވާ ކަމަށާއި، ކޮވިޑަށް ފަރުވާ ދިނުމަށް އެ ގައުމުތަކުން އުފައްދާ ވެކްސިން އީރާންގައި ބޭނުން ނުކުރައްވާނެ ކަމަށެވެ. އޭނާ ވިދާޅުވީ "އެ ވެކްސިނަކުން ކޮވިޑަށް އެކަށީގެންވާ ފަރުވާއެއް ވެސް ނުދެވޭނެ" ކަމަށެވެ.\nއަލީ ޚަމަނާއީ ވިދާޅުވީ ފައިޒާ ވެކްސިނުން ކޮވިޑް ގުޅުވާލެވޭ ނަމަ ދުނިޔެ އުތުރި ނާރާނެ ކަމަށެވެ. ބަލިޖެހޭ މީހުންގެ އަދަދު ކޮންޓްރޯލުން ނައްޓާފައި ވާއިރު މަރުވާ މީހުން ވަޅުލެވޭ ވަރަށް ދުނިޔޭގައި ބިން ވެސް ނެތް ކަމަށެވެ.\n"ވެކްސިން އުފައްދައިގެން އެމީހުން މިހާރު އެކުރާ ކަމަކީ އަޖުމަބެލުން،" އަލީ ޚާމަނާއީ ވިދާޅުވި އެވެ. "އެއީ އެމީހުން ބޭސް ޓެސްޓްކުރާ ގޮތަކީ" އޭނާ ވިދާޅުވި ގޮތުގައި ބޭރު ގައުމުތަކަށް ބޭހާއި ވެކްސިން ވިއްކަނީ ގޮތްބަލައި ޓެސްޓް ކުރުމަށް ކަމަށެވެ.\nއަލީ ހާމާނާއީ ވިދާޅުވީ ފްރާންސްގައި އުފައްދާ ވެކްސިނަށް ވެސް އެހާ އިތުރުބާރު ނެތް ކަމަށާއި ވެކްސިން ހޯއްދަ ވާނީ އިތުބާރު ކުރެވޭ ގައުމަކުން ކަމަށެވެ. އޭނާ ވިދާޅުވީ ދެން އޮތް ގޮތަކީ އަމިއްލަ ގައުމުގައި ވެކްސިން އުފެއްދުން ކަމަށެވެ.\nއީރާނަށް ބޭނުންވާ ކޮވިޑް ވެކްސިން ގަތުމަށްޓަކައި ފައިސާ ދައްކާފައިވާ ކަމަށް ވެސް ހަބަރުތައް ބުނެ އެވެ. އެހެން ނަމަވެސް، ވެކްސިން ގަންނަ ގައުމެއ ނުބުނެ އެވެ.\nއީރާނުން މިގޮތައް ކަންތައް ކުރުމަކީ ކޮވިޑްގެ ހާލަތު އީރާންގައި ވަރަށް ގޯސް ވެދާނެ ކަމެއް ކަމަށް ސިއްހީ މާހިރުން ވިދާޅުވެ އެވެ. އީރާނަނީ މިހާރު ވެސް ކޮވިޑް ހާލަތު ދެރަ ގައުމެކެވެ.\nއީރާން ކޮވިޑް-19 ކޮވިޑް ވެކްސިން + އިނގިރޭސިވިލާތް ކޮވިޑް-19 އިގެ ބަލާއާފާތް ފައިޒާ ހަސަން ރޫހާނީ ބަޔޯންޓެކް


އިންޑިޔާގައި ކޯވިޑް ނެތް އަވަށަކީ ލަކްޝަދްވީޕް އެކަނި - DhiDaily\nއިންޑިޔާގައި ކޯވިޑް ނެތް އަވަށަކީ ލަކްޝަދްވީޕް އެކަނި\nކޮރޯނާވައިރަސް މުޅިދުނިޔެއަށް ފެތުރިފައިވާއިރު އެ ބަލި ނެތް ގައުމެއް ދުނިޔޭގައި މަދެވެ. އެގޮތުން އަވައްޓެރި އިންޑިޔާގައި ކޮރޯނާވައިރަސް އުޅޭތާ 8 މަސް ވެގެންދިޔައިރު އެގައުމުގެ ގިނަ އަވަށްތަކެއްގައި ވަނީ މިބަލި ފެތުރިފައެވެ. އެހެންނަމަވެސް، މި މުއްދަތުގެ ތެރޭގައި ބަލީގެ އަލާމާތެއް ނުފެނި އެއްވެސް ރެކޯޑެއް ނެތް ރަށަކަށް އިންޑިޔާގެ ލަކްޝަދްވީޕް ވަނީ ފާހަގަވެފައެވެ.\nއިންޑިޔާއަށް ބަލާލާއިރު މިބަލި ޖެހިފައިވާ މީހުންގެ އަދަދު 6.84 މިލިއަނަށް އަރާފައިވާއިރު، ގާތްގަނޑަކަށް 5.83 މީހުން ވަނީ މިބަލިން ރަނގަޅުވެފައެވެ.\nލަކްޝަދްވީޕް ގައި މިބަލި ނުފެތުރި ސަލާމަތްވީ އެތަނުގެ ލީޑަރުން ކުރިއާލާ އެޅި ފިޔަވަޅުތަކުގެ ސަބަބުންނެވެ. އެގޮތުން ގާތްގަނޑަކަށް 64,000 މީހުން ދިރިއުޅޭ މި ސަރަހައްދުގައި ޓެސްޓްކުރަން ފެށުމާއި ކަރަންޓީނަށް މީހުން ލުން މަޖްބޫރުކުރިއެވެ. އަދި ރަށަށް މީހުން އެތެރެވުމުގެ ކުރިން ނެގެޓިވް ސާމްޕަލްއެއް އޮތްތޯ ޗެކްކުރެވުނެވެ. މީގެއިތުރުން 8 މަސްވަންދެން އެ ސަރަހައްދު ލޮކްޑައުން ކޮށްފައިވާއިރު މިބައްޔަށް ކޮންޓެކްޓި މީހުން ވަނީ ކެރެލާގައި ފަރުވާދީފައެވެ.\nމިސަރަހައްދުގައި 53 ސްކޫލެއްގައި 11,000 ދަރިވަރުން ކިޔަވަންދެއެވެ. އަދި މި ސަރަހައްދުގެ އިސްވެރިން ކުރިއާލާ މި ބައްޔަށް ރައްކާތެރިވެ އެޅި ރަނގަޅު ފިޔަވަޅު ތަކުގެ ސަބަބުން މިހާރު ސްކޫލްތައް ހުޅުވައި ދަރިވަރުން ސްކޫލްތަކަށް ދާންފެށީ އެފާވެރިކަމުގެ ފުއްޕާހަމާއި ކުރެހުންތަކާއެކުއެވެ. ހަގީގަތުގައިވެސް މީ ނަމޫނާ ރަށެކެވެ.\nލަކްސައްދީބުގައި އެތައްރަށެއްހިމެނޭ މިނިކޮއި އެއީ ތިބުނާ މަލިކެވެ އެއީ ވެސް ލަކްސައްދީބްގެ ރަށެކެވެ.


Red Bull Dhalhuthakakaai Ithuru Baeh Thaketheege Verifaraiy Hoadhan Fuluhun Iulaan Koffi - Vaguthu\nރެޑްބުލްދަޅުތަކަކާއި އިތުރު ބައެއްތަކެތީގެ ވެރިފަރާތައް ހޯދަން ފުލުހުން އިއުލާންކޮށްފި\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ބައެއް ތަކެތީގެ ވެރިފަރާތް ހޯދުމަށް ފުލުހުން މިއަދު އާއްމުކޮށް އިއުލާންކޮށްފިއެވެ.\nމި ތަކެއްޗަކީ މާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އެ ތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެ ތަކެތި ވަނީ ފުލުހުންގެ ބެލުމުގެ ދަށަށް ގެނެސްފައި ކަމަށް ފުލުހުން ވިދާޅުވިއެވެ.\nމީގެ ތެރެއިން އެމައްސަލައިގައި ހިމެނޭ ތަކެއްޗަކީ އެންޒީ ބްރޭންޑް 36 މަސްދަޅު، 21 ރެޑްބުލް ދަޅު އަދި ކުކިންގ ޗޮކްލެޓެކެވެ. މިތަކެތީ އިންސިޑެންޓް ނަންބަރު އަކީ 474297 އެވެ. މިތަކެތި ފުލުހުންގެ ބެލުމުގެ ދަށަށް ގެނައީ 2020 ޑިސެންބަރު 29 ވަނަ ދުވަހު ވައްކަމުގެ މައްސަލައެއްގައި ތުހުމަތުގައި ވައިލެޓް މަގުން ފުލުހުންގެ ބެލުމުގެ ދަށަށް ގެނައި މީހެއްގެ އަތުންނެވެ.\nމީގެ އިތުރުން ފުލުހުންގެ ބެލުމުގެ ދަށުގައި ހުރި ތަކެއްޗަކީ:\n2021 ޖެނުއަރީ 1 ވަނަ ދުވަހު ވައްކަމުގެ މައްސަލައެއްގައި ރަތްވިލާ ހިނގުމުން ފުލުހުންގެ ބެލުމުގެ ދަށަށް ގެނައި މީހެއްގެ އަތުން ފެނިފައިވާ ތިން ޑަބަލް ސޮކެޓް، ސިންގަލް ސޮކެޓް، ހަތަރު ހުޅުފަތް އަދި ފާރުގަ ހަރުކުރާ ލައިޓެއް. އިންސިޑެންޓް ނަންބަރު 474647\n2020 ޑިސެންބަރު 31 ވަނަ ދުވަހު ވައްކަމުގެ މައްސަލައެއްގައި އިސްކަންދަރު މަގުން ހުއްޓުވި ބިދޭސީއެއްގެ އަތުން ފެނިފައިވާ ދެ ޕްރޮޕް ދަނގަނޑު. އިންސިޑެންޓް ނަންބަރު 474548\n2020 ޑިސެންބަރު 31 ވަނަ ދުވަހު މޫކައި ސުއިިޓްކައިރިން ހޮަވައިގެން ގެނެސްފައިވާ 200 ރުފިޔާ. އިންސިޑެންޓް ނަންބަރު 474498\n2020 ޑިސެންބަރު 31 ވަނަ ދުވަހު އަލިމަސް ކާނިބަލް ސްޓޭޖް ފިލާގަނޑު ދަށުގައި ފޮރުވާފައިވަނިކޮށް ފެނިފައިވާ ކާރު މަލްޓިމީޑިއާ ސެޓް، ދާކޮޅެއް އަދި ދެ ސައިކަލް ޝޮކް. އިންސިޑެންޓް ނަންބަރު 474494\n2020 ޑިސެންބަރު 30 ވަނަ ދުވަހު ވައްކަމުގެ މައްސަލައެއްގައި އަބަދަށް ފެހިމަގުން ފުލުހުންގެ ބެލުމުގެ ދަށަށް ގެނައި މީހެއްގެ އަތުން ފެނިފައިވަނީ ޑަރެޖް ބްރޭންޑްގެ ދެ ސެންޓްފުޅި. އިންސިޑެންޓް ނަންބަރު 474409\n2020 ޑިސެންބަރު 30 ވަނަ ދުވަހު ވައްކަމުގެ މައްސަލައެއްގައި ކާމިނީމަގުން ފުލުހުންގެ ބެލުމުގެ ދަށަށް ގެނައި މީހެއްގެ އަތުން ފެނިފައިވާ ނައިކް ބްރޭންޑްގެ ދަބަހެއް. އަދި ދަބަސް ތެރޭގައި ހުރި އިންޑަސްޓްރިއަލް ސޭފްޓީ ބެލްޓް، އޭސީ ގޭސް ގޭޖް، ފިންގަރ ޓެކް ޑޯ ލޮކް ސިސްޓަމް، އިސްކުރު އަނބުރާ ކަށިގަނޑަކާއި ޕީސީ އިންއައުޓް ކޭބަލެއް އަދި މަކީޓާ ބްރޭންޑްގެ ބުރުމާއަކާއި އެންޓި ސްލިޕް ކޯޓިންގ ސްޕްރޭ ފުޅިއެއް. އިންސިޑެންޓް ނަންބަރު 474413\n2020 ޑިސެންބަރު 30 ވަނަ ދުވަހު މ.ރަބީއުވިލާގެ ދެވަނަ ފަންގިފިލާއަށް ހުއްދަނެތި ވަތް ދެމީހަކު އެތަނުގައި ބަހައްޓާފައިވަނިކޮށް ފެނިފައިވާ ޑެލް ބްރޭންޑްގެ ސީޕީއޫއަކާއި އޭސަރ ބްރޭންޑްގެ ސީޕީޔޫއަކީ އޭސަރ ބްރޭންޑް މޮނީޓަރަކާއި ޑީވީޑީ ޕްލެޔަރެއް. އިންސިޑެންޓް ނަންބަރު 474490\n2020 ޑިސެންބަރު 30 ވަނަ ދުވަހު ވައްކަމުގެ މައްސަލައެއްގައި ޝަހީދު އަލީ މިސްކިތް ކައިރިން ފުލުހުންގެ ބެލުމުގެ ދަށަށް ގެނައި ދެމީހެއްގެ އަތުން ފެނިފައިވާ ޝޫރެކަކާއި ކްލޯތު ރެކެއް. އިންސިޑެންޓް ނަންބަރު 474456\n2020 ޑިސެންބަރު 26 ވަނަ ދުވަހު އިއްޒުދީން މަގުން ފުލުހުންގެ ބެލުމުގެ ދަށަށް ގެނައި ދެމީހެއްގެ އަތުން ފެނިފައިވާ ކަރަންޓް ކޭބަލް ހުރި ގޯންޏެއް. އިންސިޑެންޓް ނަންބަރު 474074\nމި ތަކެތީގެ ވެރިފަރާތުން، ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަންބަރު 9631696 އަށް ގުޅުއްވައި، އިންސިޑެންޓް ނަންބަރު ވިދާޅުވެ، ކާކުކަން އެނގޭނެ ލިޔުމަކާއެކު ޝަހީދު ޙުސައިން އާދަމް ބިލްޑިންގަށް ހާޒިރުވެ ތަކެއްޗާއި ހަވާލުވެލެއްވުމަށް ފުލުހުން އެދެއެވެ.\nމިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން މި ފުރުޞަތުގައި ފާހަގަކޮށް ޝުކުރު ދަންނަވާ ކަމަށް ފުލުހުން ވިދާޅުވިއެވެ.\nޖެނުއަރީ 4, 2021 10:22\nރެޑްބުލް ދަޅުގެ ވެރިފަރާތަކީ ޔޫރޯ ސްޓޯރ.\nޖެނުއަރީ 4, 2021 11:36\nބަލަ ތި ރެޑުބުލެއް ބޮއެގެނެއްނު ކަލޭމެން ކެރީގޭ ފުރޭތަގެ ވެރިކަންވެސް ވައްޓާލީ. އަދިވެސް އެފުރޭތަ މައިތި ރިކުރަންޖެހޭއެބަ.\nރަސްލީ ސްޕާރީ ޕެކެޓެއްގެ ވެރިފަރާތް ހޯދާ ވާހަކަ ލިޔެބަލަ! އޭރުްނދޯ އަހަރެމެންނަށްވެސް އެ ލިބޭތޯ އުޅެވޭނީ!


Kulhedhuntherikamaai Reethi Kameh noon. | Vaahaka\nސުވަރުގެވަނުމަށް ބޭނުންވާ ޝަރުތަކީ، ކުޅެދުންތެރިކަމާއި ރީތިކަމެއް ނޫނެވެ.\nއަލީ އިހްސާން May 7, 2019\t3 Comments\nجُلَيْبِيب رضى اللّـه عنه، އަކީ ކައުސާހިބާ صلّى اللّـه عليه وسلّم، ގެ ޞަޙާބީބޭކަލުންގެ ތެރެއިން ހިމެނިވަޑައިގަންނަވާ އަންޞާރިއްޔަ ބޭކަލެކެވެ. ނުހަނު ދަރަޖަ މަތިވެރި ޞަޙާބީބޭކަލެކެވެ. ނަމަވެސް އެކަލޭގެފާނުގެ ދަރަޖަމަތިވެރި ކަމާގާތަށްވެސް އެކަލޭގެފާނާ ބެހޭ މަޢުލޫމާތެއް ލިބޭކަށް ނުހުރެއެވެ. އިސްލާމީ ތާރީޚުގެ އެދުރުން އެކަލޭގެފާނުގެ ހަސަބުފުޅެއް ނަސަބުފުޅެއް ބަޔާން ކުރައްވާފައެއްނުވެއެވެ.\nجُلَيْبِيب رضى اللّـه عنه، އަކީ މާރީތިފުޅު މީސްތަކުން ގަޔާވާކަހަލަ ބުރުސޫރަފުޅެއް ލިބިވަޑައިގެންފައިވާ ބޭކަލެއް ނޫނެވެ. އިސްކޮޅުފުޅުން ދިގު ބޭކަލެއްނޫނެވެ. އިސްލާމްދީން އައުމުގެ ކުރިން އެކަލޭގެފާނުގެ ނުކުޅެދުންތެރިކަމުގެ ސަބަބުން އެކަލޭގެފާނު ވަނީ މުޖުތަމައިން ބާކީކޮށްލާފައެވެ. ޞިއްޙަތު ސަލާމަތުން ހުރި ކޮންމެ މީހަކުވެސް އެކަލޭގެފާނާ މެދު ދެކެމުންގެންދަނީ އެކަލޭގެފާނަކީ އެބައިމީހުންނާ އެކުވެ އުޅުން އެކަށީގެންވާ ބޭކަލެއްނޫންކަމުގައެވެ. ތުނޑުސުފުރާޔަށްއަތްހަމަނުވާ ބޭކަލެއް ކަމުގައެވެ.\nމަދީނާގެ މީސްތަކުންގެ ޖެއްސުންކުރުމާއި، ފުރައްސާރަކުރުމުގެ އަމާޒު ފަތްގަނޑަކަށް ކޮންމެ ދުވަހަކު އެކަލޭގެފާނު ވެވަޑައިގަންނަވަމުން ގެންދެއެވެ. މަލާމާތާއި ނުރުހުމުގެ ކަޅިތައް އަބަދުވެސް ހުންނަނީ އެކަލޭގެފާނަށް އަމާޒުވެފައެވެ. ބައެއް ފަރާތްތަކުން އެކަލޭގެފާނު އެބައިމީހުންގެ ގެއަކަށް ވަތްކަމުގައިވިނަމަ އެކަލޭގެފާނަށް އެވެނި މިވެނި ގޮތެއް ހަދާނަމޭ ބުނެ އިންޒާރުވެސްދީ ހަދާފައިވެއެވެ.\nجُلَيْبِيب رضى اللّـه عنه، ގެ ބޭރުފުށުން އައިބު ސިފަތަކާއި ނުކުޅެދުންތެރިކަން ފެނުނު ނަމަވެސް އެކަލޭގެފާނުގެ ހިތްޕުޅަކީ އެއްވެސް އައިބެއް މިލައެއް ދިލައެއް ނެތް ސާފު ހިތްޕުޅެކެވެ. އިސްލާމްދީނުގެ ދަޢުވަތު މަދީނާގެ އުދަރެހުން އުދަވުމުން އެންމެ ފުރަތަމަ އެދަޢުވަތަށް ލައްބައިކައޭ ވިދާޅުވެ އިޖާބަދެއްވި ބޭކަލުންގެ ތެރޭގައި جُلَيْبِيب رضى اللّـه عنه، ހިމެނިވަޑައިގެންނެވިއެވެ.\nޢާލަމުތަކަށް ރަޙްމަތެއްކަމުގައި ފޮނުއްވި މާތް ސާހިބާ صلّى اللّـه عليه وسلّم މަދީނާއަށް ހިޖުރައަށް ވަޑައިގެން އިސްލާމީ ދައުލަތެއްގެ ބިންގާ އެޅުއްވިއެވެ. އިސްލާމްދީނުގެ ނަބިއްޔާ އެކަލޭގެފާނުގެ ޞަޙާބީބޭކަލުންނަށް އެންމެހައި މަކާރިމުލް އަޚްލާޤުގެ ސިފަތައް ބަޔާންކޮށްދެއްވަމުން ގެންދެވިއެވެ. ޖާހިލިއްޔަ ޒަމާނުގެ އެންމެހައި ހުތުރު ފާފަތަކާއި އާދަތައް ދޫކޮށް އިސްލާމީ ރިވެތި އަޚްލާޤުން ޒީނަތްތެރިވުމަށް މީސްތަކުންނަށް ޢަމުރުކުރައްވަމުން ގެންދެވިއެވެ.\nނުކުޅެދުންތެރިކަން ހުންނަ ފަރާތްތަކަކީ ޖާހިލިއްޔަ ޒަމާނުގައި އަނިޔާގެ އަމާޒު ފަތްގަނޑަކަށް ހަދަމުން ގެންދާ ބައެކެވެ. އެބައިމީހުންނާ ދޭތެރޭގައި މުއާމަލާތް ކުރަމުންގެންދަނީ ޖަނަވާރުންނާ ދޭތެރޭގައި ކަންކުރަމުން ގެންދާ އުސޫލުންނެވެ. އިސްލާމްދީނުގެ މަތިވެރި ނަބިއްޔާ ގެންނެވި ރިސާލަތުގެ ސަބަބުން އެފަދަ މީހުންގެ ހިތްތަކަށް ދިރުން ލިބިގެންދިޔައެވެ. ނުކުޅެދުންތެރިކަން ހުންނަ ފަރާތްތަކަށް އިތުރު ސާހިބާ ވަރަށް ސަމާލުކަން ދެއްވައެވެ. އެބައިމީހުންނަކީވެސް މުޖުތަމަޢުގައި ބޭނުންތެރި ބައެއްކަމުގައި މީސްތަކުންނަށް ވިސްނަވައިދެއްވިއެވެ. ޚުދު އެކަލޭގެފާނު އެކަމުން މިސާލު ދެއްކެވިއެވެ. އެގޮތުން އިތުރު ސާހިބާ ދަތުރުފުޅަކު ނިކުމެވަޑައިގަންނަވާ ނަމަ ލޯފަން ޞަޙާބީބޭކަލެއްކަމުގައިވާ عبد اللّـه بن أمّ مكتوم رضى اللّـه عنه މުއައްޒިނެއްކަމުގައި ހަމަޖައްސަވައެވެ. މީސްތަކުންނާއިގެން އެކަލޭގެފާނު އިމާމުވެވަޑައިގެން ނަމާދުކުރައްވައި ހައްދަވައެވެ.\nމީގެ އިތުރުން ކައުސާހިބާ صلّى اللّـه عليه وسلّم ބަޔާންކޮށްދެއްވަމުން ގެންދެވި އެއްކަމަކީ، މީސްތަކުންގެ ތެރެއިން އެންމެ ރަނގަޅު މީހަކީ ތަޤްވާވެރިކަން ބޮޑު މީހާކަމުގައެވެ. اللّـه سبحانه وتعالى މީސްތަކުންގެ ބޭރުފުށައް ބައްލަވައިވޮޑިނުގަންނަވާ ކަމުގައެވެ. އެއިލާހު ބައްލަވައިވޮޑިގެންވަނީ އިންސާނާގެ އެތެރެފުށުގެ ރީތިކަމަށް ކަމުގައެވެ. އަމަލުތަކަށް ކަމުގައެވެ. މިދެންނެވި ކަންތައްތަކުގެ ސަބަބުން جُلَيْبِيب رضى اللّـه عنه، ގެ ހިތްޕުޅަށް ފަރުވާލިބެމުންދިޔައެވެ.\nجُلَيْبِيب رضى اللّـه عنه،ދިރިއުޅުއްވަމުން ގެންދިޔައީ ނުހަނު އެކަނިވެރި ދިރިއުޅުއްވުމެކެވެ. އެކަލޭގެފާނުގެ އަނބިކަނބަލަކު ދަރިކައުކަނބަލަކު ނުހުރެއެވެ. އެހެންކަމުން، އިތުރު ސާހިބާ صلّى اللّـه عليه وسلّم އެކަލޭގެފާނަށް އެކަމުގައި އެހީތެރިކަމުގެ އަތްޕުޅެއް ފޯރުކޮށްދެއްވަން ޤަޞްދުކުރެއްވިއެވެ. އެއްދުވަހަކު އިތުރު ސާހިބާ އެކަލޭގެފާނުގެ އަންޞާރިއްޔަށް ޞަޙާބީބޭކަލެއްގެ ގެކޮޅަށް ވަޑައިގެން ވިދާޅުވިއެވެ.\n"ކަލޭގެފާނުގެ ދަރިފުޅުގެ ކާވެނިފުޅުގެ ކަންތައްތައް ތިމަންކަލޭގެފާނަށް ދޫކޮށްލައްވާނުތޯއެވެ؟" އަންޞާރިއްޔަ ޞަޙާބީގެ ހިތްޕުޅު ވަރަލައިގެން އުދުއްސައިގެން ކަހަލައެވެ. އެ ޞަޙާބީ ވިދާޅުވިއެވެ. "ކިހާބޮޑު އުފަލެއްތޯއެވެ. ކިހާބޮޑު ބަރަކާތެއްތޯއެވެ. ތިޔައީ، އަޅުގަނޑުގެ ލޮލަށް ލިބުނު ފިނިކަމެކެވެ." އޭނާ އެހެން ދެންނެވީ އިތުރު ސާހިބާ صلّى اللّـه عليه وسلّم އޭނާގެ އަންހެން ދަރިކަނބަލުންނާ ކާވެނި ބައްލަވައިގަންނަވަނީ ކަމަށް ހީފުޅު ކުރައްވައެވެ. އެކަން ކައުސާހިބާ އަށް ވިސްނިވަޑައިގެން ޙަދީޘު ކުރެއްވިއެވެ. "އަޅުގަނޑު ކަލޭގެފާނުގެ ދަރިކަނބަލުންނާ ކާވެނި ކުރާކަށްނޫނެވެ. އޭނާ ދެންނެވިއެވެ. ދެން ކާކުތޯއެވެ. ޙަދީޘު ކުރެއްވިއެވެ. " جُلَيْبِيب އަށެވެ."\nކައުސާހިބާ صلّى اللّـه عليه وسلّم ގެ ދޫފުޅުން جُلَيْبِيب ގެ ނަންފުޅު ބޭރުވާއިރަށް އަންޞާރިއްޔަ ޞަޙާބީ މާޔޫސްވެއްޖެއެވެ. މޫނުފުޅުމަތީ ހުރި އުފާވެރިކަން މިލައި މޯޅިވެއްޖެއެވެ. އޭނާގެ ލޮލުގެ ނޫރުކަމުގައިވާ ދަރިކަނބަލުން ނުކުޅެދުންތެރިކަން ހުންނަ މީހަކާ ކާވެނިކޮށްދޭން ބޭނުންނުވާތީއެވެ. އެކަމުގައި ކައުސާހިބާއަށް ޖަވާބެއް އެރުވޭނީ އޭނާގެ އަނބިކަނބަލުންނާ މަޝްވަރާ ކުރެއްވުމަށްފަހުގައި ކަމުގައި އޭނާ ވިދާޅުވެ، އޭނާގެ އަނބިކަނބަލުންނަށް އެ ޚަބަރު ދެއްވައިފިއެވެ. އެކަމަނާ ވިދާޅުވިއެވެ. "މާތްކަލާނގެ ގަންދެމެވެ. އަހަރެންގެ ދަރިފުޅު ދުވަހަކުވެސް جُلَيْبِيب އަކާ ނުދެވާނަމެވެ."\nމިދެބޭކަނބަލުންގެ ދެމެދުގައި ދެކެވުނު ވާހަކަތައް ދަރިކަނބަލުން ފަރުދާގެ އަނެއްފަރާތުގައި ހުންނަވައިގެން އަޑުއައްސަވަމުން ގެންދެވިއެވެ. އެކަމަނާ ވިދާޅުވިއެވެ. "އަޅުގަނޑުގެ ކާވެނިކޮށްދެއްވާށޭ ވިދާޅުވީ ކާކުތޯއެވެ؟" ކައުސާހިބާ صلّى اللّـه عليه وسلّم އަންހެންކުއްޖާގެ ކާވެނިފުޅު جُلَيْبِيب އާ ކޮށްދެއްވަން ބޭނުންފުޅުވެގެން އެދިވަޑައިގެންނެވި ވާހަކަ މަންމާފުޅު ވިދާޅުވިއެވެ.\nކައުސާހިބާ އެ އަންހެން ކުއްޖާގެ ކާވެނިފުޅު ޖުލައިބީބަށް ކޮށްދެއްވަން ޤަޞްދުކުރައްވާކަން އެނގިވަޑައިގެން އަދި އެކާވެނިފުޅާ އެ އަންހެން ކުއްޖާގެ ބެލެނިވެރިން ނުޤަބޫލުވެ ނުރުހުން ފާޅުކުރައްވާކަން އެނގިވަޑައިގެންނެވުމުން ހިތާމަކުރައްވައި އޭނާ ބުންޏެވެ.\n"މަންމާފުޅާއި ބައްޕާފުޅު މާތް ﷲ ގެ ރަސޫލާގެ އެދިވަޑައިގެންނެވުމާއި ދެކޮޅު ހައްދަވަނީތޯއެވެ؟ އަޅުގަނޑު އެކަލޭގެފާނުގެ އަރިހަށް ފޮނުވާށެވެ. އެކަލޭގެފާނު އަޅުގަނޑަށް ދެރައެއްލިބޭ ކަމެއް ނުކުރައްވާނެއެވެ."\nދެން، އެ އަންހެންކުއްޖާ ކައުސާހިބާގެ އަރިހަށް ވަޑައިގެންނެވިއެވެ. އިތުރު ސާހިބާ އެ އަންހެން ކުއްޖާގެ ކާވެނިފުޅު جُلَيْبِيب رضى اللّـه عنه، އާކޮށްދެއްވިއެވެ.\nކައުސާހިބާ ބައިވެރިވެވަޑައިގެން ޣަޒުވާއެއްގައި جُلَيْبِيب رضى اللّـه عنه، ބައިވެރިވެވަޑައިގެންނެވިއެވެ. އެކަލޭގެފާނު އެ ހަނގުރާމައިގައި ނުހަނު ހިތްވަރުފުޅާއި ފަންވަރުފުޅާއެކު ހަނގުރާމަކުރެއްވިއެވެ. ނުހަނު ފިރިހެންވަންތަ ކަމާއެކު މުޝްރިކުންނާ ހަނގުރާމަކުރައްވައި، މުޝްރިކުންގެ ސަފުތައް ހާވިޔާ ކުރައްވަމުން ކަނޑިކޮޅުގެ ވިދުވަރު ކަނޑުއްވަމުން ވަޑައިގެންނެވިއެވެ. މާތް اللّـه سبحانه وتعالى ގެ ވާގިފުޅާއެކު ހަނގުރާމައިގައި ނަޞްރާއި ކާމިޔާބު ލިބުނީ މުސްލިމުންނަށެވެ.\nހަނގުރާމަ ނިމުމުން، އިތުރު ސާހިބާ صلّى اللّـه عليه وسلّم އެކަލޭގެފާނުގެ އަޞްހާބުންނާ މުޚާތަބު ކުރައްވައި ޙަދީޘުކުރެއްވިއެވެ. "ތިޔަބައިމީހުންގެ ތެރެއިން ޝަހީދުވެގެން ދިޔައީ ކޮންބައެއް ހެއްޔެވެ؟" އަޞްޙާބު ބޭކަލުން އެބޭކަލުންގެ ތިމާގެފުޅު ބޭކަލުންގެ ތެރެއިން ޝަހީދުވި ބޭކަލުންގެ ނަންތައް ވިދާޅުވެދެއްވަމުން ގެންދެވިއެވެ. އިތުރު ސާހިބާ އެ ސުވާލު ތަކުރާރުކުރައްވަމުން ވަޑައިގެންނެވިއެވެ. އަޞްޙާބުބޭކަލުންވެސް އެބޭކަލުންގެ ތިމާގެފުޅު ބޭކަލުންގެ ތެރެއިން ޝަހީދުވި ބޭކަލުންގެ މައުލޫމާތު ކައުސާހިބާއަށް ދެއްވަމުން ގެންދެވިއެވެ. ބައެއް ބޭކަލުން އެބޭކަލުންގެ އާޢިލާގެ ބޭފުޅުންގެ ތެރެއިން އެއްވެސް ބޭކަލަކު ޝަހީދުނުވާ ކަމުގައި ދެންނެވިއެވެ.\nއެއަޑު އައްސަވައި އިތުރު ސާހިބާ صلّى اللّـه عليه وسلّم ޙަދީޘު ކުރެއްވިއެވެ. "އެކަމަކު އަހަރެންނަށް جُلَيْبِيب ގެއްލިއްޖެއެވެ. އޭނާގެ އެއްވެސް ޚަބަރެއްވޭތޯ ހަނގުރާމައިގެ މައިދާން ބަލާފަ އަންނަން ދާށެވެ." އަޞްޙާބުބޭކަލުންގެ ޖަމާޢަތެއްވަޑައިގެން ހަނގުރާމައިގެ މައިދާން ބައްލަވަނިކޮށް جُلَيْبِيب رضى اللّـه عنه، ގެ ހަށިކޮޅުފެނިވަޑައިގެންފިއެވެ. ޝަހީދުވެފައިވައި ވަނިކޮށެވެ. އެކަލޭގެފާނުގެ ވަށަވަށައިގެން ޤަތުލުވެފައިވާ ހަތް މުޝްރިކުން އޮތެވެ. އެއީ އެކަލޭގެފާނު ޝަހީދުވުމުގެ ކުރީން ޤަތުލުކުރައްވާފައިވާ ހަތް މީހުންނެވެ.\nއެ ޚަބަރު އިތުރު ސާހިބާގެ ކަންފަތްޕުޅާ ހަމައަށް ފޯރުމުން ވަރަށް ހިތާމަފުޅު ކުރައްވައި، އެކަލޭގެފާނު ޝަހީދުވެފައިވާ ތަނަށް ވަޑައިގެންނެވިއެވެ. އޭރު އެކަލޭގެފާނުގެ ބަރަކާތްތެރި ލޯފުޅުން ކަރުނަފޮދު އޮހޮރި އޮހޮރި ހުއްޓެވެ. އިތުރު ސާހިބާ ޙަދީޘު ކުރެއްވިއެވެ.\n"ހަތް މުޝްރިކުން ޤަތުލުކޮށް ޝަހީދުވެވަޑައިގެންނެވީ ހެއްޔެވެ؟ ހަމަކަށަވަރުން މީނާ ވަނީ އަހަރެންގެ ކިބައިންނެވެ. އަހަރެންވަނީ މީނާގެ ކިބައިންނެވެ." މިހެން ޙަދީޘު ކުރައްވައި އެނބުރިވަޑައިގެން ހިނިވަރުނަ ކުރައްވައިފިއެވެ. އަޞްޙާބުބޭކަލުން ވީކީއްތޯ ސުވާލު ދެންނެވުމުން ޙަދީޘު ކުރެއްވިއެވެ.\n"އަހަރެން ރުއީ އަހަރެންގެ އަޚް جُلَيْبِيب ގެ މައްޗަށްވާ އަހަރެންވާ ގަދަ ލޯބީގެ ބޮޑުކަމުންނެވެ. އަހަރެން އުފާވީ އޭނާ ސުވަރުގޭގައި ވަޑައިގެންވަނިކޮށް ފެނުމުންނެވެ. އަހަރެން، އޭނާގެ ފަރާތުން އެނބުރުނީ އޭނާގެ އަރިހަށް ހޫރުލްޢީނުންތައް ދުވެވަޑައިގެންފައި ވަޑައިގަންނަވާތަން ފެނުމުންނެވެ. އެކަނބަލުން ވަޑައިގަންނަވާލެއް ބާރުކަމުން އެކަނބަލުންގެ ފުންނާބުތައްވެސް ވަނީ ކަޝްފުވެފައެވެ."\nދެން ކައުސާހިބާ صلّى اللّـه عليه وسلّم އެކަލޭގެފާނުގެ ދެ އަތްޕުޅުން جُلَيْبِيب رضى اللّـه عنه، ގެ ހަށިކޮޅުނަގަވައި އެކަލޭގެފާނުގެ ބަރަކާތްތެރި އަތްޕުޅުން އެކަލޭގެފާނު ފަސްދާނުވެޑުވިއެވެ.\nއިސްލާމްދީނުގެ ނަބިއްޔާގެ މި ޢަމަލުފުޅުން ނުކުޅެދުންތެރިކަން ނުވަތަ ޚާއްޞަ އެހީއަށް ބޭނުންވާ ފަރާތްތައް މުޖުތަމައިން ބާކީ ނުކޮށް އެބައިމީހުންގެ ޙައްޤުތަކުގައި ވަކާލާތުކުރުމުގެ މުހިއްމުކަން ހާމަވެގެންދިޔައެވެ. މީހެއްގެ ބޭރުފުށުން ފެންނަށް ހުންނަ އައިބުތަތަކީ އިންސާނީ ޙައްޤުތަކުން މަހްރޫމުވާންޖެހޭ ކަމެއްނޫންކަން ދޭހަވެގެން ދިޔައެވެ. އިސްލާމްދީނުގައި އިންސާނުން މިނެދޭ ނާޅިއަކީ ތަޤްވާގެ ނާޅިކަން މި ޞަޙާބީގެ ޙަޔާތްޕުޅުން ހާމަވެގެން ގޮސްފިއެވެ. ކުޅެދޭމީހަކަށްވުމާއި ބުރުސޫރައިގެ ރީތިކަމަކީ ސުވަރުގެވަންތަވެރިއަކަށް ވުމަށް މުހިއްމު އެއްޗެއް ނޫންކަވެސް ހާމަވެންދިޔައެވެ.\nvarah iburaitheri… ❤\nއިހްސާންގެ މަސައްކަތުގައި ﷲ ބަރަކަތް ލައްވާށިއެވެ.


ކެމެރާ ފުރަގަހުން ގޮށްރާޅުގެ ފޮޓޯތައް ބަލާލަން ބޭނުންތަ؟ – Faanooz\nކެމެރާ ފުރަގަހުން ގޮށްރާޅުގެ ފޮޓޯތައް ބަލާލަން ބޭނުންތަ؟\nFebruary 4, 2018 | އަޙުމަދު އަނަސް\nޑާކް ރެއިން އެންޓަޓައިންމަންޓުން މިއަހަރު ގެނެސް ދޭނެ އެންމެ ތަފާތު އެއް ފިލްމަކަށް ވާނީ އަހުމަދު ޝިނާން ޑައިރެކްޓް ކުރާ “ގޮށްރާޅު” އެވެ. މިއީ މި ފަހުން ތަންކޮޅެއް ލައިޓްހާޓެޑް ފިލްމްތައް ގެނެސްދޭ ސްޓޫޑިއޯ އިން ސީރިއަސްކަން ބޮޑު ފިލްމެއް އަހަރުތަކަކަށް ފަހު، ގެނެސްދޭ ފުރަތަމަ ފަހަރު ވެސް މެއެވެ. އެހެންވެ “ގޮށްރާޅު” ގެ ވާހަކަ ދެކެވެން ފެށީއްސުރެ، މި ފިލްމަށް ވަނީ އިންތިޒާރު ކުރެވެން ފަށައިފަ އެވެ.\nPosted by GohRaalhu on Thursday, 1 February 2018\nމިމަހުގެ 1 ވަނަ ދުވަހު ގޮށްރާޅުގެ ފުރަތަމަ ޕޯސްޓަރ މިވަނީ ބެލުންތެރިންނަށް ދައްކާލާފައެވެ. އަދި ހަމައެހެންމެ މިފިލްމުގެ “މޯޝަން ޕޯސްޓަރެއްވެސް” ވަނީ ބެލުންތެރިންނާއި ހަމައަށޤ ނެރެފައެވެ. މިފިލްމުގެ ބަތަލު، ޖުމައްޔިލް ޓައީއެއް އަޅައިގެން ހާސްކަމެއްގެ ތެރޭގައި ވާތަން ދައްކުވައިދޭ މިޕޯސްޓަރު “ގޮށްރާޅު” މިބަހާވެސް ގުޅެއެވެ. ދިވެހިބަހުގެ ރަދީފުގައި ވާގޮތުން ގޮށްރާޅަކީ އޮޔާ ވަޔާ އިދިކޮޅުވުމުގެ ސަބަބުން، އެގޮތް މިގޮތަށް އުފެދިފައި ހުންނަ ރާޅެވެ. ނުވަތަ ގޮށްގޮށަށް ހުންނަރާޅެވެ. (މަޖާޒު: މަސައްކަތެއްގެ ތެރޭގައި މީހަކު އުފައްދާ ހަމަނުޖެހުން.)\nGohraalhu Motion Teaser\nHere’s teasing you all with the motion poster of #GohRaalhu. Hit like if it gave you the chills!\nLet this teaser poster speak for itself.#GohRaalhu\nގޮށްރާޅުގެ ފުރަތަމަ ޕޯސްޓަރ\nމޫމިން ފުއާދުގެ ވާހަކައަކަށް ޢަހުމަދު ޝިނާން ޑައިރެކްޓް ކުރާ “ގޮށްރާޅު” ގެ 75 އިންސައްތަ މަސައްކަތް މިހާރު ވަނީ ނިމިފައެވެ. ފިލްމުގެ ޕްރޮޑިއުސަރަކީ މުޙައްމަދު އަލީ (މޮގަރ) އާއި އާއިޝަތު ފުވާދު ތައުފީޤެވެ. މިފިލްމަކީ އަޙުމަދު ޝިނާން ދެވަނައަށް ޑައިރެކްޓް ކުރާ ފިލްމްކަން ފާހަގަކޮށްލެވެއެވެ.\nCheck out this Behind the scene shots of #GohRaalhu.\nގޮށްރާޅު ފިލްމުގެ ޝޫޓީންގގެ ތެރެއިން\nޖުމައްޔިލް ނިމާލް، ހަސަން އިރުފާނު (ޒަކިއްޓެ) އަދި މުޅިން އަލަށް މިދާއިރާއަށް ތައާރަފުވާ ދެ ބަތަލުންކަމަށްވާ ތަސްނީމާ، ޔަޝްފާ އަދި އަޒާން މިފިލްމުން ފެނިގެންދާނެއެވެ. މޫމިން ފުއާދުގެ ވާހަކައަކަށް ތައްޔާރުކުރާ މިފިލްމަކީ އެޓީމުން ތައްޔާރުކުރާ އެންމެ ތަފާތު ފިލްމު ކަމަށް އެޓީމުން ބުނެއެވެ. މާޝަލް އާރޓްސްވެސް ފެނިގެންދާ މިފިލްމަކީ ތަފާތު ފިލްމަކަށް ވަނެކަން ޔަގީނެވެ.\nފިލްމުގެ ފުރަތަމަ ޕޯސްޓަރާއިއެކު ފިލްމުގެ “ކެމެރާގެ ފުރަގަހުން” ނަގާފައިވާ ބައެއް ފޮޓޯތައްވެސް ވަނީ މީސްމީޑިޔާގައި އާންމުވެގެން ގޮސްފައެވެ. މިފޮޓޯތަކަށް ލިބުނު ތަރުހީބުން މިފިލްމު “ހިޓް” އަކަށް ވާނެކަން ޔަގީނެވެ.\nމީސް މީޑިޔާގައި ފިލްމުގެ ވާހަކަތައް ދެކެވެންފެށުމާއެކު މިހާރު އެންމެވެސް އިންތިޒާރުކުރަމުން މިދަނީ މިފިލްމު ބެލުންތެރިންނާއި ހަމައަށް އަންނާނެ ދުވަހަކަށެވެ. އަންނަ އޭޕްރީލް މަހުގެ5ވަނަދުވަހު މިއިންތިޒާރު ނިމުމަކަށް އަންނާނެކަމަށް ޑާކްރެއިން އިން ބުނެއެވެ.


Dhiraagun Samsung Galaxy Z fold3Raajje ah rasmeekoh tha'aarafu koffi - One Online\nދިރާގުން ސެމްސަންގް ގެލެކްސީ ޒީ ފޯލްޑް35ޖީ ރާއްޖެއަށް ރަސްމީކޮށް ތައާރަފްކުރުން. ފޮޓޯ:ދިރާގު\nދިރާގުން ސެމްސަންގް ގެލެކްސީ ޒީ ފޯލްޑް3ރާއްޖެއަށް ރަސްމީކޮށް ތައާރަފުކޮށްފި\nދިރާގުން ސެމްސަންގް ގެލެކްސީ ޒީ ފޯލްޑް 3، 5ޖީ ރާއްޖެއަށް ރަސްމީކޮށް ތައާރަފުކޮށްފިއެވެ.\nދިރާގުން ބުނީ، ދިރާގުން ސެމްސަންގްގެ އެންމެ ފަހުގެ ފްލޭގްޝިޕް ފޯނު ގެލެކްސީ ޒީ ފޯލްޑް3ގެ 5ޖީ، މިއަދުން ފެށިގެން ޕްރީ އޯޑަރު ކުރެވޭނެ ކަމަށެވެ.\nސެމްސަންގް ގެލެކްސީ ޒީ ފޯލްޑް35ޖީ އަކީ، ސެމްސަންގްގެ ފަތްޖަހާލެވޭ ފޯނުތަކުގެ ތިން ވަނަ ޖެނެރޭޝަންގެ ފޯނެކެވެ. އެގޮތުން މި ފޯނުން ކަސްޓަމަރުންނަށް މޮބައިލް ފޯނު ގެންގުޅުމުގައި މުޅިން އާ ތަޖުރިބާއެއް ކުރެވޭނެއެވެ.\nދިރާގުން ބުނީ، ބޮޑު ސްކްރީނަކުން ފެށިގެން ފަތްޖަހާލެވޭ ގޮތަށް ފަރުމާކޮށްފައިވާ، މި ތަފާތު އަދި އީޖާދީ ފޯނު މެދުވެރިކޮށް ކަސްޓަމަރުންނަށް މަސައްކަތް ކުރުމާއި މުނިފޫހިފިލުވުމުގެ ކަންކަން ކުރުމުގެ ތަފާތު ތަޖުރިބާ ކުރެވޭނެ ކަމަށެވެ.\nމި ފޯނަކީ ދުނިޔޭގެ ފުރަތަމަ އަންޑާ ޑިސްޕްލޭ ކެމެރާއެއް ހިމެނޭ ފަތްޖަހާލެވޭ ފޯނެވެ. އެގޮތުން 7.6 އިންޗި "އިންފިނިޓީ ފްލެކްސް" ޑިސްޕްލޭއެއްގެ އިތުރުން ގެލެކްސީ ފޯލްޑް 3، 5ޖީގައި އެސްޕެންވެސް ސަޕޯޓް ކުރާނެއެވެ.\nދިރާގުން އިތުރަށް ބުނީ، ދިރާގު މެދުވެރިކޮށް ފޯނުތައް ޕްރީ-އޯޑަރު ކުރައްވާ ކަސްޓަމަރުންނަށް 10 ޖީބީ ހިލޭ ޑޭޓާ ހަ މަސް ދުވަހުގެ މުއްދަތައް ދިނުމަށް ހަމަޖައްސާފައިވާ ކަމަށެވެ. އަދި ދިރާގުން މި ފޯނަށް ޕްރީ އޯޑަރު ކުރައްވާ ކަސްޓަމަރުންނަށް ގެލެކްސީ ބަޑްސް2 ހަދިޔާއެއްގެ ގޮތުގައި ލިބޭނެ ކަމަށް ބުންޏެވެ.\nސެމްސަންގް ގެލެކްސީ ޒީ ފޯލްޑް 3، ދިރާގު 5ޖީ އަދި ދިރާގު އީ-ސިމް ސަޕޯޓްކުރާނެއެވެ. އަދި އެ ކުންފުނީގެ ވެބްސައިޓް މެދުވެރިކޮށް ވަރަށް ފަސޭހަކަމާއެކު ޕްރީއޯޑަރު ކުރެވޭނެ ކަމަށް ބުނެފައިވެއެވެ.


އެމެރިކާއަށް އެތެރެވާ މީހުން ކަރަންޓީނުވާންޖެހޭ އުސޫލާއިމެދު ހިތްހަމަނުޖެހުން އެމެރިކާއަށް އެތެރެވާ މީހުން ކަރަންޓީނުވާންޖެހޭ އުސޫލާއިމެދު ހިތްހަމަނުޖެހުން\nއެމެރިކާގެ 46 ވަނަ ރައީސް ޖޯ ބައިޑަން މަޤާމުގެ ހުވާކުރެއްވުމުގެ ރަސްމިއްޔާތުގެ ތެރެއިން .- ފޮޓޯ: ރޮއިޓަރސް\nބޭރު ޤައުމުތަކުން އެމެރިކާއަށް ދަތުރުކުރާ ފަރާތްތަކުން ކަރަންޓީނުވާން ޖެހޭނެކަމަށް އެމެރިކާގެ އައު ރައީސް ޖޯ ބައިޑަން ނިންމެވުމާއެކު އެމެރިކާގެ ޓްރެވެލް އިންޑަސްޓްރީ ތަމްޞީލުކުރާ ޖަމުޢިއްޔާތަކުން ކަންބޮޑުވުން ފައުޅުކޮށްފިއެވެ.\nޖަނަވަރީ މަހުގެ 21ވަނަ ދުވަހުގައި ރައީސް ބައިޑަންވަނީ ބޭރު ޤައުމުތަކުން ވައިގެ މަގުން އެމެރިކާއަށް އެތެރެވާ ފަރާތްތަކުން ކަރަންޓީނުވާން ޖެހޭނެކަމަށް އަންގާ، ރިޔާސީ އަމުރެއް ނެރުއްވާފައެވެ. އޭގެ އިތުރުން ބައިޑަންގެ ސަރުކާރުންވަނީ އެމެރިކާއަށް އެތެރެވާ މީހުންގެ ތެރެއިން އުމުރުން ދެ އަހަރުން މަތީގެ ހުރިހާ ފަރާތްތައް ދަތުރު ފެށި ތާރީޚުގެ ކުރިން ތިން ދުވަހުގެ ތެރޭގައި ހަދާފައިވާ ނެގެޓިވް ޕީސީއާރު ޓެސްޓެއް ހުށަހަޅަންޖެހޭގޮތަށްވެސް ނިންމައިފައެވެ. އެ ނިންމުމާއި އެއްގޮތަށް ޢަމަލުކުރަން ފަށާނީ ޖަނަވަރީ މަހުގެ 26ވަނަ ދުވަހުން ފެށިގެންނެވެ.\nއެމެރިކާގެ ސެންޓަރ ފޮރ ޑިޒީސް ކޮންޓްރީލް އެންޑް ޕްރިވެންޝަން (ސީޑީސީ)އިންވަނީ ކޯވިޑް-19އަށް ތަހުލީލުކުރުމަށް ފަހުގައި އެމެރިކާއަށް ދަތުރުކުރާ ފަރާތްތަކުންވެސް ހަތް ދުވަހުގެ މުއްދަތައް ކަރަންޓީނުވުމަށް ލަފާދޭކަމަށް ބުނެފައެވެ.\nހޮޓާތަކާއި އެއާލައިނުތަކާއި ފަތުރުވެރިން ގެންނަ އޭޖެންސީތައްފަދަ ކުންފުނިތައް ތަމްސީލުކުރާ ޔޫއެސް ޓްރެވެލް އެސޯސިއޭޝަނުން ބުނީ ކޯވިޑް-19 ޖެހިފައި ނުވާކަން ޔަޤީންކޮށްދޭ ނެގެޓިވް ޓެސްޓެއް އޮތުމުގެ ބޭނުމަކީ ކަރަންޓީނުވާން ނުޖެހޭނެ ގޮތް މަގުފަހިކުރުންކަމަށެވެ. އެމެރިކާއަށް އަންނަ ފަރާތްތައް ކަރަންޓީނު ކުރާނަމަ އެއީ ތަންފީޒުކުރަން އުނދަގޫވާނެ ފިޔަވަޅެއްކަމުގައި އެ އެސޯސިއޭޝަނުން ފާހަގަކުރިއެވެ.\nއެމެރިކާގެ އެއާލައިނުތައް ތަމްސީލުކުރާ އެއާލައިންސް ފޮރ އެމެރިކާއިން ބުނީ އެކަށީގެންވާ ގޮތަކަށް ތަހުލީލުކޮށްގެން އެކަނިވެސް ކަރަންޓީނު ނުވެ ދަތުރުފަތުރުކުރެވިދާނެކަން ވައިޓްހައުސުން ބަލައިގަންނާނެކަމަށް އުންމީދުކުރާކަމަށެވެ. އެ ފަރާތުންވެސްވަނީ ކަރަންޓީނުވާންޖެހޭ ގޮތަށް ޤާއިމްކޮށްފައިވާ ޤަވާއިދުތަކަކީ ތަންފީޒުކުރުމަށް އުނދަގޫ އަދި ގިނަ ފަހަރަށް އޭގެ މާ ބޮޑު ފައިދާއެއް ނެތް ޤަވާއިދުތަކެއްކަމަށް ފާހަގަކޮށްފައެވެ.\nބައިޑަންވަނީ އެއް ސްޓޭޓުން އަނެއް ސްޓޭޓަށް ރޭލާއި ބަހާއި މަތިންދާބޯޓުގެ މަގުން ދަތުރުކުރުމުގައި މާސްކު ބޭނުންކުރުން މަޖުބޫރުކުރުމަށް ސަރުކާރުގެ ކަމާއިބެހޭ އިދާރާތަކަށް އަންގަވާފައެވެ. އަދި އެތެރޭގެ ދަތުރުފަތުރާއިގުޅޭ އާންމު ޞިއްޙަތާއިބެހޭ ޚާއްޞަ ޤަވާއިދުތައް ހެދުމަށްވެސްވަނީ އަންގަވާފައެވެ. ސަރުކާރުގެ އޮފިޝަލުން ބުނީ އޭގެ ތެރޭގައި އެތެރޭގެ ދަތުރުރައް ކުރުމުގެ ކުރިން ހަދާފައިވާ ނެގެޓިވް ކޯވިޑް-19 ޓެސްޓެއް އޮތުން މަޖުބޫރުކުރުން ހިމެނެނުން އެކަށީގެންވާކަމަށެވެ. ޔޫއެސް ޓްރޭވެލް އެސޯސިއޭޝަންގެ ޗީފް އެގްޒެކެޓިވް ރޯޖާ ޑައު ވިދާޅުވީ އެތެރޭގެ ދަތުރުތައް ކުރުމުގެ ކުރިން ކޯވިޑް-19އަށް ނެގެޓިވް ޓެސްޓު ނަތީޖާއެއް އޮތުން މަޖުބޫރުކުރުމަކީ ދެމެހެއްޓެނެވި ގޮތެއްގައި ކުރެވޭނެ މަސައްކަތެއްކަމަށް ޤަބޫލުކުރައްވާކަމަށެވެ.\nބައިޑަންގެ ސަރުކާރުންވަނީ ބުރެޒިލާއި ވިލާތުގެ ގިނަ ސަރަޙައްދުތަކަށް ފަހުގެ ތާރީޚެއްގައި ދަތުރުކޮށްފައިވާ ފަރާތްތަކަށް އެމެރިކާއަށް އެތެރެނުވެވޭގޮތް އަލުން ހެދުމަށް ރާވަމުންދާކަމަށް ބުނެފައެވެ. އެފަދަ ފަރާތްތަކަށް އެމެރިކާއަށް އެތެރެ ނުވެވޭގޮތަށް އޮތް ޤަވާއިދު ކުރީގެ ރައީސް ޑޮނަލްޑް ޓްރަމްޕު ވެރިކަމާއި ދުރަށް ވަޑައިގަތުމުގެ ކުރިންވަނީ އުވާލައްވާފައެވެ.


Isdhoo ah Dhiya Boat akun Gendhiya Masthuvaathakechaaeku Meehaku Hayyaru Kohfi – Iru\nއިސްދޫއަށް ދިޔަ ބޯޓަކުން ގެންދިޔަ މަސްތުވާތަކެއްޗާއިއެކު މީހަކު ހައްޔަރުކޮށްފި\nލ. އިސްދޫގައި މަސައްކަތްކުރާ ފުލުހުންނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، އިސްދުއަށް އެތެރެކުރަން އުޅުނު މަސްތުވާތަކެއްޗާއެކު މީހަކު ހައްޔަރުކޮށްފިއެވެ.\nމާލެއިން ފުރައިގެން އިސްދުއަށް ދަތުރުކުރަމުންދާ ކަނޑު ބޯޓަކުން މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އެ އޮޕަރޭޝަނުގައި ހައްޔަރުކޮށްފައިވަނީ 23 އަހަރުގެ ދިވެހި ފިރިހެނެކެވެ.\nމި ޖުލައި މަހުގެ 14 ވަނަ ދުވަހު ހިންގި އެ އޮޕަރޭޝަނުގައި، އެ ރަށު ބަނދަރު ސަރަހައްދުން އޭނާ ހުއްޓުވައި ބަލައި ފާސްކުރިއިރު އޭނާ އަތުގައި ހުރި ފޮށިގަނޑެއްގެ ތެރެއިން މަސްތުވާތަކެތިކަމަށް ބެލެވޭ އެއްޗެއް ހުރި ޖޫސްޕެޓީ ކޮތަޅެއް ފެނިފައިވެއެވެ.\nމީގެ އިތުރުން މާމެންދޫގައި މަސައްކަތްކުރާ ފުލުހުން ރޭ ދަންވަރު ރަށުތެރެ ޕެޓްރޯލް ކުރަމުން ދިޔައިރު، 44 އަހަރުގެ މީހެއްގެ އަމަލުތައް ހުރިގޮތުން ހުއްޓުވައި ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ދެ ހޮޅިކޮޅު ފެނުމާ ގުޅިގެން އޭނާ ފުލުހުންގެ ބެލުމުގެ ދަށަށް ގެނެސްފައިވެއެވެ.\nމި ދެ މައްސަލަވެސް ފުލުހުން ގެންދަނީ ތަހުގީގު ކުރަމުންނެވެ.


ހިމަބިއްސަށް ފަރުވާދޭ ސެންޓަރެއް ހުޅުމާލޭގައި ގާއިމްކުރަނީ – Haftha\nSat, 11 July, 2020, 6:40 pm\nހުޅުމާލެ ހޮސްޕިޓަލް -- ފޮޓޯ / ސަން\nހިމަބިއްސަށް ފަރުވާދޭ ސެންޓަރެއް ހުޅުމާލޭގައި ގާއިމްކުރަނީ\nހުޅުމާލޭގައި މި ރެއިން ފެށިގެން ހިމަބިއްސަށް ފަރުވާދޭނެ ސެންޓަރެއް ގާއިމް ކުރާނެ ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެއްޖެ އެވެ.\nހެލްތު މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން މިނިސްޓަރު އަމީން ވިދާޅުވީ ހިމަބިއްސަށް ފަރުވާދޭ ސެންޓަރުގެ ހިދުމަތް މިރޭ 8:00އިން ފެށިގެން ހުޅުވާފައި ހުންނާނެ ކަމަށެވެ. މީގެފަހުން ހިމަބިއްސަށް ޝައްކު ކުރެވޭ ފަރާތްތަކާއި ބަލި ޖެހިފައިވާ ފަރާތްތަކަށް ދެން ފަރުވާދޭނީ އެތަނުން ކަމަށެވެ.\nމިނިސްޓަރު ވިދާޅުވީ ހިމަބިހީގެ އިތުރު ކޭހެއް މިހާތަނަށް ރިޕޯޓް ކޮށްފައި ނުވާ ކަމަށާއި ހިމަބިއްސަށް ޝައްކުވާ އިތުރު ބަލި މީހަކު ވެސް ފާހަގަ ކުރެވިފައި ނެތް ކަމަށެވެ. މިނިސްޓަރު ވިދާޅުވީ ހުން އައިސްގެން ރިޕޯޓު ކޮށްފައިވާ 10 މީހެއްގެ ޓެސްޓުތައް ހަދަމުންދާ ކަމަށެވެ.\nހިމަބިހި ޖެހިފައިވާ އިތުރު މީހުންވެސް ރާއްޖޭގެ އެކި ހިސާބުގައި ހުރިތޯ ބަލާފައިވާ ކަމަށްވެސް އޭނާ ވިދާޅުވިއެވެ. ނަމަވެސް ރާއްޖޭގެ އެއްވެސް ހިސާބަކުން އެ ބަލި ޖެހިފައިވާ އިތުރު މީހަކު އަދި ދެނެގަނެވިފައިނުވާ ކަމަށެވެ.\nހިމަބިހި ރާއްޖެއިން ނައްތާލާފައި ވަނިކޮށް، އެބަލި ޖެހިފައި ހުރި ކުޑަކުއްޖަކު ވަނީ ފެނިފަ އެވެ. އަދި އެކުއްޖާއަކީ ހިމަބިހީގެ ވެކްސިން ނުޖަހާ ހުރި ކުއްޖެކެވެ.\nކުޑަކުދިންނާއި އަންހެނުންނަށް ލިބޭ ގޯނާތައް އިތުރުވެއްޖެ، ހާއްސަ އިސްކަމެއް ދޭންޖެހޭ: ރައީސް\nޖުލައި 11, 2020\nކުޑަކުއްޖަކު ގެސްޓް ހައުސްއަކަށް ގެންގޮސް ރޭޕްކުރި އަނީސްގެ މައްޗަށް ތިން ދައުވާއެއް އުފުލައިފި\nމީޑިއާތަކަށް ރައީސް ޔާމީންގެ ވަކީލުންގެ އިންޒާރެއް!\nކެލާ ބަނދަރުގެ ދެވަނަ ފިޔަވަހީގެ މަސައްކަތް ނިމިއްޖެ